
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 166 

30 Ιανουάριου 2004 


ΑΠΟΦΑΣΕΙ Σ 

Αριθ. Φ.456/2/50867/Σ.216 

Έγκριση του Κανονισμού Στολών 
Στρατού Ξηράς ΣΚ 111-10. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τη διάταξη της υποπαραγράφου 17 του άρθρου 5 του 
Ν. 2292/1995 «Περί Υπουργείου Εθνικής Άμυνας» (ΦΕΚ 
35/Α715.2.1995). 

β. Τη γνωμάτευση της Ολομέλειας του Ανώτατου Στρα¬ 
τιωτικού Συμβουλίου (Πρακτικό με αριθ. 25 της 4ης/ 
4.2.1999 Συνεδρίασης). 

γ. Τη διάταξη του άρθρου 2 του ΠΔ 471/2003 «Κύρωση 
του Κανονισμού Στολών Αξιωματικών - Οπλιτών (Ανδρών - 
Γυναικών) του Στρατού Ξηράς» (ΦΕΚ 300/Α/23.12.2003). 


δ. Την από 12.1.2004 εισήγηση του Αρχηγού του Γενι¬ 
κού Επιτελείου Στρατού. 

ε. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Την έγκριση του Δευτέρου Μέρους του Κανονισμού 
Στολών Στρατού Ξηράς, που περιέχει διοικητικές οδη¬ 
γίες, αναγκαίες για την εφαρμογή του Κανονισμού, στις 
οποίες συμπεριλαμβάνεται η περιγραφή των ειδών ιματι¬ 
σμού και εξαρτημάτων που προβλέπονται στη σύνθεση 
των στολών ή φέρονται συμπληρωματικά με αυτές. 

Με απόφαση του Αρχηγού ΓΕΣ, εκδίδεται φωτογραφικό 
λεύκωμα των ειδών - εξαρτημάτων των στολών στρατιω¬ 
τικού προσωπικού. 

Από τη θέση σε ισχύ της παρούσης αποφάσεως καταρ- 
γείται κάθε άλλη διάταξη που ρυθμίζει διαφορετικά το 
αντικείμενο αυτής. 


ΜΕΡΟΣ ΔΕΥΤΕΡΟ 


ΔΙΟΙΚΗΤΙΚΕΣ ΟΔΗΓΙΕΣ 

ΑΝΑΓΚΑΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΚΑΝΟΝΙΣΜΟΥ ΣΤΟΛΩΝ ΣΤΡΑΤΟΥ ΞΗΡΑΣ 

ΚΕΦΑΛΑΙΟ Ε 

ΑΝΤΙΣΤΟΙΧΙΑ ΤΩΝ ΣΤΟΛΩΝ ΤΩΝ ΑΞΙΩΜΑΤΙΚΩΝ ΜΕ ΤΙΣ ΠΟΛΙΤΙΚΕΣ ΕΝΔΥΜΑΣΙΕΣ 
ΚΑΙ ΣΤΟΛΕΣ ΠΟΥ ΥΠΟΧΡΕΟΥΝΤΑΙ ΝΑ ΕΧΟΥΝ ΟΙ ΣΤΡΑΤΙΩΤΙΚΟΙ 

ΑΡΘΡΟ 13 

ΑΝΤΙΣΤΟΙΧΙΑ ΤΩΝ ΣΤΟΛΩΝ ΜΕ ΤΙΣ ΠΟΛΙΤΙΚΕΣ ΕΝΔΥΜΑΣΙΕΣ 

Η αντιστοιχία των στολών των Αξιωματικών με τις πολιτικές ενδυμασίες, φαίνονται στον παρακάτω 
πίνακα : 


Α/Α 

ΟΝΟΜΑΣΙΑ 

ΑΡΙΘΜΗΣΗ 

ΑΝΤΙΣΤΟΙΧΙΑ 

ΑΝΔΡΩΝ 

ΓΥΝΑΙΚΩΝ 

1 . 

Στολές Τελετών 

Υπ' αριθ. 2, 3 και 3 α 

Σκούρο Κοστούμι 

Βαθύχρωμη 

Ενδυμασία 

2. 

Μενάλη Στολή Εσπερίδων 

Υπ' αριθ, 4 

Φράκο 

Βραδυνή Τουαλέτα 

3. 

Μικρή Στολή Εσπερίδων 

Υπ' αριθ. 5 

Σμόκιν 

Βραδυνή Τουαλέτα 

4. 

Στολή Δεξιώσεων 

Υπ' αριθ. 6 

Σκούρο Κοστούμι 

Βαθύχρωμη 

Ενδυμασία 

5. 

Στολή Περιπάτου - Υπηρε¬ 
σίας 

Υπ' αριθ. 8 

Σκούρο ή 

Ανοιχτόχρωμο 

Κοστούμι 

Βαθύχρωμη ή 
Ανοιχτόχρωμη 
Ενδυμασία 

Άρθρο 14 

ΣΤΟΛΕΣ ΠΟΥ ΥΠΟΧΡΕΟΥΝΤΑΙ ΝΑ 
ΕΧΟΥΝ ΟΙ ΣΤΡΑΤΙΩΤΙΚΟΙ 

1. Οι Μόνιμοι εν ενεργεία Αξιωματικοί, άνδρες και γυ¬ 
ναίκες, απόφοιτοι της ΣΣΕ και ΣΣΑΣ, υποχρεούνται να 
έχουν τις στολές που αναγράφονται στα άρθρα 1 και 8 
(πλην των Νοσοκομειακών στολών) του παρόντος Κανο¬ 
νισμού. Για τους Αξιωματικούς Υπηρεσίας Γραφείου και 
Ελαφρός Υπηρεσίας, οι στολές υπ’ αριθ. 2 και 6 δεν είναι 
υποχρεωτικές. 

2. Οι Αξιωματικοί απόφοιτοι της ΣΑΝ, φέρουν όλες τις 
στολές των άρθρων 1 (πληνπαραγρ.ΙΘ) και 8. 

3. Η στολή υπ’ αριθ. 9γ χειμερινή - θερινή Αξιωματικών 
και Υπαξιωματικών (Υπηρεσίας Ειδικών Χώρων) αποτελεί 
υλικό θέσεωςτων Νοσηλευτικών Μονάδων. 

4. Οι Αξιωματικοί που προέρχονται από τη ΣΜΥ, οι Αξιω¬ 
ματικοί Ειδικής Μονιμότητας και Μακράς Ανακατατάξε- 
ως, υποχρεούνται να έχουν τις φαιοπράσινες και τις στο¬ 
λές παραλλαγής και προαιρετικά τις υπόλοιπες σκούρες 
μπλε στολές υπ’ αριθ. 2, 4,5 και 6. 

5. Οι Έφεδροι Αξιωματικοί, Ανθυπασπιστές, ΔΕΑ, Μόνι¬ 
μοι και Εθελοντές Υπαξιωματικοί, υποχρεούνται να έχουν 
τις στολές που αναγράφονται στο άρθρο 2 του παρόντος 
Κανονισμού. Οι παραπάνω, όπως και οι Αξιωματικοί της 
προηγούμενης παραγράφου, δεν παρευρίσκονται σε εκ¬ 
δηλώσεις όπου έχει καθοριστεί στολή που δενπροβλέπε- 
ται να έχουν. Αν όμως προσκληθούν, παρίστανται με τη 
στολή υπ’ αριθ. 8. 

6. Οι ιπτάμενοι, γενικά, της Αεροπορίας Στρατού, υπο- 
χρεούνται να έχουν και τη στολή ιπταμένου, την οποία φέ¬ 
ρουν μόνο κατά την εκτέλεση πτήσεων. 

7. Οι βαθυπράσινες στολές Αξιωματικών Τεθωρακισμέ¬ 
νων υπ’ αριθ. 2,4, 5, και 6, καταργήθηκαν και οι Αξιωματι¬ 
κοί του Όπλου θα φέρουν τις αντίστοιχες βαθυκύανες 
στολές των λοιπών Αξιωματικών. Οι αποφοιτήσαντες 
Αξιωματικοί Τεθωρακισμένων από τη ΣΣΕ, μέχρι και το 
έτος 1989, μπορούν να φέρουν μέχρι της αποστρατείας 
τους, τις βαθυπράσινες στολές παράλληλα με τις αντί¬ 
στοιχες βαθυκύανες. 

8. Η χειμερινή - θερινή στολή υπ’ αριθ. 1, αποτελεί υλικό 
θέσεως των σχολών ΣΣΕ και ΣΣΑΣ. Φέρεται μόνο από τους 
Αξιωματικούς που υπηρετούν σ’ αυτές τις σχολές και όταν 
οδηγούν τμήματα μαθητών τους, που φέρουν ανάλογη 
στολή. Εφόσον στις παραπάνω σχολές υπηρετούν και γυ¬ 
ναίκες Αξιωματικοί, η υπ’ αριθ. 1 στολή αυτών φέρεται 
όπως των ανδρών με αντίθετο κούμπωμα χιτωνίου. 

9. Οι Αξιωματικοί της Πολεμικής Διαθεσιμότητας και 
Εφεδρείας (Μόνιμοι ή Έφεδροι) μπορούν να φορούν την 
καθορισμένη στολή του βαθμού τους, μόνο κατά τις επίση¬ 
μες τελετές των τοπικών θρησκευτικών και εθνικών εορ¬ 
τών, οι μεντης Πολεμικής Διαθεσιμότητας ανεξάρτητα εάν 
προσκαλούνται ή όχι, οι δε σε εφεδρεία εφόσον προσκα¬ 
λούνται από τις Στρατιωτικές ή Δημόσιες Υπηρεσίες που 
τις διοργανώνουν και όσες φορές επιβάλλεται η χρήση επί¬ 
σημου ενδύματος, συμμορφούμενοι αυστηρά με τις διατά¬ 
ξεις του παρόντος Κανονισμού. Γ ια τις άλλες περιπτώσεις 
απαιτείται άδεια του Γ ενικού Επιτελείου Στρατού. 

10. Οι παραπάνω Αξιωματικοί υποχρεούνται να φορούν 
τη στολή τους υπό τις προϋποθέσεις που τη φέρουν και οι 
εν ενεργεία συνάδελφοί τους, όταν κληθούν από τις αρ¬ 
μόδιες Αρχές να αναλάβουν ενεργό υπηρεσία (επιστρά¬ 
τευση, περίοδο ασκήσεων κλπ). 


11. Οι απότακτοι Αξιωματικοί και Ανθυπασπιστές δεν 
επιτρέπεται να φορούν τη στολή τους. Ομοίως όταν τε¬ 
λούν σε κατάσταση αργίας με προσωρινή απόλυση. Στην 
τελευταία αυτή περίπτωση, μπορούν να φορούν τη στολή 
τους μόνο έπειτα από άδεια του Αρχηγού ΓΕΣ. 

12. Οι Οπλίτες, υποχρεούνται να έχουν τις στολές που 
αναγράφονται στα άρθρα 4 και 5 του παρόντος Κανονι¬ 
σμού. 

13. Οι Οπλίτες Στρατονομίας υποχρεούνται να έχουν 
τις επιπρόσθετες στολές ή τα μέρη εκείνα των στολών 
που προβλέπονται από το άρθρο 4 του παρόντος Κανονι¬ 
σμού και τα οποία αποτελούν υλικό θέσεωςτων Μονάδων 
Στρατονομίας. 

14. Οι ειδικές στολές Χιονοδρόμων - Βατραχανθρώπων, 
Προεδρικής Φρουράς και Μουσικών, αποτελούν υλικό 
θέσεως των αντίστοιχων Μονάδων. 

Άρθρο 15 

ΣΤΟΛΗ ΣΤΡΑΤΙΩΤΙΚΩΝ ΣΤΟ ΕΞΩΤΕΡΙΚΟ 

1. Στρατιωτικός που πηγαίνει στο εξωτερικό για εκπαί¬ 
δευση ή αποστολή, ταξιδεύει με πολιτική ενδυμασία. 

2. Οι Υπασπιστές των, Προέδρου της Δημοκρατίας, ΥΕ- 
ΘΑ, ΥΦΕΘΑ, Αρχηγών, που πηγαίνουν στο εξωτερικό με 
αποστολή, ταξιδεύουν με στολή, εκτός εάν διαταχθεί δια¬ 
φορετικά. 

3. Στρατιωτικός που εκπαιδεύεται ή υπηρετεί σε θέση 
εξωτερικού, φέρει τις προβλεπόμενες απότον κανονισμό 
αυτό στολές και συμμορφώνεται με τις περιπτώσεις που 
φέρεται κάθε στολή, σύμφωνα με τις διατάξεις που ισχύ¬ 
ουν για τις στολές των στρατιωτικών του κράτους στο 
οποίο βρίσκεται. 

4. Στρατιωτικός που εκπαιδεύεται ή βρίσκεται με απο¬ 
στολή σε μη στρατιωτική υπηρεσία στο εξωτερικό, φέρει 
πολιτική ενδυμασία. Μπορεί όμως, αφού του δοθεί άδεια, 
να φέρει τη στολή του. Η σχετική άδεια χορηγείται από το 
ΓΕΣ/2ο ΕΓ, έπειτα από συνεννόηση με την αρμόδια ελλη¬ 
νική πρεσβεία του κράτους στο οποίο βρίσκεται ο ενδια¬ 
φερόμενος. 

5. Στρατιωτικός που πηγαίνει με άδεια στο εξωτερικό, 
φέρει πολιτική ενδυμασία. Σε περίπτωση που πήρε ειδική 
άδεια να μπορεί να φέρει στολή, συμμορφώνεται με τις 
διατάξεις του παρόντος κανονισμού. Η σχετική άδεια χο¬ 
ρηγείται όπως και παραπάνω, από το ΓΕΣ/2ο ΕΓ. 

6. Οι Ακόλουθοι Αμύνης, οι βοηθοί τους και το υπόλοιπο 
στρατιωτικό προσωπικό των πρεσβειών εξωτερικού, μπο¬ 
ρούν να φέρουν πολιτική περιβολή κατά τη διάρκεια της 
εργασίας τους. 

7. Οι ανωτέρω φέρουν υποχρεωτικά στολή στις εξής πε¬ 
ριπτώσεις : 

α. Κατά τηνπαρουσίασή τους στηνηγεσίατων Ενόπλων 
Δυνάμεων της χώρας που είναι διαπιστευμένοι. 

β. Κατά την πρώτη τους εθιμοτυπική επίσκεψη στους 
Ακολούθους Αμύνης των ξένων κρατών που είναι διαπι¬ 
στευμένοι στην ίδια χώρα. 

γ. Κατά την ανταπόδοση της πρώτης εθιμοτυπικής επί¬ 
σκεψης που έγινε από Ακόλουθο Αμύνης ξένου κράτους. 

δ. Κατά τις επίσημες τελετές και εκδηλώσεις, στις οποί¬ 
ες παρευρίσκονται με την ιδιότητά τους. 

ε. Κατά τις επισκέψεις σε Επιτελεία και Μονάδες. 

στ. Κατά τις υποδοχές καιπροπομπές Ελλήνων Αξιωμα- 
τούχων, οι οποίοι επισκέπτονται τη χώρα που είναι διαπι¬ 
στευμένοι. 

ζ. Όταν προβλέπεται από τον αντίστοιχο κανονισμό ξέ- αντιπρόσωποι, συμμετοχή σε συσκέψεις κ.λπ) φέρει υπο- 
νων ακολούθων της χώρας που είναι διαπιστευμένοι. χρεωτικά την Ελληνική Σημαία σε όλες τις στολές (πλην 

8. Το στρατιωτικό προσωπικό το οποίο μεταβαίνει με των επισήμων μπλε στολών), στο αριστερό μανίκι του χι- 
αποστολή ή υπηρετεί στο εξωτερικό, με οποιαδήποτε τωνίου, σε απόσταση οχτώ (8) εκ. από τη ραφή του ώμου, 
ιδιότητα (ασκήσεις, εκπαίδευση, αντιπροσωπείες, εθνικοί στη θέση του εμβλήματος Σχηματισμού και αντί αυτού. 

Άρθρο 16 

ΕΚΔΗΛΩΣΕΙΣ ΚΑΙ ΤΕΛΕΤΕΣ ΣΤΙΣ ΟΠΟΙΕΣ ΦΕΡΟΝΤΑΙ 
ΟΙ ΣΤΟΛΕΣ ΤΩΝ ΑΞΙΩΜΑΤΙΚΩΝ - ΑΝΘΥΠΑΣΠΙΣΤΩΝ - ΥΠΑΞΙΩΜΑΤΙΚΩΝ 

ΠΡΟΠΟΜΠΕΣ ΚΑΙ ΥΠΟΔΟΧΕΣ 

ΑΡΙΘΜΟΣ ΣΤΟΛΗΣ 

1. Επίσημες του Προέδρου της Δημοκρατίας 3 

2. Ανεπίσημες του Προέδρου της Δημοκρατίας επισκέψεις Προέδρου Δημοκρατίας σε 

Στρατόπεδα - Μονάδες - Επιτελεία 8 

3. Επίσημες Αρχηγών ξένων κρατών ή του Οικουμενικού Πατριάρχη 3α 

4. Ανεπίσημες Αρχηγών ξένων κρατών ή του Οικουμενικού Πατριάρχη 8 

5. Επίσημες του Πρωθυπουργού, Υπουργού και Υφυπουργών Εθνικής Άμυνας, του Αρχηγού 

ΓΕΕΘΑ, των Αρχηγών Γενικών Επιτελείων, του Αρχιεπισκόπου Αθηνών και αντίστοιχων μ’ αυτούς 
ξένων κρατών 8 

6. Ανεπίσημες του Πρωθυπουργού, Υπουργού και Υφυπουργών Εθνικής Άμυνας 8 

7. Επίσημες Διοικητών Σχηματισμών, Συγκροτημάτων και Επισκόπων 8 

ΕΠΙΣΚΕΨΕΙΣ 

8. Πρώτη επίσημη επίσκεψη Ελλήνων Αξιωματικών σε Μονάδες και Επιτελεία άλλης χώρας. 

(Στην ανταπόδοση φέρεται η στολή που έφερε ο ξένος κατά την επίσκεψή του) 8 

9. Σ’ αυτούς που περιγράφονται στις παραπάνω, παραγράφους 5 και 7 8 

10. Ανταλλαγή επισήμων επισκέψεων μεταξύ ελληνικών στρατιωτικών και πολιτικών Αρχών 8 

ΕΠΙΘΕΩΡΗΣΕΙΣ 

11. Του Προέδρου της Δημοκρατίας 3 

12. Σε κάθε άλλη περίπτωση 8 

ΠΑΡΟΥΣΙΑΣΕΙΣ- 

13. Στον Πρόεδρο της Δημοκρατίας 8 

14. Σε επίσημους ξένους 8 

15. Στον Πρωθυπουργό, Υπουργό, Υφυπουργούς Εθνικής Άμυνας και στους Αξιωματικούς των 

παραπάνω Παραγράφων 5 και 7, εφόσον η παρουσίαση γίνεται με αίτηση του Αξιωματικού 8 

16. Στο Διοικητή, Επιτελάρχη, Υπαρχηγό, Αρχηγό, κατά την πρώτη παρουσίαση στη Μονάδα και 

κατά την τελευταία λόγω αποχώρησης του στρατιωτικού 8 

ΕΠΙΣΗΜΕΣ ΕΘΝΙΚΕΣ ΕΟΡΤΕΣ 

17. 25η Μαρτίου 2 

18. 28η Οκτωβρίου 2 

19. 21η Νοεμβρίου 2 

20. 25η Νοεμβρίου 8 

ΕΟΡΤΑΣΜΟΣ ΘΡΗΣΚΕΥΤΙΚΩΝ ΠΑΝΕΛΛΗΝΙΩΝ ΕΟΡΤΩΝ 

ΑΡΙΘΜΟΣ ΣΤΟΛΗΣ 

21. Πρωτοχρονιά (1η Ιανουάριου) 2 

22. Η κατάδυση του Τιμίου Σταυρού (6η Ιανουάριου) 8 

23. Περιφορά του Επιταφίου 8 

24. Ανάσταση του Κυρίου 6 

25. Τελετές εορτασμού για τους προστάτες των Κλάδων των Ε.Δ. 

(Αγίου Γεωργίου, Αγίας Βαρβάρας, Αγίου Νικολάου, Ταξιαρχών) 3α 

26. Λοιπές εορτές (π.χ. Κυριακή της Ορθοδοξίας) 8 

ΛΟΙΠΕΣ ΕΚΔΗΛΩΣΕΙΣ 

27. Επίσημες Εθνικές Εορτές, Ανάσταση και Θεοφάνεια για Αξιωματικούς ΣΣΕ - ΣΣΑΣ που 

οδηγούν μαθητές τους 1 

28. Αξιωματικοί που έχουν το γενικό πρόσταγμα σε παρελάσεις και οι βοηθοί τους 7 

29. Οι επικεφαλής στις παρατάξεις και παρελάσεις με ένοπλο τμήμα 7 

30. Ορκωμοσία Αξιωματικών 3α 

31. Ορκωμοσία λοιπού στρατιωτικού προσωπικού 8 

32. Άλλες στρατιωτικές τελετές και ιεροτελεστίες 8 

33. Επίσημη έναρξη των εργασιών της Βουλής 8 

34. Τελετές που έχει ορισθεί επίσημο πολιτικό ένδυμα. Φέρεται στολή 

κατά περίπτωση 

35. Καθελκύσεις, παραλαβές και ενσωματώσεις πλοίων, αεροσκαφών κλπ 8 

ΓΑΜΟΙ - ΒΑΠΤΙΣΕΙΣ - ΚΗΔΕΙΕΣ 

36. Γάμοι, βαπτίσεις, στις οποίες παρευρίσκεται ο Πρόεδρος της Δημοκρατίας ή έχει 

ορισθεί επίσημο πολιτικό ένδυμα 8 

37. Ο/Η Αξιωματικός που παντρεύεται με στολή 4 

38. Αξιωματικοί που παρίστανται με στολή σε γάμο Αξιωματικού (τιμητική παράσταση) 3α ή 8 

39. Αξιωματικοί που κρατούν τις ταινίες του φερέτρου στην κηδεία Αξιωματικού ή 

επίσημου προσώπου 3α 

40. Όλοι οι άλλοι που παρευρίσκονται στην κηδεία 8 

41. Αξιωματικοί επικεφαλής ενόπλων τμημάτων στις κηδείες 7 

ΔΕΞΙΩΣΕΙΣ - ΓΕΥΜΑΤΑ - ΕΣΠΕΡΙΔΕΣ - ΘΕΑΤΡΙΚΕΣ ΠΑΡΑΣΤΑΣΕΙΣ- 

42. Επίσημα προγεύματα ή δεξιώσεις ελληνικών ή ξένων Αρχών 8 

43. Επίσημα γεύματα ή βραδινές δεξιώσεις ελληνικών ή ξένων Αρχών (στο εσωτερικό ή εξωτερικό) 5 ή 6 

44. Επίσημες δεξιώσεις ή γεύματα ή εσπερίδες σε πλοία, στρατιωτικές Λέσχες ή σε 

Πρεσβείες ξένων κρατών ή ξένες Αρχές 5 ή 6 ή 8 

45. Άλλες δεξιώσεις, γεύματα ή εσπερίδες, για τις οποίες έχει ορισθεί επίσημο πολιτικό 

ένδυμα (φράκο - σμόκιν) 4 ή 5 

46. Άλλες περιπτώσεις δεξιώσεων, γευμάτων και εσπερίδων ή θεατρικών παραστάσεων 8 

ΕΙΔΙΚΕΣ ΠΕΡΙΠΤΩΣΕΙΣ- 

47. Μέλη Στρατοδικείου, Ναυτοδικείου, Αεροδικείου 8 

48. Μέλη Ανακριτικών και Πειθαρχικών Συμβουλίων 8 

49. Στρατιωτικός που παρουσιάζεται σε Ανακριτικό Συμβούλιο 8 

ΑΡΙΘΜΟΣ ΣΤΟΛΗΣ 

50. Εγκαλούμενος Στρατιωτικός και μάρτυρες Στρατιωτικοί σε Στρατοδικείο, Ναυτοδικείο, 

Αεροδικείο και Ανακριτικό ή Πειθαρχικό Συμβούλιο 8 

51. Παραλαβή - Παράδοση Διοικήσεως Μονάδας ή Υπηρεσίας 3α 


Άρθρο 17 

ΚΑΘΟΡΙΣΜΟΣ ΣΤΟΛΗΣ 

1. Για την εξασφάλιση της ομοιομορφίας των στολών 
κατά τις τελετές - δεξιώσεις και συγκεντρώσεις, η Αρχή 
που εκδίδει τη σχετική διαταγή καθορίζει τον αριθμό της 
στολής ή την παραλλαγή της με βάση τις διατάξεις του 
παρόντος κανονισμού. 

2. Αν, πέρα από όσα ορίζονται στον παρόντα κανονισμό, 
απαιτείται από τις περιστάσεις να φορεθεί και άλλη πα¬ 
ραλλαγή, αυτή δίνεται περιγραφικά, πάντα μέσα στα όρια 
που περιλαμβάνει ο τύπος κάθε στολής. 

3. Οι ειδικές στολές του Μουσικού Σώματος, φέρονται 
όπως παρακάτω: 

α. Η επίσημη στολή φέρεται ΜΟΝΟ από τα τμήματα 
Στρατιωτικής Μουσικής στην Αθήνα και Θεσσαλονίκη, 
στις εξής περιπτώσεις: 

(1) Υποδοχές Αρχηγών ξένων κρατών, επίδοση διαπι¬ 
στευτηρίων στην Α.Ε. τον Πρόεδρο της Δημοκρατίας. 

(2) Τελετές που η Στρατιωτική Ιεραρχία παρίσταται με 
στολή υπ’ αριθ. 2 

(3) Ανάσταση του Κυρίου. 

(4) Αλλαγή φουράς στο μνημείο Αγνώστου Στρατιώτου. 

(5) Απόδοση τιμών στο στρατόπεδο «ΠΑΠΑΓΟΥ», σε επι¬ 
σκέψεις Υπουργών Άμυνας, Υφυπουργών Άμυνας, Αρχη¬ 
γών Γενικών Επιτελείων ή Αρχηγών Στρατού ξένων κρατών. 

(6) Κηδείες υψηλών πολιτικών προσώπων (Πρόεδρος 
Δημοκρατίας, Πρωθυπουργός κ.λπ.) 

(7) Σε οποιεσδήποτε άλλες τελετές παρίσταται η Α.Ε ο 
Πρόεδρος της Δημοκρατίας. 

β. Η ημιεπίσημη στολή φέρεται: 

(1) Για την Αθήνα και Θεσσαλονίκη σε όλες τις λοιπές, 
πλην των παραπάνω, τελετές - εκδηλώσεις. 

(2) Για τις λοιπές φρουρές, σε όλες τις τελετές - εκδη¬ 
λώσεις που πραγματοποιούνται στη ΖΕ τους. 

γ. Η στολή παρατάξεων παρελάσεων φέρεται, όταν οι 
παριστάμενη Στρατιωτική Ιεραρχία φέρει ανάλογη στολή. 


ΚΕΦΑΛΑΙΟ Ζ’ 

ΠΑΡΑΣΗΜΑ - ΜΕΤΑΛΛΙΑ - ΔΙΑΜΝΗΜΟΝΕΥΣΕΙΣ 
Άρθρο 18 

ΣΕΙΡΑ ΑΝΑΡΤΗΣΗΣ 

ΓΕΝΙΚΑ 

1. Οι Ηθικές Αμοιβές που απονέμονται και για τις οποίες 
φέρονται διακριτικά σήματα, διακρίνονται σε Παράσημα, 
Μετάλλια και Διαμνημονεύσεις. Για τις Ηθικές Αμοιβές 
αυτές, φέρονται διεμβολές με τις στολές υπ’ αριθ. 5, 6, 8, 
8β, 8γ θερινή και 9α, στο ύψος του αριστερού στήθους ή 
διάσημα με τις στολές υπ’ αριθ. 1,2,3,3α, 4 και 7 αναρτη- 
μένα σε υπόθημα στο ίδιο σημείο. Ορισμένα, δε, αναρτώ- 
νται στο λαιμό. Τα των Ηθικών Αμοιβών ρυθμίζονται διε¬ 
ξοδικά με την εκάστοτε ισχύουσα ΠαΔ Περί Ηθικών Αμοι¬ 
βών». 

ΙΕΡΑΡΧΗΣΗ ΚΑΙ ΣΕΙΡΑ ΑΝΑΡΤΗΣΗΣ 

2. Η σειρά με την οποία αναρτώνται τα Παράσημα, τα 
Μετάλλια και οι Διαμνημονεύσεις, ανεξάρτητα πάντα από 
την τάξη, είναι η εξής: 

α. Παράσημο του Τάγματος του Σωτήρος 
β. Αριστείο Ανδραγαθίας 
γ. Αριστείο Ανδρείας 
δ. Παράσημο του Τάγματος της Τιμής 
ε. Παράσημο του Τάγματος του Φοίνικα 
στ. Παράσημο του Τάγματος της Ευποίίας 
(απονέμεται μόνο σε γυναίκες μη 
Στρατιωτικούς) 
ζ. Πολεμικός Σταυρός 
η. Μετάλλιο Εξαιρέτων Πράξεων 
θ. Μετάλλιο Εξοχου Πράξεως 
ι. Μετάλλιο Στρατιωτικής Αξίας 
ια. Μετάλλιο Ευδόκιμου Υπηρεσίας 
ιβ. Διαμνημόνευση Αρχηγίας Γ ενικού Επιτελείου 
ιγ. Αστέρας Αξίας και Τιμής 

ιδ. Διαμνημόνευση Αξίας και Τιμής 
ιε. Διαμνημόνευση Ηγεσίας Σχηματισμού - 
Μεγάλης Μονάδος 

ιστ. Διαμνημόνευση Ευδόκιμου Διοικήσεως 
ιζ. Διαμνημόνευση Πολυετούς Υπηρεσίας 
Αξιωματικών Σωμάτων - Κοινών Σωμάτων 
ιη. Διαμνημόνευση Υπηρεσιών Αξιωματικού Επιτελούς 
ιθ. Διαμνημόνευση Υπηρεσίας σε Επιτελείο 
κ. Διαμνημόνευση Συμμετοχής σε 
Ειρηνευτικές Αποστολές 
κα. Αναμνηστικά Μετάλλια Πολέμων κατά 
χρονολογική σειρά 

κβ. Ξένα Παράσημα κατά σειρά βαθμού 

κγ. Ξένα Μετάλλια κατά σειρά ημερομηνίας απονομής 

3. Οι βαθμοί των Παρασήμων των προαναφερθέντων 
τεσσάρων (4) Ταγμάτων Αριστείας, είναι οι εξής : 

α. Μεγαλόσταυρος 

β. Σταυρός Ανωτέρων Ταξιαρχών ή Ανώτερος Ταξιάρ¬ 

χης 

γ. Σταυρός Ταξιαρχών ή Ταξιάρχης 
δ. Χρυσός Σταυρός 
ε. Αργυρός Σταυρός 

4. Τα Μετάλλια Στρατιωτικής Αξίας και Ευδόκιμου Υπη¬ 
ρεσίας, καθώς επίσης και οι Διαμνημονεύσεις Ηγεσίας 
Σχηματισμού, Ευδόκιμου Διοικήσεως, Πολυετούς Υπηρε¬ 
σίας, Υπηρεσιών Αξιωματικού Επιτελούς και Υπηρεσίας 
σε Επιτελείο, ανάλογα με το βαθμό που φέρει ο τιμηθείς, 
διακρίνονται σε Α’, Β’ ή Γ’ Τάξη. 

5. Η απονομή Παρασήμων ανωτέρου βαθμού, επιφέρει 
την κατάργηση των αμέσως κατωτέρων βαθμώντου ίδιου 
Τάγματος Αριστείας. (π.χ. Αξιωματικός που έχει τιμηθεί 
με τον Ανώτερο Ταξιάρχη του Τάγματος της Τιμής και τον 
Ταξιάρχη του Τάγματος της Τιμής, θα φέρει το διάσημο 
και τον Αστέρα ή τη διεμβολή, ανάλογα, μόνο του Ανώτε¬ 
ρου Ταξιάρχη.) 

6. Η προαγωγή σε ανώτερη τάξη του Μεταλλίου Στρα¬ 
τιωτικής Αξίας, Ευδόκιμου Υπηρεσίας καθώς επίσης και 
των Διαμνημονεύσεων Ηγεσίας Σχηματισμού - Μεγάλης 
Μονάδος, Ευδόκιμου Διοικήσεως, Πολυετούς Υπηρε¬ 
σίας, Υπηρεσιών Αξιωματικού Επιτελούς, Υπηρεσίας σε 
Επιτελείο, επιφέρει την κατάργηση των κατωτέρων τάξε¬ 
ων του ίδιου Μεταλλίου ή Διαμνημόνευσης. 

7. Αξιωματικοί προερχόμενοι εξ Υπαξιωματικών συνεχί¬ 
ζουν να φέρουν στη στολή τους ταυτόχρονα με το Με¬ 
τάλλιο Στρατιωτικής Αξίας και το Μετάλλιο Ευδόκιμου 
Υπηρεσίας, πάντα της ανωτέραςτάξεως, που τυχόν τους 
έχει απονεμηθεί όταν ήταν Υπαξιωματικοί ή Ανθυπασπι- 
στές. 

8. Το Παράσημο του Τάγματοςτου Γεωργίου του Α’έχει 
καταργηθεί. Αξιωματικοί, όμως που τους έχει απονεμη¬ 
θεί, εξακολουθούν νατό φέρουν, πάντοτε του ανωτέρου 
βαθμού του. Φέρεται στη σειρά μετά το Παράσημο του 
Τάγματος της Τιμής. 

9. Τα Παράσημα των Ταγμάτων Αριστείας μπορούν να 
απονεμηθούν και «ΜΕΤΑ ΞΙΦΩΝ». Τα Παράσημα «ΜΕΤΑ 
ΞΙΦΩΝ», προηγούνται από τα Παράσημα «ΑΝΕΥ ΞΙΦΩΝ» 
του ίδιου βαθμού, δεν προάγονται και φέρονται όλα, ανε¬ 
ξάρτητα από το βαθμό τους. Π.χ. Αξιωματικός που τιμή¬ 
θηκε με: 

- Αργυρό Σταυρό Φοίνικα (μ.ξ.) 

- Χρυσό Σταυρό Φοίνικα 

- Ταξιάρχη Φοίνικα (μ.ξ.) 

- Ανώτερο Ταξιάρχη Φοίνικα 


θα φέρει: 

- Ανώτερο Ταξιάρχη Φοίνικα 

- Ταξιάρχη Φοίνικα (μ.ξ.) 

- Αργυρό Σταυρό Φοίνικα (μ.ξ.) 

Άρθρο 19 

ΛΕΠΤΟΜΕΡΕΙΕΣ ΣΤΙΣ ΔΙΕΜΒΟΛΕΣ 

ΠΑΡΑΣΗΜΩΝ - ΜΕΤΑΛΛΙΩΝ - ΔΙΑΜΝΗΜΟΝΕΥΣΕΩΝ 

ΠΑΡΑΣΗΜΑ 

1. Οι διεμβολές των Παρασήμων όλων των Ταγμάτων 
Αριστείας, φέρονται με τις στολές υπ’ αριθ. 5, 6, 8, 8β, 8γ 
θερινή και 9α ως εξής: 

α. Του Αργυρού Σταυρού, χωρίς διακριτικό. 

β. Του Χρυσού Σταυρού με μικρό κόρυμβο διαμέτρου 
10 χιλ. του ίδιου χρώματος με τη διεμβολή, ο οποίος το¬ 
ποθετείται στη μέση της. 

γ. Του Ταξιάρχη με τον ίδιο κόρυμβο, ο οποίος όμως το¬ 
ποθετείται πάνω σε βάση σχήματος ορθογωνίου παραλ¬ 
ληλόγραμμου (πεδίο), χρώματος ασημί και διαστάσεων 
20 X 10 χιλ. 

δ. Του Ανώτερου Ταξιάρχη με τον ίδιο κόρυμβο, σε πε¬ 
δίο κατά το μισό χρώματος χρυσού και κατά το μισό αση¬ 
μί. 

ε. Του Μεγαλόσταυρου με τον ίδιο επίσης κόρυμβο, αλ¬ 
λά σε πεδίο χρώματος χρυσού. 

2. Στα παράσημα «ΜΕΤΑ ΞΙΦΩΝ» ισχύουντα ίδια με μό¬ 
νη διαφορά ότι προστίθενται δύο διασταυρούμενα ξίφη 
(χιαστί) και όπου υπάρχει κόρυμβος, αυτός τοποθετείται 
πάνω από αυτά. 

ΜΕΤΑΛΛΙΑ 

3. Στα Μετάλλια Στρατιωτικής Αξίας και Ευδόκιμου Υπη¬ 
ρεσίας, οι αντίστοιχες διεμβολές φέρουν μικρό δάφνινο 
κλάδο. Αυτός είναι επίχρυσος για την Α’ Τάξη, επάργυρος 
για την Β’ και χάλκινος για την Γ’ Τάξη. 

ΔΙΑΜΝΗΜΟΝΕΥΣΕΙΣ 

4. Στη διεμβολή της Διαμνημόνευσης Αρχηγίας Γ ενικού 
Επιτελείου, φέρεται εθνόσημο για τον Α/ΓΕΕΘΑ, ενώ για 
τον Α/ΓΕΣ επίχρυση φλογοφόρος ροιά. 

5. Στις Διαμνημονεύσεις Ηγεσίας Σχηματισμού - Μεγά¬ 
λης Μονάδος, οι διεμβολές φέρουν φλογοφόρο ροιά, επί¬ 
χρυση, επάργυρη ή χάλκινή για την Α’, Β’ ή Γ’ Τάξη αντί¬ 
στοιχα, ενώ στις Διαμνημονεύσεις Ευδόκιμου Διοικήσεως 
και Πολυετούς Υπηρεσίας, οι διεμβολές φέρουν πεντά- 
κτινο αστερίσκο, επίχρυσο, επάργυρο ή χάλκινο για την 
Α’, Β' ή Γ’ Τάξη αντίστοιχα. 

6. Στις Διαμνημονεύσεις Υπηρεσιών Αξιωματικού Επιτε¬ 
λούς και Υπηρεσίας σε Επιτελείο, οι αντίστοιχες διεμβο- 
λές φέρουν μικρό δάφνινο κλάδο (μικρότερο από αυτό 
του Μεταλλίου Στρατιωτικής Αξίας). Αυτός είναι επίχρυ¬ 
σος για την Α’ και επάργυρος για τη Β’Τάξη. 

Άρθρο 20 

ΤΡΟΠΟΣ ΑΝΑΡΤΗΣΗΣ 
ΔΙΑΣΗΜΩΝ ΚΑΙ ΔΙΕΜΒΟΛΩΝ 

ΠΑΡΑΣΗΜΩΝ - ΜΕΤΑΛΛΙΩΝ - ΔΙΑΜΝΗΜΟΝΕΥΣΕΩΝ 

ΔΙΑΣΗΜΑ ΑΡΓΥΡΩΝ ΚΑΙ ΧΡΥΣΩΝ ΣΤΑΥΡΩΝ ΠΑΡΑΣΗ¬ 
ΜΩΝ ΚΑΙ ΜΕΤΑΛΛΙΩΝ - ΔΙΑΜΝΗΜΟΝΕΥΣΕΩΝ 

1. Οι Αργυροί και Χρυσοί Σταυροί των Ταγμάτων Αρι- 
στείας, άλατα Στρατιωτικά Μετάλλια καθώς επίσης και οι 
Διαμνημονεύσεις (πάντα της ανώτερης τάξης κατά Πα¬ 
ράσημο, Μετάλλιο ή Διαμνημόνευση εκτός από τα παρά¬ 
σημα «ΜΕΤΑ ΞΙΦΩΝ») αναρτώνται στο αριστερό μέρος 

του στήθους, στο ύψος αμέσως πάνω από την τσέπη του 
χιτωνίου ή της νοητής θέσης της, όπου αυτή δεν υπάρχει 
(ιματίδιο). Το ίδιο ισχύει και για τα ξένα Παράσημα και Με¬ 
τάλλια, εφόσον δεν προβλέπεται διαφορετική θέση από 
ειδικούς κανονισμούς. 

2. Η στερέωσή τους γίνεται πάνω σε άκαμπτο ορθογώ¬ 
νιο υπόθημα ύψους 55 - 60 χιλ. και μήκους αναλόγου του 
αριθμού των διασήμων. Ανεξάρτητα από το σχήμα των 
διασήμων, τα κάτω άκρα όλων βρίσκονται στην ίδια ορι¬ 
ζόντια γραμμή που είναι παράλληλη με την αντίστοιχη 
πλευρά του υποθήματος. 

3. Σε περίπτωση που ο αριθμός των διασήμων είναι με¬ 
γάλος, η στερέωσή τους πάνω στο υπόθημα γίνεται με τέ¬ 
τοιο τρόπο, ώστε το ένα να καλύπτεται λίγο από το άλλο. 
Όταν το μήκος του υποθήματος είναι μεγάλο και υπερ- 
βαίνειτο αριστερό χείλος του πέτου, τότε η στερέωσή του 
γίνεται πάντοτε πάνω στο πέτο. 

ΔΙΑΣΗΜΑ ΣΤΑΥΡΩΝ ΤΑΞΙΑΡΧΩΝ ΚΑΙ ΑΝΩΤΕΡΩΝ ΤΑ¬ 
ΞΙΑΡΧΩΝ ΠΑΡΑΣΗΜΩΝ 

4. Αξιωματικός που τιμάται με Σταυρό Ταξιάρχη ή Ανώ¬ 
τερου Ταξιάρχη δεν φέρει στο υπόθημα των διασήμων 
Παράσημο του ίδιου Τάγματος κατώτερου βαθμού (Χρυ¬ 
σός ή Αργυρός Σταυρός), εκτός εάν είναι «ΜΕΤΑ ΞΙΦΩΝ». 

5. Οι Σταυροί των Ταξιαρχών και Ανωτέρων Ταξιαρχών 
αναρτώνται στα κλειστά χιτώνια των στολών από το λαι¬ 
μό, με την ταινία τους μέσα από το γιακά του χιτωνίου, με 
τρόπο ώστε το σώμα του Παρασήμου εξερχόμενο από το 
γιακά, να διακρίνεται ανάμεσα στο γιακά και το πρώτο 
κουμπί. 

6. Στα ανοιχτά χιτώνια των στολών, η ταινία περνάει κά¬ 
τω από το γιακά του πουκάμισου και το Παράσημο φαίνε¬ 
ται πάνω στον κόμπο της γραβάτας. 

7. Αξιωματικοί που έχουντιμηθεί με περισσότερους από 
έναν Ταξιάρχες ή Ανώτερους Ταξιάρχες, ελληνικούς ή ξέ¬ 
νους, φέρουν μόνο τον ανωτέρας τάξεως στο λαιμό και 
τους υπόλοιπους κατά σειρά, όχι όμως περισσότερους 
από τρεις, στα κλειστά χιτώνια ανάμεσα στο πρώτο και το 
δεύτερο κουμπί τον ένα κάτω από τον άλλο, με τρόπο 
ώστε να διακρίνονται μόνο τα σώματα των Παρασήμων 
(όχι οι ταινίες). Στα ανοιχτά χιτώνια ο μεν πρώτος φέρεται 
όπως περιγράφηκε με το σώμα επί του κόμπου της γρα¬ 
βάτας, οι δε επόμενοι βγαίνουν από τη σχισμή του πρώ¬ 
του κουμπιού. 

8. Οι Αστέρες των Ανωτέρων Ταξιαρχών φέρονται στο 
δεξιό μέρος του στήθους. Αν οι Αστέρες είναι περισσότε¬ 
ροι από ένας, τοποθετούνται σε σχήμα ορθογώνιου τρι¬ 
γώνου ή ρόμβου, με τον αρχαιότερο στην κορυφή και μέ¬ 
χρι τέσσερις. 

9. Στην περίπτωση που προβλέπεται να φέρεται ένας 
μόνο Αστέρας και ένας Ταξιάρχης, θα φέρεται αυτός του 
αρχαιότερου ελληνικού Τάγματος Αριστείας ή όταν δεν 
υπάρχει, αυτός του ξένου. 

10. Όπου στη σύνθεση των στολών προβλέπεται το δια¬ 
κριτικό σήμα των αποφοίτων ΑΣΠ ή ΣΕΘΑ, αυτό θα τοπο¬ 
θετείται ως εξής: Το ορθογωνικό, όπως φαίνεται στις φω¬ 
τογραφίες των στολών του παρόντος κανονισμού, το πο¬ 
λυγωνικό κάτω από τον Αστέρα του Παρασήμου στην 
περίπτωση που φέρεται μόνο ένας Αστέρας, στην τρίτη 
κάτω αριστερή κορυφή ορθογώνιου τριγώνου, όταν φέ¬ 
ρονται δύο Αστέρες και στη κάτω κορυφή ρόμβου, απέ¬ 
ναντι από τον Αστέρα του πρώτου Τάγματος, όταν φέρο¬ 
νται τρεις Αστέρες. 

11. Σαν παράδειγμα της περίπτωσης που προβλέπεται 


να φέρεται ένας Αστέρας και ένας Ταξιάρχης, Αξιωματι¬ 
κός απόφοιτος της ΑΣΠ που έχει τιμηθεί με : 
α. Ανώτερο Ταξιάρχη του Τάγματος της Τιμής 
β. Ανώτερο Ταξιάρχη του Τάγματος του Φοίνικα 
γ. Μετάλλιο Στρατιωτικής Αξίας Α’ Τάξης 
δ. Διαμνημόνευση Ευδόκιμου Διοικήσεως, 
τότε θα φέρει στο λαιμό το Σταυρό του Ανώτερου Τα¬ 
ξιάρχη του Τάγματος της Τιμής, τον Αστέρα του στο δε¬ 
ξιό μέρος του στήθους, το πολυγωνικό σήμα της ΑΣΠ κά¬ 
τω από τον Αστέρα, ενώ στο αριστερό μέρος του στήθους 
το Χρυσό Σταυρό του Φοίνικα, το Μετάλλιο Στρατιωτικής 
Αξίας και τη διαμνημόνευση Ευδόκιμου Διοικήσεως. 
ΜΕΓΑΛΟΣΤΑΥΡΟΙ ΠΑΡΑΣΗΜΩΝ 

12. Στολές υπ’ αριθ. 2, 3. 

α. Ο Σταυρός του Μεγαλόσταυρου αναρτάται από ται¬ 
νία, η οποία φέρεται εξωτερικά του χιτωνίου από τον δε¬ 
ξιό ώμο και κάτω από την επωμίδα προς την αριστερή 
πλευρά, σε ύψος κάτω ακριβώς από την αργυροΰφαντη 
ζώνη (όταν φέρεται αυτή). 

β. Σε αντίθεση μεταπαραπάνω και μόνο η ταινία του Με¬ 
γαλόσταυρου του Τάγματος του Σωτήρος, φέρεται από 
τον αριστερό ώμο προς τη δεξιά πλευρά. 

13. Στολή υπ’ αριθ. 4 

α. Ο Σταυρός του Μεγαλόσταυρου αναρτάται από ται¬ 
νία, η οποία φέρεται εσωτερικά του ιματιδίου και εξωτερι¬ 
κά του γιλέκου (χειμερινή) και της ζώνης (θερινή), από τον 
δεξιό ώμο προς την αριστερή πλευρά, ώστε αυτός να βγαί¬ 
νει από το ιματίδιο στο ύψος κάτω ακριβώς από τη μέση. 

β. Σε αντίθεση μεταπαραπάνω και μόνο η ταινία του Με¬ 
γαλόσταυρου του Τάγματος του Σωτήρος, φέρεται από 
τον αριστερό ώμο προς τη δεξιά πλευρά. 

14. ΟιΑστέρεςτου Μεγαλόσταυρου των Ταγμάτων Αρι- 
στείας φέρονται στο αριστερό στήθος. Οι τιμηθέντες με 
περισσότερους από ένα Μεγαλόσταυρο φέρουν την ται¬ 
νία μόνο του αρχαιότερου Τάγματος ενώ από τους υπό¬ 
λοιπους Μεγαλόσταυρους φέρουν μόνο τους Αστέρες. 
Αυτοί φέρονται ο ένας κάτω από τον άλλο όταν είναι δύο, 
σε σχήμα ορθογώνιου τριγώνου όταν είναι τρεις, ενώ σε 
σχήμα ρόμβου όταν είναι τέσσερις. 

ΔΙΕΜΒΟΛΕΣ ΠΑΡΑΣΗΜΩΝ - ΜΕΤΑΛΛΙΩΝ - ΔΙΑΜΝΗ- 
ΜΟΝΕΥΣΕΩΝ 

15. Οι διεμβολές έχουν διαστάσεις 12 X 35 χιλ. (πλην 
των διεμβολών στολής υπ’ αριθ. 8γ θερινής που έχουν 
διαστάσεις 8 X 35 χιλ. προσαρμοσμένες σε μεταλλική βά¬ 
ση) , και φέρονται στο αριστερό μέρος του στήθους σε μία 
ή περισσότερες οριζόντιες σειρές, ανάλογα με τον αριθ¬ 
μό τους, αμέσως πάνω από την τσέπη του χιτωνίου και μέ¬ 
χρι στη ραφή του αριστερού βραχίονα, χωρίς να καλύ¬ 
πτονται από το γιακά του χιτωνίου. Όταν το σύνολο των 
διεμβολών δεν υπερβαίνει τις εννέα (9), σε κάθε σειρά το¬ 
ποθετούνται τρεις (3) και αν δεν συμπληρώνεται πλήρης 
σειρά, οι υπολειπόμενες μία ή δύο διεμβολές τοποθετού¬ 
νται πάνω από τη μέση της πρώτης συμπληρωμένης σει¬ 
ράς. Όταν το σύνολο των διεμβολών υπερβαίνει τις εννέα 
(9), τότε τοποθετούνται σε σειρές ανά τέσσερις (4). 

ΣΜΙΚΡΟΓΡΑΦΙΕΣ ΠΑΡΑΣΗΜΩΝ - ΜΕΤΑΛΛΙΩΝ - ΔΙΑ- 
ΜΝΗΜΟΝΕΥΣΕΩΝ 

16. Τα Παράσημα - Μετάλλια - Διαμνημονεύσεις σε σμι- 
κρογραφία, φέρονται με τις στολές εσπερίδων στο αρι¬ 
στερό πέτο του ιματιδίου, με την ίδια σειρά και τον ίδιο 
τρόπο που φέρονται και τα αντίστοιχα Παράσημα - Με¬ 
τάλλια - Διαμνημονεύσεις του πραγματικού μεγέθους. 
Όταν είναι περισσότερα από δύο φέρονται σε υπόθημα 

πλάτους 25 χιλ. το οποίο ανάλογα με τον αριθμό τους, 
μπορεί να υπερβαίνει το πέτο και να καλύπτει μέρος του 
στήθους. 

17. Οι σμικρογραφίες των διασήμων, είναι μισών δια¬ 
στάσεων των αντίστοιχων κανονικών και οι σμικρογρα- 
φίες των διεμβολών έχουν διαστάσεις 9x12 χιλ. 

18. Από το σύμπλεγμα των σμικρογραφιών δεν αφαιρεί- 
ται η σμικρογραφία του Παρασήμου, που στην περίπτω¬ 
ση του πραγματικού μεγέθους θα φερόταν στο λαιμό ή 
στο στήθος, δηλ. του Ταξιάρχη, του Ανώτερου Ταξιάρχη 
και Μεγαλόσταυρου. 

ΚΕΦΑΛΑΙΟ Η’ 

ΔΙΑΚΡΙΤΙΚΑ ΣΗΜΑΤΑ ΚΑΙ ΤΡΟΠΟΣ ΠΟΥ 
ΦΕΡΟΝΤΑΙ ΑΥΤΑ 

Άρθρο 21 

ΔΙΑΚΡΙΤΙΚΑ ΣΗΜΑΤΑ ΣΧΟΛΩΝ 
(ΣΕΘΑ - ΑΔΙΣΠΟ - ΑΣΠ - ΣΔΙΕΠ) 

1. Οι Αξιωματικοί απόφοιτοιτης Σχολής Εθνικής Αμύνης 
(ΣΕΘΑ), της Ανωτάτης Διακλαδικής Σχολής Πολέμου 
(ΑΔΙΣΠΟ) και της Σχολής Διοίκησης και Επιτελών 
(ΣΔΙΕΠ), καθώς και των ισοτίμων μ’ αυτές σχολών εσωτε¬ 
ρικού και εξωτερικού, φέρουν τα απονεμηθέντα σ’ αυ¬ 
τούς διακριτικά σήματα, ορθογωνικό και πολυγωνικό, 
όπως παρακάτω: 

α. Το ορθογωνικό σήμα φέρεται στο δεξιό μέρος του 
στήθους και στο ίδιο ύψος με τα Παράσημα - Μετάλλια, 
των στολών υπ’ αριθ. 1,2,3, 3α, 4, 5, 6, 7, 8, 8β και 8γ θε¬ 
ρινής και 9α. 

β. Το πολυγωνικό σήμα φέρεται με τις στολές υπ’ αριθ. 
1,2, 3, 3α, 4 και 7, με τις οποίες φέρονται τα διάσημα Πα¬ 
ρασήμων - Μεταλλίων - Διαμνημονεύσεων και οι Αστέρες 
Ταγμάτων, όπως ρυθμίζονται στο αντίστοιχο κεφάλαιο. 

γ. Οι Αξιωματικοί απόφοιτοι της ΣΔΙΕΠ και της ΑΔΙΣΠΟ, 
φέρουν μόνο το σήμα της ΑΔΙΣΠΟ. 

δ. Οι Αξιωματικοί απόφοιτοι της ΑΔΙΣΠΟ και της ΣΕΟΑ, 
φέρουν μόνο το σήμα της ΣΕΘΑ. 

ε. Οι απόφοιτοι ισότιμης με τη ΣΕΘΑ σχολής του εξωτε¬ 
ρικού, φέρουν μόνο το σήμα της ΣΕΘΑ, είτε έχουν απο¬ 
φοιτήσει από αυτήν, είτε όχι. 

στ. Οι Αξιωματικοί που είναι απόφοιτοι της ΣΔΙΕΠ ή της 
ΑΔΙΣΠΟ, αλλά και αντίστοιχης ισότιμης σχολής εξωτερικού, 
φέρουν μόνο το σήμα της ΣΔΙΕΠ ή της ΑΔΙΣΠΟ, αντίστοιχα. 

ζ. Οι Αξιωματικοί που είναι απόφοιτοι, ισότιμης με τη 
ΣΔΙΕΠ ή τη ΑΔΙΣΠΟ σχολής του εξωτερικού, φέρουν μό¬ 
νο το σήμα της ΣΔΙΕΠ ή της ΑΔΙΣΠΟ, αντίστοιχα, είτε 
έχουν αποφοιτήσει από αυτήν, είτε όχι. 

2. Οι Αξιωματικοί που είναι απόφοιτοι της Ανωτάτης 
Σχολής Πολέμου (ΑΣΠ) φέρουντο απονεμηθένσ’ αυτούς 
διακριτικό σήμα, ορθογωνικό και πολυγωνικό, κατ’ αντι¬ 
στοιχία με το διακριτικό σήμα της ΑΔΙΣΠΟ. Εφόσον έχουν 
αποφοιτήσει και από Σχολή Πολέμου άλλου Κλάδου των 
Ενόπλων Δυνάμεων ή του εξωτερικού, φέρουν μόνο το 
σήμα της ΑΣΠ. 

Άρθρο 22 

ΔΙΑΚΡΙΤΙΚΑ ΣΗΜΑΤΑ ΕΙΔΙΚΩΝ ΔΥΝΑΜΕΩΝ - 

ΑΥΤΟΔΥΤΗ - ΙΠΤΑΜΕΝΩΝ - ΡΙΠΤΗ - ΝΑΡΚΑΛΙΕΥΤΗ. 

1. Φέρονται μόνο εκείνα που έχουν αποκτηθεί με διατα¬ 
γή ή πτυχίο (ελληνικό ή ξένο) και όχι περισσότερα από 


τρία (3). Π ροτιμούνται τα ελληνικά και σε κάθε περίπτωση 
φέρεται μόνο ένα (1) ξένο, όπως παρακάτω: 

α. Στις φαιοπράσινες και στις στολές παραλλαγής, υπ’ 
αριθ. 3,3α, 7, 8,8β και 9, φέρονται μέχρι τρία (3) διακριτι¬ 
κά. Ομοίως, στις στολές των οπλιτών (πλην της θερινής 
εξόδου). 

β. Στις στολές υπ’ αριθ. 1,2 και 6, φέρονται μέχρι δύο (2) 
διακριτικά. 

γ. Στις στολές υπ’ αριθ. 4 και 5, φέρεται μόνο ένα (1) δια¬ 
κριτικό, με μέγεθος ίσο με το μισό του κανονικού (μινια¬ 
τούρα). 

δ. Στη στολή υπ’ αριθ 8γ θερινή και στη θερινή στολή 
εξόδου των οπλιτών (πουκάμισο με κοντά μανίκια), φέρε¬ 
ται μόνο ένα (1) διακριτικό κεντητό. 

ε. Τα διακριτικά «αλεξιπτωτιστού ελευθέρας πτώσεως», 
φέρονται στην ίδια θέση μετά διακριτικά «αλεξιπτωτιστού 
στατικού ιμάντα» και αντί γι’ αυτά. Σε κάθε περίπτωση φέ¬ 
ρεται η ανωτέρα απονεμηθείσα προσάρτηση Αστέρα. 

2. Στις περιπτώσεις που προβλέπεται να φέρονται τρία 
διακριτικά και έχουν απονεμηθεί τόσα ή και περισσότερα 
(ελληνικά και ξένα) φέρονται όπως παρακάτω: 

α. Το ελληνικό διακριτικό του αλεξιπτωτιστή στο αρι¬ 
στερό στήθος πάνω από τα Παράσημα - Μετάλλια. 

β. Το δεύτερο ελληνικό διακριτικό, κάτω από το ελληνι¬ 
κό διακριτικό του αλεξιπτωτιστή και πάνω από τα Παρά¬ 
σημα - Μετάλλια, εκτός εάν αυτό είναι το διακριτικό του 
καταδρομέα, οπότε φέρεται στο δεξιό στήθος πάνω από 
το διακριτικό της ΣΕΘΑ - ΑΔΙΣΠΟ - ΣΔΙΕΠ. 

γ. Το ξένο διακριτικό, ως τρίτο σήμα, στο δεξιό στήθος, 
πάνω από το διακριτικό της ΣΕΘΑ - ΑΔΙΣΠΟ - ΣΔΙΕΠ και 
κάτω από το διακριτικό του καταδρομέα (εφόσον στο αρι¬ 
στερό στήθος φέρεται μόνο ένα διακριτικό σήμα). 

δ. Αντο τρίτο είναιτο διακριτικό του ιπταμένου, είναι δυ¬ 
νατό να φέρεται στη θέση του ξένου διακριτικού και αντί 
γι’ αυτό, στο δεξιό στήθος. 

3. Στις περιπτώσεις που προβλέπεται να φέρονται ή 
έχουν απονεμηθεί δύο (2) διακριτικά, φέρονται ένα (1) σε 
κάθε στήθος, το κύριο διακριτικό (του αλεξιπτωτιστή ή 
ιπταμένου) στο αριστερό και το δεύτερο (ελληνικό ή ξένο) 
στο δεξιό στήθος. 

4. Στην περίπτωση που έχουν απονεμηθεί δύο (2) δια¬ 
κριτικά μόνο ιπταμένου (ελληνικό και ξένο) φέρεται στο 
αριστερό στήθος το ελληνικό διακριτικό και στο δεξιό 
στήθος το ξένο. 

5. Όταν έχει απονεμηθεί ή προβλέπεται να φέρεται ένα 
(1) διακριτικό, αυτό φέρεται στο αριστερό στήθος. 

6. Στη στολή υπ’ αριθ. 8α (εσωτερικών χώρων) και στα 
πουλόβερ, δε φέρονται άλλα διακριτικά εκτός από αυτά 
του βαθμού. 

Άρθρο 23 

ΛΟΙΠΕΣ ΔΙΑΤΑΞΕΙΣ ΕΠΙ ΔΙΑΚΡΙΤΙΚΩΝ - ΣΗΜΑΤΩΝ 

1. Η τεχνική περιγραφή των διακριτικών αναπτύσσεται 
στο Κεφάλαιο Μ'του παρόντος Κανονισμού. 

2. Όλο το στρατιωτικό προσωπικό, στις στολές παραλ¬ 
λαγής και στο τζάκετ, στο αριστερό στήθος και πάνω 
ακριβώς από το κάλυμμα της τσέπης, φέρουν ταινία φαι¬ 
οπράσινη πλάτους δύο (2) εκ. στην οποία είναι κεντημένο 
με μαύρη κλωστή το επίθετο και το πρώτο γράμμα του 
ονόματος του φέροντος. 

3. Όλα τα στελέχη (Αξιωματικοί - Μόνιμοι και Εθελοντές 

Υπαξιωματικοί), φέρουν στο πάνω μέρος (ραφή) του κα¬ 
λύμματος της δεξιάς τσέπης του στήθους των χιτωνίων 
και πουκαμίσων (ή σε ανάλογη θέση στο πουλόβερ) όλων 
των στολών, πληντων βαθυκυάνων και παραλλαγής, πλα¬ 
στική πινακίδα μαύρου χρώματος, μήκους επτά (7) εκ. και 
πλάτους δώδεκα (12) χιλ., στην οποία αναγράφεται με 
άσπρα κεφαλαία γράμματα ύψους πέντε (5) χιλ. το επίθε¬ 
το και το πρώτο γράμμα του ονόματος. 

4. Το ονοματεπώνυμο στην ταινία των στολών παραλ¬ 
λαγής και τζάκετ, καθώς και στη πινακίδα των φαιοπράσι¬ 
νων στολών των υπηρετούντων στο εξωτερικό με οποια¬ 
δήποτε ιδιότητα (ειρηνευτικές αποστολές κ.λπ.), αναγρά¬ 
φεται με λατινικούς χαρακτήρες. 

ΚΕΦΑΛΑΙΟ Θ’ 

ΕΞΑΡΤΗΜΑΤΑ ΣΤΟΛΩΝ ΚΑΙ ΤΡΟΠΟΣ ΠΟΥ 
ΦΕΡΟΝΤΑΙ ΑΥΤΑ 

Άρθρο 24 
ΑΜΦΙΜΑΣΧΑΛΙΑ 

1. Φέρονται από τους παρακάτω Αξιωματικούς Όπλων - 
Σωμάτων: 

α. Ανώτατους και Ανώτερους, απόφοιτους της ΑΣΠ ή 
ΑΔΙΣΠΟ και για το χρόνο που εκτελούν Επιτελική Υπηρε¬ 
σία σε Επιτελεία Σχηματισμών - Μειζόνων Σχηματισμών, 
όπως ειδικά ρυθμίζεται κάθε φορά με την ΠαΔ 4-12/ΓΕΕ- 
ΘΑ/ΔΙΔΥΠ. 

β. Υπασπιστές Αξιωματικούς των, Προέδρου Δημοκρα¬ 
τίας, ΥΕΘΑ, ΥΦΕΘΑ, Αρχηγών και Ανωτάτων Αξιωματικών 
(μέχρι βαθμού Υποστρατήγου) εφόσον οι Ανώτατοι Αξιω¬ 
ματικοί και οι Υπασπιστές είναι μόνιμοι και όχι μόνιμοι εξ’ 
εφεδρείας. 

γ. Ακολούθους Αμύνης και τους βοηθούς τους. 

δ. Διευθυντές Στρατιωτικών Γραφείων, Προέδρου Δη¬ 
μοκρατίας, ΥΕΘΑ, ΥΦΕΘΑ. 

2. Τα αμφιμασχάλια των Υπασπιστών είναι επάργυρα, 
πλην των Υπασπιστών του Προέδρου της Δημοκρατίας 
που είναι επίχρυσα, φέρονται δε στο δεξιό ώμο. Όλωντων 
υπολοίπων είναι επίχρυσα και φέρονται στον αριστερό 
ώμο. 

3. Ανάλογα με την στολή, φέρονται αμφιμασχάλια με¬ 
γάλα, μικρά ή εκστρατείας. 

4. Τα μεγάλα αμφιμασχάλια φέρονται με τις στολές 
Αξιωματικών υπ’ αριθ. 1,2, 3, 3α, 4, 5 και 6. Τα μικρά αμ- 
φιμασχάλια φέρονται με τη στολή υπ’ αριθ. 8 και τα αμφι- 
μασχάλια εκστρατείας με τις στολές υπ’ αριθ. 7 και 8β. 
Στις περιπτώσεις που φέρεται η στολή υπ’ αριθ. 8 και πα- 
ρίσταται ο Πρόεδρος της Δημοκρατίας ή αν διαταχθεί, 
φέρονται μεγάλα αμφιμασχάλια. 

Άρθρο 25 

ΠΕΡΙΓΡΑΦΗ ΑΜΦΙΜΑΣΧΑΛΙΩΝ ΚΑΙ ΤΡΟΠΟΣ ΠΟΥ 
ΦΕΡΟΝΤΑΙ ΑΥΤΑ 

1. Μεγάλα Αμφιμασχάλια: 

α. Αποτελούνται από δύο πλεκτά και από δύο απλά επί¬ 
χρυσα ή επάργυρα μεταλλικής κλωστής κορδόνια με διά¬ 
μετρο 6 χιλ., ενωμένα με ύφασμα που φέρει κουμπότρυ¬ 
πα και κουμπώνει σε κουμπί ραμμένο κάτω από την επω- 
μίδα του χιτωνίου. 

β. Τα απλά κορδόνια έχουν μήκος 85 και 100 εκ. Το κο¬ 
ντό κορδόνι περιβάλλει τη μασχάλη, ενώ το μακρύ πέφτει 
διπλό μπροστά στο στήθος και ανεβαίνοντας, στερεώνε¬ 
ται στο πρώτο κουμπί του χιτωνίου για τις ανοιχτές στο¬ 


λές ή στο δεύτερο κουμπί για τις κλειστές στολές ή σε 
αντίστοιχη θέση για τις υπ’ αριθ. 4 και 5 στολές. 

γ. Τα πλεκτά κορδόνια έχουν μήκος 55 και 80 εκ. Στην 
άκρη τους συνεχίζουν δύο απλά κορδόνια μήκους 15 και 
30 εκ., που καταλήγουν σε επίχρυσους ή επάργυρους 
ήλους. 

δ. Το μακρύ πλεκτό κορδόνι, περιβάλλει τη μασχάλη 
από πίσω και ανεβαίνοντας στο στήθος, στερεώνεται με 
θηλιά στο πρώτο κουμπίτου χιτωνίου για τις ανοιχτές στο¬ 
λές ή στο δεύτερο κουμπί για τις κλειστές στολές ή σε 
αντίστοιχη θέση για τις υπ’ αριθ. 4 και 5 στολές. 

ε. Το κοντό πλεκτό κορδόνι, πέφτει μπροστά στο στή¬ 
θος και ανεβαίνοντας, στερεώνεται στο ίδιο κουμπί, όπως 
παραπάνω. 

2. Μικρά Αμφιμασχάλια 

α. Αποτελούνται από δύο απλά επίχρυσα ή επάργυρα 
μεταλλικής κλωστής κορδόνια με διάμετρο 6 χιλ. και μή¬ 
κος 80 και 85 εκ. ενωμένα με ύφασμα που φέρει κουμπό¬ 
τρυπα και κουμπώνει σε κουμπί ραμμένο κάτω από την 
επωμίδατου χιτωνίου, 
β. Περιβάλλουν τη μασχάλη. 

3. Αμφιμασχάλια εκστρατείας 

α. Αποτελούνται από ένα απλό επίχρυσο ή επάργυρο 
μεταλλικής κλωστής κορδόνι με διάμετρο 6 χιλ. και μήκος 
85 εκ. Τα άκρατου, ενώνονται με ύφασμα που φέρει κου¬ 
μπότρυπα και κουμπώνει σε κουμπί ραμμένο κάτω από 
την επωμίδατου χιτωνίου, 
β. Περιβάλλουν τη μασχάλη. 

Άρθρο 26 

ΔΙΑΚΡΙΤΙΚΑ ΒΑΘΜΩΝ 

1. Αξιωματικών - Ανθυπασπιστών 

Όπως περιγράφονται στις αντίστοιχες παραγράφους 
με τίτλο «ΕΠΩΜΙΔΕΣ» και ακόμα: 

α. Το διακριτικό βαθμού των Ανθυπασπιστών είναι ισο¬ 
σκελές τρίγωνο με βάση που προεξέχει από τις πλευρές. 
Φέρεται στις επωμίδες των στολών και είναι επίχρυσο με¬ 
ταλλικό για τις υπ’ αριθ. 2, 6, 8 και 8β στολές και κεντητό 
κίτρινο για τις υπ'αριθ. 8α, 8γ, 9α και 9β στολές. 

β. Τα διακριτικά βαθμών των στολών υπ’ αριθ. 7, 9 και 
της ειδικής στολής ιπταμένου, φέρονται κεντητά με μαύ¬ 
ρη κλωστή, επάνω σε ύφασμα φαιοπράσινο αναλογών 
διαστάσεων ραμμένο στο επάνω αριστερό πέτο του χιτω¬ 
νίου. Στο αντίστοιχο δεξιό πέτο φέρεται το έμβλημα του 
Όπλου ή Σώματος κεντημένο όπως τα διακριτικά βαθμών. 

γ. Οι ΔΕΑ, φέρουν και στα δύο πέτα των στολών υπ’ 
αριθ. 7 και 9, το διακριτικό Όπλου -Σώματος, ενώ οι Έφε¬ 
δροι Ανθλγοί φέρουν στο αριστερό πέτο το διακριτικό του 
Μόνιμου Ανθλγού, το οποίο όμως στο κάτω μέροςτου φέ¬ 
ρει κεντητή ταινία πλάτους 7 χιλ. 

δ. Τα διακριτικά βαθμών του τζάκετ φέρονται κεντητά 
με μαύρη κλωστή, επάνω σε διεμβολή από ύφασμα φαιο¬ 
πράσινο. 

ε. Τα διακριτικά του αδιάβροχου επενδύτη (καμπαρντί- 
να), είναι μεταλλικά. 

2. Μονίμων Υπαξιωματικών - Εθελοντών Μακράς Θητεί¬ 
ας 

α. Στολές υπ’ αριθ. 2, 6, 8, 8α, 8β, 8γ, 9α και 9β 

(1) Φέρονται στη μέση των βραχιόνων με την κορυφή 
της γωνίας προς το μέρος του αγκώνα και σε απόσταση 
14 εκ. από τον ώμο. 

(2) Ανάλογα με τον κάθε βαθμό, χρησιμοποιούνται ζεύ- 

γη χρυσόπλεκτων (για τις στολές υπ’ αριθ. 2,6) ή κιτρινο- 
κέντητων (για τις λοιπές στολές) ταινιών πλάτους 8 και μή¬ 
κους 60 χιλ., που σχηματίζουν μεταξύ τους γωνία 90 °. 

(3) Ο Δεκανέας φέρει ένα ζεύγος ταινιών, ο Λοχίας δύο, 
ο Επιλοχίας τρία και ο Αρχιλοχίας τέσσερα, που απέχουν 
μεταξύ τους 3 χιλ. 

(4) Τα ελεύθερα επάνω άκρατου ζεύγους των παραπά¬ 
νω ταινιών, κλείνουν με άλλη καμπυλωτή ταινία πλάτους 8 
χιλ., σχήματος κυκλικού τόξου με το κοίλο προς τα μέσα, 
με μήκος χορδής 80 χιλ. 

(5) Ανάμεσα στο τόξο και την εσωτερική γωνία των ται¬ 
νιών, φέρεται επίχρυση μεταλλική φλογοφόρος ροιά. 

(6) Ράβονται πάνω σε ύφασμα από τσόχα, αναλόγου 
χρώματος όπως περιγράφεται παρακάτω. 

(7) Τα διακριτικά που φέρονται με το τζάκετ, είναι ίδιου 
σχήματος με τα παραπάνω, με τη διαφορά ότι οι ταινίες 
και οι φλογοφόρος ροιά είναι χρώματος μαύρου (ανε¬ 
ξαρτήτως Όπλου - Σώματος) ραμμένες πάνω σε ύφασμα 
φαιοπράσινο. 

β. Στολές Παραλλαγής υπ’ αριθ. 7, 9 και Ειδική Στολή 
Ιπταμένου 

(1) Φέρονται σε σμικρογραφία κεντητά με μαύρη κλω¬ 
στή επάνω σε ύφασμα φαιοπράσινο αναλογών διαστάσε¬ 
ων, ραμμένα στο επάνω αριστερό πέτο του χιτωνίου. 

(2) Στο αντίστοιχο δεξιό πέτο φέρεται οπλόσημο, ίδιας 
μορφής με το διακριτικό βαθμού. 

3. Εθελοντών Πενταετούς Υπηρεσίας (ΕΠΥ) - Επαγγελ- 
ματιών Οπλιτών (ΕΠΟΠ) 

Είναι ίδια και φέρονται κατά τον ίδιο τρόπο με τα δια¬ 
κριτικά των Μονίμων - Εθελοντών Μακράς Θητείας Υπα- 
ξιωματικών, με τη διαφορά ότι αντί για το κυκλικό τόξο, 
επάνω σε κάθε διακριτικό βαθμού υπάρχει οριζόντια κι- 
τρινοκέντητη ταινία πλάτους 8 χιλ. και μήκους 50 χιλ., που 
απέχει από την εσωτερική γωνία του διακριτικού 40 χιλ. 

4. Οπλιτών Βραχείας Ανακατατάξεως (ΟΒΑ) 

Είναι ίδια και φέρονται κατά τον ίδιο τρόπο με τα δια¬ 
κριτικά των Εθελοντών Πενταετούς Υπηρεσίας, χωρίς τη 
φλογοφόρο ροιά που υπάρχει στα διακριτικά των τελευ¬ 
ταίων. Των Υποδεκανέων είναι δύο (2) κιτρινοκέντητες 
ταινίες πλάτους 8 χιλ. και μήκους 50 χιλ. (πάνω) και 30 χιλ. 
(κάτω) αντίστοιχα, που απέχουν μεταξύ τους 40 χιλ. 

5. Οπλιτών (Υποχρεωτικής Θητείας) 

α. Στολή Εξόδου 

(1) Φέρονται στη μέση των βραχιόνων όπως των Υπα- 
ξιωματικών λοιπών κατηγοριών και είναι ίδια για τη χειμε¬ 
ρινή και τη θερινή στολή. 

(2) Ανάλογα με τον κάθε βαθμό, χρησιμοποιούνται ζεύ¬ 
γη κεντητών ταινιών από άσπρη βαμβακερή κλωστή πλά¬ 
τους 8 και μήκους 60 χιλ., που σχηματίζουν μεταξύ τους 
γωνία 90 °. 

(3) Οι παραπάνω ταινίες ράβονται πάνω σε φαιοπράσι¬ 
νο ύφασμα με ανάλογες διαστάσεις, που έχει περιθώριο, 
περιμετρρικάτωνταινιών, πλάτους 2,5 χιλ. Οιταινίες απέ¬ 
χουν μεταξύ τους 3 χιλ. Οι Υποδεκανείς φέρουν μία ταινία 
οριζόντια, χωρίς γωνία, μήκους 50 χιλ. και πλάτους 8 χιλ. 

β. Στολή Παραλλαγής 

Τα παραπάνω διακριτικά φέρονται σε σμικρογραφία κε¬ 
ντητά με μαύρη κλωστή πάνω σε ύφασμα φαιοπράσινο με 
ανάλογο μέγεθος. Ράβονται στο επάνω αριστερό πέτο 
του χιτωνίου της στολής αυτής. 

6. Υποψηφίων Βαθμοφόρων 

α. Στολή Εξόδου - Τζάκετ 

(1) Χρησιμοποιείται μία οριζόντια μεταξωτή ταινία κίτρι¬ 


νου χρώματος με πλάτος 8 χιλ. και μήκος 50 χιλ. Ράβεται 
σε ορθογώνιο φαιοπράσινο ύφασμα με ανάλογες διαστά¬ 
σεις. 

(2) Φέρεται στον αριστερό βραχίονα, σε απόσταση 6 εκ. 
απάτη ραφή του ώμου. 

β. Στολή Παραλλαγής 

Το ίδιο, όπως παραπάνω, διακριτικό (κίτρινο) φέρεται 
σε σμικρογραφία στο αριστερό πέτο, όπως στους Υπα- 
ξιωματικούς. 

7. Μαθητών Παραγωγικών Σχολών ΣΣΕ, ΣΜΥ, ΥΕΑ 

α. Φέρονται τα διακριτικά που προβλέπονται από τους 
αντίστοιχους οργανισμούς των σχολών αυτών. 

β. Ειδικότερα, τα διακριτικά βαθμών και το έτος φοιτή- 
σεως (ή το τμήμα φοιτήσεως για τους ΥΕΑ) στη στολή πα¬ 
ραλλαγής, φέρονται κεντητά πάνω σε υφασμάτινο επίρ- 
ραμμα στα πέτα του χιτωνίου τους, όπως παρακάτω: 

(1) Στο αριστερό πέτο, φέρονται τα διακριτικά βαθμού ή 
το έτος φοιτήσεως ή το τμήμα φοιτήσεως. 

(2) Στο δεξιό πέτο φέρεται το έτος ή το τμήμα φοιτήσε- 
ως. 

Άρθρο 27 

ΔΙΑΚΡΙΤΙΚΑ ΧΡΩΜΑΤΑ - ΤΑΙΝΙΕΣ 


1. Τα διακριτικά χρώματα των Όπλων - Σωμάτων είναι: 


α. Πεζικού 

β. Ιππικού Τεθωρακισμένων 
γ. Πυροβολικού 
δ. Μηχανικού 
ε. Διαβιβάσεων 
στ. Αεροπορίας Στρατού 
ζ. Τεχνικού 

η. Εφοδιασμού - Μεταφορών 
τρινο 

θ. Υλικού Πολέμου 
ι. Έρευνας και Πληροφορικής: γκρι 
ια. Υγειονομικού : βυσσινί (βελούδο) 

ιβ. Κτηνιατρικού 
ιγ. Φαρμακευτικού 


Κόκκινο 
πράσινο βαθύ 
Μαύρο 

βυσσινί ανοιχτό 
Γ αλανό 
Βυσσινί 
μπλε - κόκκινο 
πράσινο ανοιχτό 

κόκκινο - μπλε 


κι- 


ιδ. Διαχειριστών Υγειονομικού 
ιε. Οικονομικού 

ιστ. Γεωγραφικού 

ιζ. Ελεγκτικού 


ιώδες (βελούδο) 
πράσινο ανοιχτό 
(βελούδο) 

πράσινο βαθύ - βυσσινί 
: πορτοκαλί ανοιχτό- 
βυσσινί 

: βυσσινί ανοιχτό - 
καστανό 

: πορτοκαλί βαθύ - 
πορτοκαλί ανοιχτό 


ιη. Στρατιωτικών Γραμματέων -: 

Διερμηνέων : πορτοκαλί - καστανό 

ιθ. Ταχυδρομικού : πράσινο βαθύ - καστανό 

κ. Μουσικού : μπλε ανοιχτό 

2. Τα παραπάνω χρώματα διακρίνονται: 
α. Στα περιλαίμια, στις επωμίδες και στα παραρράμμα- 
τα των σκούρων μπλε στολών Αξιωματικών, Ανθυπασπι- 
στών, Μονίμων - Εθελοντών Υπαξιωματικών, όπως περι- 
γράφονται στα αντίστοιχα ιδιαίτερα κεφάλαια. 

β. Στα επιρράμματα των χιτωνίων των σκούρων μπλε και 
φαιοπράσινων στολών Αξιωματικών - Ανθυπασπιστών και 


ΔΕΑ. 

γ. Στα διακριτικά βαθμών των Μονίμων και Εθελοντών 
Υπαξιωματικών (μονόχρωμα ή δίχρωμα) όπως ειδικότερα 
περιγράφονται παρακάτω. 

3. Τα διακριτικά χρώματα και οι διαστάσεις (πλάτος) του 

υφάσματος πάνω στο οποίο φέρονται τα διακριτικά βαθ¬ 
μών των Μονίμων και Εθελοντών Υπαξιωματικών είναι κα¬ 
τά περίπτωση: 

α. Πεζικού: κόκκινο, πλάτους 9 εκ. 
β. Ιππικού - Τεθωρακισμένων: πράσινο βαθύ, πλάτους 9 
εκ. 

γ. Πυροβολικού: μαύρο, πλάτους 9 εκ. 
δ. Μηχανικού: βυσσινί ανοιχτό, πλάτους9 εκ. 
ε. Διαβιβάσεων: γαλανό, πλάτους 9 εκ. 
στ. Αεροπορίας Στρατού: βυσσινί, πλάτους 9 εκ. 
ζ. Τεχνικού: μπλε, πλάτους 4 εκ., περιβαλλόμενο δεξιά 
και αριστερά από κόκκινο πλάτους 2,5 εκ. 

η. Εφοδιασμού - Μεταφορών: πράσινο ανοιχτό, πλά¬ 
τους 4 εκ., περιβαλλόμενο δεξιά και αριστερά από κίτρινο 
πλάτους 2,5 εκ. 

θ. Υλικού Πολέμου: κόκκινο, πλάτους 4 εκ., περιβαλλό¬ 
μενο δεξιά και αριστερά από μπλε πλάτους 2,5 εκ. 
ι. Έρευνας και Πληροφορικής: γκρι, πλάτους 9 εκ. 
ια. Υγειονομικού: βυσσινί (βελούδο), πλάτους 9 εκ. 
ιβ. Διαχειριστών Υγειονομικού: το μισό πράσινο βαθύ 
και το άλλο μισό βυσσινί, συνολικού πλάτους 9 εκ. 

ιγ. Οικονομικού: πορτοκαλί ανοιχτό, πλάτους 4 εκ., πε¬ 
ριβαλλόμενο δεξιά και αριστερά από βυσσινί πλάτους 2,5 
εκ. 

ιδ. Γεωγραφικού: βυσσινί ανοιχτό, πλάτους 4 εκ., περι¬ 
βαλλόμενο δεξιά και αριστερά από καστανό πλάτους 2,5 
εκ. 

ιε. Ελεγκτικού: πορτοκαλί βαθύ, πλάτους 4 εκ., περι¬ 
βαλλόμενο δεξιά και αριστερά από πορτοκαλί ανοιχτό 
πλάτους 2,5 εκ. 

ιστ. Στρατιωτικών Γραμματέων και Διερμηνέων: το μισό 
πορτοκαλί και το άλλο μισό καστανό, συνολικού πλάτους 
9 εκ. 

ιζ. Ταχυδρομικού: το μισό καστανό και το άλλο μισό 
πράσινο βαθύ, συνολικού πλάτους 9 εκ. 
ιη. Μουσικού: μπλε ανοιχτό, πλάτους 9 εκ. 

4. Οι Οπλίτες, για να διακρίνεται το Όπλο - Σώμα στο 
οποίο ανήκουν, φέρουν στο αριστερό μανίκι της χειμερι¬ 
νής στολής εξόδου σε απόσταση 2 εκ. από τη συρραφή 
της επωμίδας, διακριτική ταινία διαστάσεων 10 X 40 χιλ., 
με τα παρακάτω χρώματα : 
α. Πεζικού: κόκκινο 

β. Ιππικού Τεθωρακισμένων: πράσινο βαθύ 

γ. Πυροβολικού: μαύρο 

δ. Μηχανικού: βυσσινί ανοιχτό 

ε. Διαβιβάσεων: γαλανό 

στ. Αεροπορίας Στρατού: βυσσινί 

ζ. Υγειονομικού: βυσσινί (βελούδο) 

η. Μουσικού: μπλε ανοιχτό 

θ. Οι οπλίτες των υπολοίπων Σωμάτων φέρουν δίχρω¬ 
μες ταινίες, όπως παρακάτω: 

(1) Τεχνικού: Μπλε ταινία με διαστάσεις 10 χ 24 χιλ. και 
δεξιά και αριστερά της, ταινία κόκκινου χρώματος με δια¬ 
στάσεις 10x8 χιλ. 

(2) Εφοδιασμού - Μεταφορών: Πράσινη ταινία και δεξιά 
και αριστερά της, ταινία κίτρινου χρώματος με τις παρα¬ 
πάνω διαστάσεις. 

(3) Υλικού Πολέμου: Κόκκινη ταινία και δεξιά και αρι¬ 
στερά της, ταινία μπλε χρώματος με τις παραπάνω δια¬ 
στάσεις. 

(4) Οικονομικού: Ταινία με ανοιχτό πορτοκαλί χρώμα και 
δεξιά και αριστερά της, ταινία με χρώμα βυσσινί μετις πα¬ 
ραπάνω διαστάσεις. 


(5) Γεωγραφικού: Ταινία με ανοιχτό βυσσινί χρώμα και 
δεξιά και αριστερά της, ταινία καστανού χρώματος με τις 
παραπάνω διαστάσεις. 

(6) Ελεγκτικού: Ταινία με πορτοκαλί βαθύ χρώμα και δε¬ 
ξιά και αριστερά της, ταινία πορτοκαλί ανοιχτού χρώμα¬ 
τος μετις παραπάνω διαστάσεις. 

5. Το προσωπικό των Δυνάμεων Καταδρομών - Πεζο¬ 
ναυτών, της Αεροπορίας Στρατού, των Μονάδων Εναε¬ 
ρίων Αποστολών Στρατού, του Τάγματος Εκκαθαρίσεως 
Ναρκοπεδίων Ξηράς, της 71 Αερομεταφερόμενης Τα¬ 
ξιαρχίας, των Μονάδων Προκαλύψεως και της Προεδρι¬ 
κής Φρουράς, φέρουν σε σχήμα τόξου και στα δύο μανί¬ 
κια των φαιοπράσινων στολών υπ’ αριθ. 3, 3α, 8, 8β, της 
χειμερινής στολής εξόδου Οπλιτών και των στολών πα¬ 
ραλλαγής, στη συρραφή τους με τις επωμίδες, ταινία 
αναλόγου χρώματος με τις αντίστοιχες επιγραφές: «ΔΥ¬ 
ΝΑΜΕΙΣ ΚΑΤΑΔΡΟΜΩΝ», «ΔΥΝΑΜΕΙΣ ΠΕΖΟΝΑΥΤΩΝ», 
«ΑΕΡΟΠΟΡΙΑ ΣΤΡΑΤΟΥ», «ΜΟΝΑΔΕΣ ΕΝΑΕΡΙΩΝ 
ΑΠΟΣΤΟΛΩΝ ΣΤΡΑΤΟΥ», «ΤΑΓΜΑ ΕΚΚΑΘΑΡΙΣΕΩΣ ΝΑΡ¬ 
ΚΟΠΕΔΙΩΝ ΞΗΡΑΣ», «71 ΑΕΡΟΜΕΤΑΦΕΡΟΜΕΝΗ ΤΑ¬ 
ΞΙΑΡΧΙΑ», «ΜΟΝΑΔΕΣ ΠΡΟΚΑΛΥΨΕΩΣ» και «ΠΡΟΕΔΡΙ¬ 
ΚΗ ΦΡΟΥΡΑ». Ομοίως, οι Αξιωματικοί και Οπλίτες της ΕΛ- 
ΔΥΚ, της Στρατονομίας και των Δωδεκανήσων, φέρουν 
αντίστοιχες ταινίες (επιρράμματα) στις προαναφερόμε- 
νες στολές και επιπλέον, στη στολή υπ’ αριθ 8γ θερινή 
Αξιωματικών και σε όλες τις στολές Οπλιτών με τις αντί¬ 
στοιχες επιγραφές: «ΕΛΔΥΚ», «ΣΤΡΑΤΟΝΟΜΙΑ» και «ΔΥ¬ 
ΝΑΜΕΙΣ ΕΘΝΟΦΥΛΑΚΗΣ». 

6. Ο χρωματισμός των παραπάνω ταινιών (επιρραμμά- 
των περιχειρίδων) των φαιοπράσινων στολών και εξόδου 
Οπλιτών, είναι: 

α. ΔΥΝΑΜΕΙΣ ΚΑΤΑΔΡΟΜΩΝ: Βάση μαύρη, γράμματα 
λευκά 

β. ΔΥΝΑΜΕΙΣ ΠΕΖΟΝΑΥΤΩΝ: Βάση μπλε σκούρο, 
γράμματα λευκά. 

γ. ΑΕΡΟΠΟΡΙΑ ΣΤΡΑΤΟΥ: Βάση βυσσινί, γράμματα και 
περίγραμμα λευκά. 

δ. ΜΟΝΑΔΕΣ ΕΝΑΕΡΙΩΝ ΑΠΟΣΤΟΛΩΝ ΣΤΡΑΤΟΥ: Βά¬ 
ση πράσινη, γράμματα και περίγραμμα κίτρινα. 

ε. ΤΑΓΜΑ ΕΚΚΑΘΑΡΙΣΕΩΣ ΝΑΡΚΟΠΕΔΙΩΝ ΞΗΡΑΣ: Βά¬ 
ση βυσσινί (Μηχανικού), γράμματα και περίγραμμα λευ¬ 
κά. 

στ. 71 ΑΕΡΟΜΕΤΑΦΕΡΟΜΕΝΗ ΤΑΞΙΑΡΧΙΑ: Βάση κόκκι¬ 
νη (Πεζικού), γράμματα και περίγραμμα κίτρινα. 

ζ. ΜΟΝΑΔΕΣ ΠΡΟΚΑΛΥΨΕΩΣ: Βάση κόκκινη (Πεζικού), 
γράμματα και περίγραμμα λευκά. 

η. ΠΡΟΕΔΡΙΚΗ ΦΡΟΥΡΑ: Βάση μπλε ανοιχτό, γράμμα¬ 
τα και περίγραμμα λευκά. 

θ. ΕΛΔΥΚ: Βάση κίτρινη, γράμματα και περίγραμμα μαύ¬ 
ρα 

ι. ΣΤΡΑΤΟΝΟΜΙΑ: Βάση μαύρη, γράμματα και περί¬ 
γραμμα κίτρινα. 

ια. ΔΥΝΑΜΕΙΣ ΕΘΝΟΦΥΛΑΚΗΣ: Βάση γαλάζια, γράμ¬ 
ματα και περίγραμμα λευκά. 

7. Τα επιρράμματα περιχειρίδων των στολών παραλλα¬ 
γής, είναι χρώματος φαιοπράσινου, με τα γράμματα και 
τα περιγράμματα κεντητά με μαύρη κλωστή, εκτός από 
αυτά της Στρατονομίας, που έχουν τους ίδιους, όπως πα¬ 
ραπάνω, χρωματισμούς. 

8. Με ειδικές διαταγές είναι δυνατό να καθιερωθούν επι¬ 
πρόσθετες διακριτικές ταινίες ή άλλα διακριτικά για το 
στρατιωτικό προσωπικό και άλλων Μονάδων και ιδίως 
εκείνων που βρίσκονται στο εξωτερικό. 

Άρθρο 28 
ΕΠΩΜΙΔΕΣ 

1. Επωμίδες Στολής Αξιωματικών υπ’ αριθ. 1 

α. Κατωτέρων Αξιωματικών 

(1) Αποτελούνται από τέσσερις χρυσόπλεκτες ταινίες 
πλάτους 6 χιλ. ραμμένες παράλληλα, ώστε να καταλή¬ 
γουν στην ακρώμια σε σύνθετο πλέγμα. Οι παράλληλες 
ταινίες έχουν πλάτος 27 χιλ., ενώ το πλάτος του σύνθετου 
πλέγματος της ακρωμίας, έχει πλάτος 75 χιλ. 

(2) Το πλέγμα αυτό, ράβεται πάνω σε σκληρό χαρτόνι, 
επενδύεται με σκούρο μπλε ύφασμα και προσαρμόζεται 
στον ώμο με τη βοήθεια δερμάτινης γλωσσίδας, διεμβο- 
λών και πόρπης. 

(3) Στις επωμίδες τοποθετούνται τα διακριτικά βαθμού, 
επάργυρα κουμπιά με διάμετρο 27 χιλ. και ύψος 8. Ο Αν- 
θυπολοχαγός φέρει ένα κουμπί, ο Υπολοχαγός δύο και ο 
Λοχαγός τρία κουμπιά. 

β. Ανωτέρων Αξιωματικών 

(1) Κατασκευάζονται από χρυσόπλεκτες ταινίες, όμοιες 
με αυτές των κατωτέρων Αξιωματικών. Το πλάτος των ται¬ 
νιών αυτών καιτου σύνθετου πλέγματοςτης ακρωμίας, εί¬ 
ναι 35 και 80 χιλ. αντίστοιχα. 

(2) Στις επωμίδες τοποθετούνται τα διακριτικά βαθμού, 
επίχρυσα κουμπιά με διάμετρο 30 χιλ. και ύψος 8, καθώς 
και επίχρυση φλογοφόρος ροιά. Ο Ταγματάρχης φέρει 
ένα κουμπί, ο Αντισυνταγματάρχης δύο και ο Συνταγμα¬ 
τάρχης τρία κουμπιά. 

γ. Ανωτάτων Αξιωματικών 

(1) Κατασκευάζονται από χρυσόπλεκτες ταινίες, όμοιες 
με αυτές των Ανωτέρων Αξιωματικών, ραμμένες μεταξύ 
τους ώστε να σχηματίζουν επίμηκες πλέγμα, διαστάσεων 
45 XI35 χιλ. 

(2) Ως διακριτικά βαθμού τοποθετούνται: 

(α) Αργυροκέντητα εξάκτινα αστέρια διαμέτρου ίσης 
προς το μισό του πλάτους της επωμίδας, ένα για το βαθ¬ 
μό του Ταξιάρχου, δύο για το βαθμό του Υποστράτηγου 
και τρία για το βαθμό του Αντιστράτηγου. 

(β) Επίχρυσο μεταλλικό χιαστί σύμπλεγμα σκήπτρου 
και σπάθης. 

(γ) Χρυσοκέντητη φλογοφόρος ροιά. 

2. Επωμίδες Στολών υπ’ αριθ. 2, 4, 5 και 6 

α. Ανωτέρων - Κατωτέρων Αξιωματικών - Ανθυπασπι- 
στών - Μον. και Εθελ. Υπαξιωματικών 

(1) Κατασκευάζονται από ύφασμα, ενισχυμένο με υπό- 
θημα. Το χρώμα τους είναι ανάλογο με το διακριτικό χρώ- 
ματου Όπλου - Σώματος αυτού που τις φέρει. Έχουν πλά¬ 
τος 40 και 50 χιλ. αντίστοιχα. 

(2) Στο μέσο των επωμίδων των κατωτέρων Αξιωματι¬ 
κών, Ανθυπαστικών και Υπαξιωματικών, ράβεται χρυσό¬ 
πλεκτη ταινία που έχει πλάτος 20 χιλ., ώστε να φαίνεται 
κατά 10 χιλ. δεξιά και αριστερά απ’ αυτήν το διακριτικό 
χρώμα του Όπλου - Σώματος αυτού που τις φέρει. 

(3) Στις επωμίδες των Ανωτέρων Αξιωματικών, ράβονται 
δύο χρυσόπλεκτες ταινίες που έχουν πλάτος 20 χιλ. κάθε 
μία, ώστε να φαίνεται κατά 5 χιλ. μεταξύ των δύο ταινιών 
και κατά 2,5 χιλ. στα άκρα τους, το διακριτικό χρώμα του 
Όπλου - Σώματος αυτού που τις φέρει. 

(4) Τα διακριτικά βαθμού προσαρμόζονται κατά μήκος 
των επωμίδων όπως παρακάτω: 

(α) Επίχρυσο μεταλλικό διακριτικό για τους Ανθυπασπι- 
στές. 

(β) Επάργυρα κεντητά αστέρια με διάμετρο 25 χιλ., ένα 


για το βαθμό του Ανθυπολοχαγού, δύο για το βαθμό του 
Υπολοχαγού και τρία για το βαθμό του Λοχαγού. 

(γ) Επίχρυσα κεντητά αστέρια διαμέτρου 25 χιλ. με φλο- 
γοφόρο ροιά, ένα αστέρι για το βαθμό του Ταγματάρχη, 
δύο για το βαθμό του Αντισυνταγματάρχη και τρία για το 
βαθμό του Συνταγματάρχη. 

(5) Τοποθετούνται στους ώμους με τη βοήθεια δερμάτι¬ 
νης γλωσσίδας, διεμβολών και πόρπης. 

β. Ανωτάτων Αξιωματικών 

(1) Η επιφάνειάτους είναι χρυσόπλεκτη πλάτους 50 χιλ. 
πάνω σε βάση πλάτους 60χιλ: 

(α) Κόκκινη για τις επωμίδες των Ανωτάτων Αξιωματι¬ 
κών Όπλων και των Σωμάτων Τεχνικού, Εφοδιασμού - Με¬ 
ταφορών, Υλικού Πολέμου, Γεωγραφικού και Έρευνας 
και Πληροφορικής. 

(β) Ανάλογη με το διακριτικό χρώμα των υπολοίπων Σω¬ 
μάτων (Υγειονομικού Ιατρών - Οδοντιάτρων - Νοσηλευτι¬ 
κής, Υγειονομικού Κτηνιάτρων, Υγειονομικού Φαρμακο¬ 
ποιών, Οικονομικού - Ελεγκτικού). 

(2) Ως διακριτικά βαθμού προσαρμόζονται: 

(α) Επισμαλτωμένα λευκά αστέρια διαμέτρου 25 χιλ., με 
επίχρυσο κέντρο και περίμετρο, ένα για το βαθμό του Τα¬ 
ξιάρχου, δύο για το βαθμό του Υποστράτηγου, τρία για το 
βαθμό του Αντιστράτηγου και τέσσερα για το βαθμό του 
Στρατηγού. 

(β) Επίχρυσο σύμπλεγμα σκήπτρου και σπάθης (το κοί¬ 
λο της σπάθης προς το λαιμό και η αιχμή της προς τα 
εμπρός). 

(γ) Επίχρυση φλογοφόρος ροιά. 

3. Επωμίδες Στολών υπ’ αριθ. 3, 3α, 8 και 8β, Αδιάβρο¬ 
χου Επενδύτη (καμπαρντίνας). 

α. Ανωτέρων - Κατωτέρων Αξιωματικών 

(1) Κατασκευάζονται από ύφασμα όμοιο με αυτό του χι¬ 
τωνίου, ή της καμπαρντίνας αντίστοιχα, πλάτους 50 χιλ. 
Ράβονται στη ραφή των μανικιών του χιτωνίου (ενώ στη 
καμπαρντίνα διέρχονται από διεμβολές που είναι ραμμέ¬ 
νες στο ύψος του ώμου). Το απέναντι ελεύθερο άκρο 
τους, κουμπώνει με μεσαίο επίχρυσο κουμπί (πλαστικό 
για την υπ’ αριθ. 8β στολή και την καμπαρντίνα). 

(2) Ως διακριτικά βαθμού τοποθετούνται: 

(α) Επάργυρα μεταλλικά αστέρια διαμέτρου 22 χιλ. για 
τους Κατωτέρους Αξιωματικούς, ένα για το βαθμό του Αν- 
θυπολοχαγού, δύο για το βαθμό του Υπολοχαγού καιτρία 
για το βαθμό του Λοχαγού. 

(β) Επίχρυσα μεταλλικά αστέρια διαμέτρου 22 χιλ. με τη 
φλογοφόρο ροιά για τους Ανωτέρους Αξιωματικούς, ένα 
για το βαθμό του Ταγματάρχη, δύο για το βαθμό του Αντι- 
συνταγματάρχη καιτρία για το βαθμό του Συνταγματάρχη. 

(γ) Κορδόνι διπλού χρώματος, ανάλογα με τα διακριτι¬ 
κά χρώματα Όπλων - Σωμάτων, περιμετρικά διεμβολών, 
εκτός της πλευράς προς τα μανίκια, που τοποθετούνται 
στις επωμίδες των στολών των ΔΕΑ (περιγράφονται στην 
παράγραφο 4γ). Όταντο χρώμα του Όπλου ή Σώματος εί¬ 
ναι ένα, το δεύτερο είναι το λευκό. Γιατις στολές των Εφέ¬ 
δρων Ανθυπολοχαγών, προστίθεται στις διεμβολές αστέ¬ 
ρι κεντητό λευκό. 

β. Ανωτάτων Αξιωματικών 

Είναι όπως περιγράφονται για τους Ανωτέρους, με τη 
διαφορά ότι τα διακριτικά βαθμού τους είναι: 

(1) Επισμαλτωμένα λευκά αστέρια, με επίχρυσο κέντρο 
και περίμετρο, από ένα μέχρι τέσσερα, για τους βαθμούς 
από Ταξίαρχο μέχρι και Στρατηγό. Του Στρατηγού έχουν 
διάμετρο 20,6 χιλ. και των λοιπών 25 χιλ. 

(2) Επίχρυσο σύμπλεγμα σκήπτρου και σπάθης (το κοί¬ 
λο της σπάθης προς το λαιμό και η αιχμή της προς τα 
εμπρός). 

(3) Επίχρυση φλογοφόρος ροιά. 

4. Επωμίδες Στολών υπ’ αριθ. 8α, 8γ, 9α, 9β, Μπουφάν 
και Τζάκετ 

α. Κατασκευάζονται από ύφασμα όμοιο με αυτό του 
πουκαμίσου, του πουλόβερ, του μπουφάν ή του τζάκετ 
αντίστοιχα. Έχουν πλάτος 5 εκ. στη βάση και 4,5 εκ. στο 
ύψος του κουμπιού. 

β. Τα διακριτικά βαθμού, είναι όμοια στο σχήμα μετά με¬ 
ταλλικά αστέρια, έχουν διάμετρο 22 χιλ. και φέρονται κε¬ 
ντητά πάνω σε άλλο ενισχυμένο ύφασμα, φαιοπράσινο, 
όμοιο με αυτό της θερινής στολής υπ’ αριθ. 8 για τις στο¬ 
λές υπ’ αριθ. 8α, 8γ, 9α, 9β και το τζάκετ, ή μαύρου χρώ¬ 
ματος για το μπουφάν. Το ύφασμα αυτό, περιβάλλει την 
επωμίδα απάτη βάση μέχρι το κουμπί, με αναδιπλωμένες 
και συρραμμένες τις δύο πλευρές του, σαν διεμβολή. 

γ. ΟιΔΕΑ φέρουν κορδόνι περιμετρικά του υφάσματος 
τηςδιεμβολής (εκτός της πλευράς προς τα μανίκια), ίδιου 
χρωματισμού με αυτό των λοιπών φαιοπράσινων στολών, 
εκτός από το τζάκετ, για το οποίο ο χρωματισμός του εί¬ 
ναι μαύρος. Οι Έφεδροι Ανθυπολοχαγοί, επί της ίδιας 
διεμβολής, φέρουν και αστέρι κεντητό. 

δ. Ο χρωματισμός της κλωστής των κεντητών διακριτι¬ 
κών, είναι: 

(1) Κίτρινος για: 

(α) Τα διακριτικά βαθμού των Ανθυπασπιστών και Ανω- 
τέρων Αξιωματικών (αστέρια - φλογοφόρος ροιά). 

(β) Το κέντρο και την περιφέρεια των αστεριών, τη φλο- 
γοφόρο ροιά και το σύμπλεγμα σκήπτρου καισπάθηςτων 
Ανωτάτων Αξιωματικών. 

(2) Άσπρος για τα διακριτικά βαθμού των Κατωτέρων 
Αξιωματικών και για το υπόλοιπο μέρος (εκτός δηλ. κέ¬ 
ντρου και περιφέρειας, όπως προαναφέρθηκε) των αστε¬ 
ριών των Ανωτάτων Αξιωματικών. 

(3) Μαύρος για τα διακριτικά όλων των βαθμών που φέ¬ 
ρονται στο τζάκετ. 

Άρθρο 29 
ΕΠΙΡΡΑΜΜΑΤΑ 

1. Φέρονται στα πέτα του γιακά των χιτωνίων των στο¬ 
λών υπ’ αριθ. 2, 3, 3α, 6, 8 και 8β των Αξιωματικών, Ανθυ- 
πασπιστών και ΔΕΑ. 

2. Έχουν σχήμα τραπεζίου και καταλήγουν σε γωνία, η 
κορυφή της οποίας απέχει 20 χιλ. από την ευθεία που ενώ¬ 
νει τα άκρα των παραλλήλων πλευρών του. Οι διαστάσεις 
τους διαφέρουν ανάλογα με το μήκος των παραλλήλων 
πλευρών και της μεταξύ τους απόστασης. 

3. Κατασκευάζονται από εμποτισμένο ύφασμα, χρώμα¬ 
τος αναλόγου με το Όπλο - Σώμα εκείνου που φέρει αυτά. 
Στο πάνω άκρο τους υπάρχει μικρό επίχρυσο κουμπί και 
στο μέσο στερεώνεται το ανάλογο διακριτικό έμβλημα, 
όπως περιγράφεται στο οικείο κεφάλαιο. 

4. Ανάλογα με τη κατηγορία των Αξιωματικών και το εί¬ 
δος της στολής, διακρίνονται σε: 

α. Επιρράμματα Ανωτέρων - Κατωτέρων Αξιωματικών 
και Ανθυπασπιστών. 

(1) Των στολών υπ’ αριθ. 2, 6 και 8β, οι παράλληλες 
πλευρές του τραπεζίου σχήματος, έχουν μήκος 53 και 55 
χιλ. και απέχουν μεταξύ τους 30 χιλ. 

(2) Των στολών υπ’ αριθ. 3, 3α και 8, οι παράλληλες 


πλευρές του τραπεζίου σχήματος, έχουν μήκος 46 και 57 
χιλ. και απέχουν μεταξύ τους 30 χιλ. 

(3) Τα διακριτικά χρώματα των επιρραμμάτων είναι: 

(α) Πεζικού: κόκκινο. 

(β) Ιππικού Τεθωρακισμένων: πράσινο βαθύ. 

(γ) Πυροβολικού: μαύρο. 

(δ) Μηχανικού: βυσσινί ανοιχτό. 

(ε) Διαβιβάσεων: γαλανό. 

(στ) Αεροπορίας Στρατού: βυσσινί. 

(ζ) Τεχνικού: μπλε που περιβάλλεται στις παράλληλες 
πλευρές και τη γωνία, από κόκκινη ταινία πλάτους 4 χιλ. 

(η) Εφοδιασμού - Μεταφορών: πράσινο ανοιχτό που πε¬ 
ριβάλλεται με τον παραπάνω αναφερόμενο τρόπο από κί¬ 
τρινη ταινία. 

(θ) Υλικού Πολέμου: κόκκινο που περιβάλλεται με τον 
παραπάνω αναφερόμενο τρόπο από μπλε ταινία. 

(ι) Υγειονομικού: 

1) Ιατρών - οδοντιάτρων - Αξιωματικών Νοσηλευτικής - 
Διοικητικών Υγειονομικού: βυσσινί βελούδο. 

2) Φαρμακοποιών: πράσινο ανοιχτό βελούδο. 

3) Κτηνιάτρων: ιώδες βελούδο. 

4) Διαχειριστών: μισό βυσσινί και μισό πράσινο βαθύ, 
(ια) Οικονομικού: πορτοκαλί ανοιχτό, που περιβάλλεται 

με τον παραπάνω αναφερόμενο τρόπο από ταινία βυσσι¬ 
νί χρώματος. 

(ιβ) Γεωγραφικού: βυσσινί ανοιχτό που περιβάλλεται με 
τον παραπάνω αναφερόμενο τρόπο από ταινία καστανού 
χρώματος. 

(ιγ) Έρευνας και Πληροφορικής: γκρι. 

(ιδ) Ελεγκτικού: πορτοκαλί βαθύ που περιβάλλεται με 
τον παραπάνω αναφερόμενο τρόπο από ταινία ανοιχτού 
πορτοκαλί χρώματος. 

(ιε) Μουσικού: μπλε ανοιχτό. 

(ιστ) Στρατιωτικών Γραμματέων - Διερμηνέων: μισό κα¬ 
στανό και μισό πορτοκαλί. 

(ιζ) Ταχυδρομικού: μισό καστανό και μισό πράσινο βα¬ 
θύ. 

(ιη) Φροντιστών - Αρχιτεχνιτών: το χρώμα που αντιστοι¬ 
χεί στο Όπλο - Σώμα στο οποίο ανήκουν, 
β. Επιρράμματα Ανωτάτων Αξιωματικών 

(1) Των στολών υπ’ αριθ. 2, 6 καιδβ, είναι όπως τα αντί¬ 
στοιχα των Ανωτέρων - Κατωτέρων Αξιωματικών με τη 
διαφορά ότι, οι παράλληλες πλευρές του τραπεζίου σχή¬ 
ματος έχουν μήκος 66 και 68 χιλ. και απέχουν μεταξύ τους 
35 χιλ. 

(2) Των στολών υπ’ αριθ. 3, 3α και 8, είναι όπως τα αντί¬ 
στοιχα των Ανωτέρων - Κατωτέρων Αξιωματικών, με τη 
διαφορά ότι οι παράλληλες πλευρές του τραπεζίου έχουν 
μήκος 59 και 70 χιλ. και απέχουν μεταξύ τους 35 χιλ. 

(3) Τα χρώματα αυτών είναι: 

(α) Κόκκινο, για όλα τα Όπλα και τα Σώματα, Τεχνικό, 
Εφοδιασμού - Μεταφορών, Υλικού Πολέμου, Γεωγραφι¬ 
κό και Έρευνας και Πληροφορικής. 

(β) Βυσσινί, ιώδες, πράσινο (βελούδο), πορτοκαλί για τα 
Σώματα του Υγειονομικού Ιατρών - Οδοντιάτρων - Νοση¬ 
λευτικής, Υγειονομικού Κτηνιάτρων, Υγειονομικού Φαρ¬ 
μακοποιών και Οικονομικού - Ελεγκτικού, αντίστοιχα. 

Άρθρο 30 
ΕΜΒΛΗΜΑΤΑ 

1. Για να διακρίνεται το Όπλο - Σώμα και ο Σχηματισμός 
- Σχολή που υπηρετούν οι Στρατιωτικοί, καθιερώθηκαν 
διακριτικά εμβλήματα, όπως παρακάτω: 

α. Όπλων - Σωμάτων: 

(1) Πεζικού: δύο τυφέκια χιαστί περιβαλλόμενα από δύο 
κλάδους δάφνης. 

(2) Ιππικού - Τεθωρακισμένων: δύο κυρτές χιαστί σπά¬ 
θες περιβαλλόμενες από δύο κλάδους δάφνης. 

(3) Πυροβολικού: σύμπλεγμα χιαστί πυροβόλου, πυ¬ 
ραύλου (ο πύραυλος βλέπει στο λαιμό) και φλογοφόρου. 

(4) Μηχανικού: τυφέκιο και φτυάρι χιαστί και ανάμεσά 
τους κάθετα σκαπάνη περιβαλλόμενα από δύο κλάδους 
δάφνης. 

(5) Διαβιβάσεων: ο Ερμής αγγελιοφόρος που περιβάλ¬ 
λεται από δύο κλάδους δάφνης. 

(6) Αεροπορίας Στρατού: ελικόπτερο (το ρύγχος βλέπει 
στο λαιμό) περιβαλλόμενο από δύο κλάδους δάφνης. 

(7) Τεχνικού: σύμπλεγμα δύο κανονιών, έλικα και οδο¬ 
ντωτού τροχού, που περιβάλλονται από δύο κλάδους 
δάφνης. 

(8) Εφοδιασμού - Μεταφορών: Στάχυ και φτερό κάθετα, 
που περιβάλλονται από δύο κλάδους δάφνης. 

(9) Υλικού Πολέμου: δύο τριάδες ακοντίων χιαστί με πε¬ 
ρικεφαλαία στο κέντρο, που περιβάλλονται από δύο κλά¬ 
δους δάφνης. 

(10) Έρευνας και Πληροφορικής: σύμπλεγμα χιαστί δι¬ 
πλού κεραυνού και αρχαίου ξίφους, περιβαλλόμενο από 
την τροχιά ηλεκτρονίου. 

(11) Υγειονομικού (Ιατροί, Οδοντίατροι, Κτηνίατροι, 
Φαρμακοποιοί): Φίδι τυλιγμένο πάνω σε ράβδο, που περι¬ 
βάλλεται από δύο κλάδους δάφνης. 

(12) Υγειονομικού (Διοικητικοί και Διαχειριστές): φίδι 
τυλιγμένο πάνω σε ράβδο. 

(13) Αξιωματικών Νοσηλευτικής: σύμπλεγμα λυχνίας 
και φιδιού, που είναι τυλιγμένο πάνω σε ράβδο. 

(14) Οικονομικού: μέλισσα με ανοιχτά τα φτερά, που πε¬ 
ριβάλλεται από δύο κλάδους δάφνης. 

(15) Γεωγραφικού: σύμπλεγμα θεοδόλιχου, τρίποδα, 
τριγώνου και πινακίδας, που περιβάλλονται από δύο κλά¬ 
δους δάφνης. 

(16) Ελεγκτικού: πυρσός 

(17) Μουσικού: άρπα (λύρα) 

(18) Στρατιωτικών Γραμματέων: πέννες με φτερά χια- 
στί. 

(19) Διερμηνέων: δύο τεμνόμενοι δακτύλιοι μπλε και 
κόκκινου χρώματος. 

(20) Φροντιστών: μέλισσα με ανοιχτά τα φτερά. 

(21) Αρχιτεχνιτών: σύμπλεγμα δύο κανονιών, έλικα και 
οδοντωτού τροχού. 

β. ΓΕΣ ή οικείων Σχηματισμών - Σχολών 

(1) Φέρεται υπό μορφή κονκάρδας, αναρτημένο ή καρ¬ 
φιτσωμένο στο ύψος της αριστερής τσέπης του χιτωνίου 
των στολών υπ’ αριθ. 2,3,3α, 6,8,8β, 8γ θερινή, 9α και 9β 
από όλο το στρατιωτικό προσωπικό, πλην των Οπλιτών 
υποχρεωτικής θητείας. 

(2) Φέρεται σε κεντητή μορφή στις χειμερινές στολές 
εξόδου των Οπλιτών υποχρεωτικής θητείας, ραμμένο στο 
αριστερό μανίκι και σε απόσταση 8 εκ. από τη ραφή του 
ώμου. 

(3) Το προσωπικό των Ειδικών Δυνάμεων, φέρει επιπλέ¬ 
ον στο αριστερό μανίκι των φαιοπράσινων στολών κεντη¬ 
τό το έμβλημα Καταδρομών ή Πεζοναυτών. Το ίδιο έμ¬ 
βλημα κεντητό με μαύρη κλωστή σε ύφασμα φαιοπράσι¬ 
νο, φέρει στις στολές παραλλαγής. 

2. Τα εμβλήματα Όπλων - Σωμάτων φέρονται: 

α. Σε μεταλλική μορφή, στα επιρράμματα των χιτωνίων 


των στολών υπ’ αριθ. 2, 3, 3α, 6, 8 και 8β των Ανωτέρων - 
Κατωτέρων Αξιωματικών, Ανθυπασπιστών και στα δυο πέ¬ 
τα όλων των στολών των οπλιτών ειδικότητας γραφέα ια¬ 
τρού - οδοντίατρου - φαρμακοποιού και κτηνίατρου που 
έχουν αποφοιτήσει από τις αντίστοιχες πανεπιστημιακές 
σχολές. Ομοίως φέρονται στα πέτα των στολών υπ’ αριθ. 
2,6,8 και 8βτων Μον. και Εθελ. Υπαξιωματικών, καθώς και 
της χειμερινής στολής εξόδου των ΕΠΟΠ. 

β. Κεντητά με μαύρη κλωστή, στο δεξιό πέτο των χιτω¬ 
νίων των στολών υπ’ αριθ. 7 και 9 (παραλλαγής) των Αξιω¬ 
ματικών, Ανθυπασπιστών, Μονίμων - Εθελοντών Υπαξιω- 
ματικών και των αντιστοίχων στολών των ΕΠΟΠ. Οι ΔΕΑ 
φέρουν τα παραπάνω διακριτικά και στα δύο πέτα των χι¬ 
τωνίων των στολών αυτών. 

3. Οι Ανώτατοι Αξιωματικοί, αντί για έμβλημα Όπλου - 
Σώματος, φέρουν: 

α. Χρυσόπλεκτη ταινία πλάτους 25 χιλ. Φέρεται στα 
επιρράμματα των στολών υπ’ αριθ. 2 και 6. 

β. Χρυσοκέντητα φύλλα δάφνης διαστάσεων 14 X 63 
χιλ. Φέρονται στα επιρράμματα των στολών υπ’ αριθ. 3, 
3α, 8 και 8β. Ίδιων διαστάσεων φύλλα δάφνης, κεντημένα 
με μαύρη κλωστή, φέρονται στο δεξιό πέτο των στολών 
υπ’ αριθ. 7 και 9. Το κοίλο της δάφνης βλέπει προς το λαι¬ 
μό. 

Άρθρο 31 

ΕΠΙΡΡΑΜΜΑΤΑ-ΕΜΒΛΗΜΑΤΑ ΣΤΡΑΤΙΩΤΙΚΩΝ 
ΕΤΕΡΩΝ ΚΛΑΔΩΝ - ΚΟΙΝΩΝ- -ΣΩΜΑΤΩΝ 
ΠΟΥ ΥΠΗΡΕΤΟΥΝ ΣΤΟ ΣΤΡΑΤΟ ΞΗΡΑΣ- 

1. Οι παραπάνω φέρουν τα επιρράμματα - εμβλήματα 
των στολών των Κλάδων τους. 

2. Οι Στρατιωτικοί Κοινών Σωμάτων, εκτός των Στρατιω¬ 
τικών Ιερέων, που υπηρετούν σε Μονάδες - Σχηματι¬ 
σμούς του Στρατού Ξηράς, φέρουν επιπρόσθετα στις 
στολές τους το έμβλημα του ΓΕΣ ή οικείου Σχηματισμού - 
Σχολής όπου υπηρετούν. 

ΚΕΦΑΛΑΙΟ Ι' 

ΔΙΑΦΟΡΕΣ ΔΙΑΤΑΞΕΙΣ ΠΕΡΙ ΣΤΟΛΩΝ 
Άρθρο 32 

ΠΡΟΣΘΕΤΑ ΕΙΔΗ - ΕΞΑΡΤΗΜΑΤΑ ΠΟΥ 
ΦΕΡΟΝΤΑΙ ΜΕ ΤΙΣ ΣΤΟΛΕΣ 

1. Αδιάβροχος επενδύτης (καμπαρντίνα): Φέρεται προ¬ 
αιρετικά με τις στολές υπ’ αριθ. 8,8β και 8γ χειμερινές. Επ’ 
αυτού φέρονται μόνο διακριτικά βαθμού, από τους Αξιω¬ 
ματικούς - Ανθυπασπιστές στις επωμίδες (μεταλλικά) και 
από τους Υπαξιωματικούς στα μανίκια. 

2. Μπουφάν: Φέρεται προαιρετικά με την υπ’ αριθ. 8γ 
θερινή στολή. Επί αυτού φέρονται μόνο πινακίδα με ονο¬ 
ματεπώνυμο και διακριτικά βαθμού, από τους Αξιωματι¬ 
κούς - Ανθυπασπιστές στις επω-μίδες κεντητά επί διεμβο- 
λών υφάσματος χρώματος μαύρου και από τους Υπαξιω- 
ματικούς, στα μανίκια. 

3. Επενδύτης εκστρατείας (τζάκετ): Φέρεται προαιρετι¬ 
κά ή όταν διαταχθεί με τη στολή υπ’ αριθ. 9, με τις στολές 
εξόδου και υπηρεσίας - ασκήσεων - εκστρατείας των 
Οπλιτών, καθώς και με τις στολές των Εφέδρων Αξιωμα¬ 
τικών, πλην της υπ’ αριθ. 8. 

4. Μπερές ανάλογου χρώματος φέρεται: 

α. Με τις στολές υπ’ αριθ. 8β, 8γ των Αξιωματικών - Υπα- 
ξιωματικών και με τις στολές εξόδου των Οπλιτών. 

β. Με τη στολή παρατάξεων - παρελάσεων Αξιωματικών 

και Οπλιτών των Ειδικών Δυνάμεων, της 71 Αερομεταφε- 
ρόμενης Ταξιαρχίας και Προεδρικής Φρουράς. 

γ. Με τη στολή ασκήσεων - εκστρατείας Αξιωματικών 
και Οπλιτών των Ειδικών Δυνάμεων, των Τεθωρακισμέ¬ 
νων, της 71 Αερομεταφερόμενης Ταξιαρχίας, της Αερ. 
Στρατού και της Προεδρικής Φρουράς. 

5. Πηλήκιο Ασκήσεων (Τζόκεϋ): Φέρεται από όλους με 
τη στολή ασκήσεων - εκστρατείας (για τους οποίους δεν 
προβλέπεται μπερές) όταν δεν φέρεται κράνος και είναι 
χρώματος παραλλαγής. 

6. Πουλόβερ: Φέρεται με τη στολή υπ’ αριθ. 8γ χειμερι¬ 
νή. Επί αυτού φέρονται μόνο διακριτικά βαθμού, στις 
επωμίδες κεντητά από τους Αξιωματικούς - Ανθυπασπι- 
στές και στα μανίκια από τους Υπαξιωματικούς. Ακόμα 
φέρεται, με τις χειμερινές στολές υπ’ αριθ. 8β και 9 (πα¬ 
ραλλαγής) προαιρετικά, εσωτερικά του χιτωνίου. 

7. Ζώνη αργυροΰφαντη: Φέρεται με τη στολή υπ’ αριθ. 

1. Με τη στολή υπ’ αριθ. 2 φέρεται μόνο από τους Ανώτα¬ 
τους Αξιωματικούς και εφόσον φέρουν ταινία Μεγαλό¬ 
σταυρου. 

8. Γάντια: Φέρονται υποχρεωτικά μετις στολές υπ’ αριθ. 
1, 2, 3, 3α, 4, 5, 6, 9α (χειμερινές - θερινές) και 8 (χειμερι¬ 
νή), προαιρετικά δε με τις στολές υπ’ αριθ. 8β και 9 (χει¬ 
μερινή). 

9. Αμφιμασχάλια Μεγάλα, Μικρά και Εκστρατείας: Φέ¬ 
ρονται όπως περιγράφεται στο Κεφάλαιο Θ. 

10. Κασκόλ, μάλλινο πλεκτό φαιοπράσινο: Φέρεταιπρο- 
αιρετικά, εσωτερικά του τζάκετ. 

11. Ξίφος: Φέρεται με τις υπ’ αριθ. 1,2,3 και 3α στολές 
Αξιωματικών. 

12. Καρφίτσα: Φέρεται προαιρετικά με τη γραβάτα της 
υπ’ αριθ. 8α στολής εσωτερικών χώρων. 

13. Μανικετόκουμπα: Φέρονται προαιρετικά μετις στο¬ 
λές υπ’ αριθ. 2,3, 3α, 4, 5, 6, 8 και 8α. 

14. Παντελόνια γυναικών: Φέρονται προαιρετικά μετις 
στολές υπ’ αριθ. 8α, 8β, 8γ και 9β, αντί φούστας. 

15. Μπότες μαύρες γυναικών: Φέρονται προαιρετικά με 
τις χειμερινές στολές υπ’ αριθ. 8α, 8β και 8γ χειμερινή, 
αντί γόβας. 

Άρθρο 33 

ΣΤΟΛΗ ΣΤΕΛΕΧΩΝ ΚΑΤΑ ΤΗ 
ΔΙΑΡΚΕΙΑ ΩΡΩΝ ΥΠΗΡΕΣΙΑΣ - ΕΚΠΑΙΔΕΥΣΕΩΣ 

1. Κατά τη διάρκεια των ωρών υπηρεσίας - εκπαιδεύ- 
σεως, τα στελέχη φέρουν στολή, όπως παρακάτω: 

α. Στολή Ασκήσεων - Εκστρατείας (υπ’ αριθ. 9) 

(1) Άπαντες οι υπηρετούντες σε Μονάδες (Εκστρατείας 
ή Επιστρατεύσεως) - Ανεξάρτητες Υπομονάδες, Κέντρα 
Εκπαιδεύσεως και ΕΚΕ. 

(2) Οι υπηρετούντες σε Επιτελεία Συγκροτημάτων - 
Σχηματισμών, μέχρι και του επιπέδου της Μεραρχίας, κα¬ 
θώς και σε Στρατιωτικές Λέσχες, πλην των Λεσχών Πρω¬ 
τευουσών Νομών ή εδρών Μεραρχιών. 

(3) Τα Όργανα Υπηρεσίας όλωντων επιπέδων, πληντου 
ΓΕΣ. 

(4) Οι υπηρετούντες σε Επιτελεία Μ. Σχηματισμών, όταν 
συμμετέχουν σε ΤΑΜΣ (ασκούμενοι ή παρατηρητές) ή σε 
Ομάδες Διοικητικών Επιθεωρήσεων ή όταν επισκέπτονται 
Μονάδες για ελέγχους εκπαίδευσης και ασφάλειας. 

(5) Οι υπηρετούντες σε Σχολές, κατά τις ασκήσεις ή την 
εκπαίδευση σε υπαίθριους χώρους. 

(6) Οι υπηρετούντες στα ΚΑΑΥ (πλην Αγ. Ανδρέα) και 
στα Στρατιωτικά Πρατήρια. 


β. Στολή Υπηρεσίας (υπ’ αριθ. 8β ή 8γ) 

(1) Οι υπηρετούντες σε Επιτελεία Μ. Σχηματισμών, σε 
Στρατιωτικές Λέσχες με έδρα Πρωτεύουσα Νομού ή 
έδρα Μεραρχίας, στο ΚΑΑΥ Αγ. Ανδρέα και στα λοιπά 
Στρατιωτικά Καταστήματα Μ. Σχηματισμών. 

(2) Οι υπηρετούντες σε Στρατιωτικές Διοικήσεις Λιμέ¬ 
νων - Σιδηροδρόμων, που στεγάζονται εκτός στρατοπέ¬ 
δων, πλην της περίπτωσης συμμετοχής τους σε ΤΑΜΣ, 
που θα φέρουν τη στολή υπ’ αριθ. 9. 

(3) Οι υπηρετούντες σε Σχολές, όταν δεν συμμετέχουν 
με οποιοδήποτε τρόπο στις ασκήσεις ή στην εκπαίδευση 
σε υπαίθριους χώρους. 

(4) Το ιατρικό και διοικητικό προσωπικό (πλην των υπα- 
γομένων και ασχολουμένων με αρμοδιότητες Λόχου Διοι- 
κήσεως), καθώς και οι παρασκευαστές εργαστηρίων των 
ΓΣΝ, ενεργών ΚΙΧΝΕ, ΤΥΕΘ και ΣΤΕΠ. 

2. Κατά τις λοιπές εκδηλώσεις στη διάρκεια των ωρών 
υπηρεσίας - εκπαιδεύσεως, πλην της συνήθους υπηρε¬ 
σίας - εργασίας, η στολή που θα φέρεται θα κοθορίζεται 
από τους Σχηματισμούς. 

Άρθρο 34 

ΛΟΙΠΕΣ ΔΙΑΤΑΞΕΙΣ 

1. Επιτρέπεται στους στρατιωτικούς: 

α. Να φέρουν πολιτική ενδυμασία στις μη εργάσιμες μέ¬ 
ρες και ώρες, χωρίς κανένα εξάρτημα ή διακριτικό στο¬ 
λής, που να φανερώνει τη στρατιωτική τους ιδιότητα. 

β. Να κυκλοφορούν εκτός στρατοπέδων με τη στολή 
ασκήσεων - εκστρατείας (υπ’ αριθ. 9), με την προϋπόθε¬ 
σης ότι, αυτή θα είναι ιδιαίτερα επιμελημένη. 

γ. Να φορούν μαύρο περιβραχιόνιο στο αριστερό μανί¬ 
κι της στολής τους, όταν έχουν οικογενειακό πένθος, 
εκτός από τις περιπτώσεις που συμμετέχουν σε δεξιώ¬ 
σεις, εορτές, τελετές. Σε περίπτωση επίσημου πένθους, 
φέρεται μαύρο περιβραχιόνιο, έπειτα από υπουργική 
απόφαση που καθορίζει και τη διάρκειάτου. 

2. Η οδήγηση δικύκλου ή επιβίβαση σ’ αυτό, επιτρέπε¬ 
ται μόνο μετις στολές υπ’ αριθ, 8β, 8γ και 9. 

3. Το κάλυμμα κεφαλής και τα γάντια αφαιρούνται σε 
κλειστούς χώρους. 

4. Τα παντελόνια όλων των στολών καλύπτουν τον 
αστράγαλο. Το πλάτος στα κάτω άκρα για όλα τα μεγέθη 
είναι εικοσιτέσσερα (24) εκ. για τους άντρες και είκοσι 
(20) εκ. για τις γυναίκες. 

5. Τα χιτώνια και τα πουκάμισα κουμπώνουν με όλα τα 
κουμπιά, εκτός από το πουκάμισο της θερινής στολής υπ’ 
αριθ. 8γ και το χιτώνιο της στολής παραλλαγής που φέ¬ 
ρεται με το πρώτο επάνω κουμπί ανοιχτό. 

6. Το πηλήκιο και το τζόκεϋ δεν κλίνουν προς τη δεξιά ή 
αριστερή πλευρά, ούτε γέρνουν προς τα πίσω. Τα εθνό¬ 
σημά τους τηρούνται κατακόρυφα. 

7. Ο μπερές φέρεται κεκλιμένος προς το δεξιό αυτί και 
απέχει τρία (3) μέχρι τέσσερα (4) εκ. από τα φρύδια. Το 
εθνόσημό του τηρείται κατακόρυφο, συγκροτείται πάνω 
από το αριστερό μάτι και απέχει δύο (2) εκ. από την κάτω 
άκρη του μπερέ. 

8. Το κράνος φέρεται κατά τις παρατάξεις - παρελά¬ 
σεις, ασκήσεις, τιμητικές συνοδείες, ένοπλες υπηρεσίες 
καθώς και στην εκστρατεία και στο πεδίο της μάχης. Σε 
όλες τις άλλες περιπτώσεις φέρεται τζόκεϋ ή πηλήκιο - 
μπερές. 

9. Τα παραπάνω ισχύουν και για το γυναικείο στρατιωτι¬ 
κό προσωπικό, το οποίο όταν φέρει στολή, πρέπει να απο- 

φεύγει την εξεζητημένη και προκλητική εμφάνιση και ιδι¬ 
αίτερα κάθε εκκεντρικότητα ή ακρότητα στην κόμμωση 
και τον καλλωπισμό του. Ειδικότερα πρέπει: 
α. Οι φούστες να καλύπτουν τα γόνατα, 
β. Οι τσάντες, τα παπούτσια και οι μπότες να είναι δερ¬ 
μάτινες, χρώματος μαύρου, χωρίς ραφές ή σχέδια. Το 
ύ ψος στις μπότες να είναι λίγο κάτω από τη φούστα, οι γό¬ 
βες να είναι χωρίς κορδόνια ή φιόγκους καιτατακούνιανα 
έχουν ύψος τέσσερα (4) μέχρι έξι (6) εκ. 

γ. Τα μαλλιά να μην ακουμπούν στο γιακά, τα μακριά να 
συγκροτούνται σε κότσο με μικρά κλιπς ή κορδέλα στην 
απόχρωση των μαλλιών και να αποφεύγονται κομμώσεις 
που εμποδίζουν τη σωστή τοποθέτηση του καλύμματος 
της κεφαλής. 

δ. Να αποφεύγονταιτα μεγάλα και εκκεντρικά κοσμήματα, 
ε. Το μακιγιάζ του προσώπου καθώς και η βαφή τωνχει- 
λιών - νυχιών να είναι διακριτικά. 

10. Απαγορεύεται στους άντρες στρατιωτικούς, όταν 
φέρουν στολή να φορούν οποιοδήποτε κόσμημα, εκτός 
από ρολόι, δαχτυλίδι (βέρα) και σταυρό με καδένα κανο¬ 
νικού μεγέθους. 

ΚΕΦΑΛΑΙΟ Κ' 

ΣΤΑΣΗ «ΠΡΟΣΟΧΗΣ» Ή «ΒΑΔΗΝ» ΑΞΙΩΜΑΤΙΚΟΥ 
ΧΩΡΙΣ ΤΜΗΜΑ ΜΕ ΣΤΟΛΗ ΚΑΙ ΞΙΦΟΣ Ή ΧΩΡΙΣ ΞΙΦΟΣ 

Άρθρο 35 

ΣΤΑΣΗ «ΠΡΟΣΟΧΗΣ» ΑΞΙΩΜΑΤΙΚΟΥ ΜΕ Ή 
ΧΩΡΙΣ ΞΙΦΟΣ 

1. Περίπτωση κατά την οποία ο Αξιωματικός φέρει ξίφος 
και φορά πηλήκιο: 

α. Φέρει τα προβλεπόμενα γάντια, 
β. Τηρεί τη στάση προσοχήςτου αόπλου στρατιωτικού, 
γ. Κρατά το ξίφος με το αριστερό χέρι με τέτοιο τρόπο, 
ώστε η παλάμη και τα τέσσερα δάχτυλα να βρίσκονται κά¬ 
τω από το φυλακτήρα της λαβής και ο αντίχειρας να βρί¬ 
σκεται πάνω από το φυλακτήρα, καλύπτοντας το επάνω 
άκρο του ξίφους. 

δ. Το κάτω άκρο του ξίφους εφάπτεται στο έδαφος και 
απέχει ελάχιστα από το μπροστινό αριστερό τμήμα του 
αριστερού παπουτσιού. 

ε. Ο φυλακτήρας της λαβής είναι στραμμένος κατευ¬ 
θείαν εμπρός και το ξίφος είναι κατακόρφο. 

2. Περίπτωση κατά την οποία ο Αξιωματικός φέρει ξίφος 
αλλά δεν φορά πηλήκιο: 

α. Τηρεί τη στάση προσοχήςτου αόπλου στρατιωτικού, 
β. Κρατά το ξίφος από το επάνω μέρος της λαβής με την 
παλάμη και τα τρία κάτω δάχτυλα του αριστερού χεριού, 
που βρίσκονται κάτω από το φυλακτήρα της λαβής. 

γ. Το κάτω άκρο του ξίφους εφάπτεται στο έδαφος και 
απέχει ελάχιστα από το μπροστινό αριστερό τμήμα του 
αριστερού παπουτσιού. 

δ. Ο φυλακτήρας της λαβής είναι στραμμένος κατευ¬ 
θείαν εμπρός και το ξίφος είναι κατακόρφο. 

ε. Κρατά το πηλήκιο από το διάζωμα με τα δύο δάχτυλα 
του αριστερού χεριού (δείκτη και αντίχειρα) που βρίσκο¬ 
νται έξω από το φυλακτήρα της λαβής. 

στ. Το γείσο και η επάνω επιφάνεια του πηληκίου, είναι 
στραμμένα δεξιά και προς τα εμπρός αντίστοιχα. 

ζ. Το δεξί κουμπί του γείσου, βρίσκεται πάνω από το άνω 
άκρο της λαβής του ξίφους. 

η. Ο αγκώνας του αριστερού χεριού εφάπτεται στα 
πλευρά. 


θ. Σε περίπτωση που επιβάλλεται να αφαιρεθούντα γά¬ 
ντια, αναδιπλώνονται κατά μήκος, και τοποθετούνται πά¬ 
νω στο διάζωμα του πηληκίου μετά δάχτυλά τους στραμ¬ 
μένα προς τα δεξιά και υποβαστάζονται με τον αντίχειρα. 

3. Περίπτωση κατά την οποία ο Αξιωματικός δεν φέρει 
ξίφος και δεν φορά πηλήκιο 
α. Τηρείτη στάση προσοχήςτου αόπλου στρατιωτικού, 
β. Το πηλήκιο τοποθετείται κάτω από την αριστερή μα¬ 
σχάλη (υπό μάλης) με τέτοιο τρόπο, ώστε το γείσο να εί¬ 
ναι στραμμένο κατευθείαν εμπρός, το επάνω κάλυμμά 
του να είναι στραμμένο προς τα αριστερά και το επίπεδό 
του να είναι κατακόρυφο. 

γ. Το αριστερό χέρι παραμένει τεντωμένο και κατακό¬ 
ρυφο, εφάπτεται στο πλευρό και υποβαστάζει το πηλήκιο. 

δ. Σε περίπτωση που επιβάλλεται να αφαιρεθούντα γά¬ 
ντια, αναδιπλώνονται κατά μήκος με τις άκρες των δαχτύ- 
λων στραμμένες προς τα εμπρός και κρατιούνται μέσα 
στην παλάμη του αριστερού χεριού. 

Άρθρο 36 

«ΒΑΔΗΝ» ΑΞΙΩΜΑΤΙΚΟΥ ΜΕ Ή ΧΩΡΙΣ ΞΙΦΟΣ- 

1. Περίπτωση κατά την οποία ο Αξιωματικός φέρει ξίφος 
και φορά πηλήκιο 

α. Φέρει τα προβλεπόμενα γάντια, 
β. Η κίνηση, το παράστημα, το ύφος και ο ρυθμός, είναι 
όπως ο κανονικός βηματισμός αόπλου στρατιωτικού, 
εκτός απάτη θέση του αριστερού χεριού που κρατά το ξί¬ 
φος. 

γ. Κρατά το ξίφος με την παλάμη και τα τέσσερα δάχτυ- 
λατου αριστερού χεριού απότοτμήματης θήκης που βρί¬ 
σκεται αμέσως κάτω από τον κρίκο αναρτήσεως. Ο αντί- 
χειρας εφάπτεται τεντωμένος κατά μήκος της θήκης και 
στο επάνω μέρος της, ώστε : 

(1) Ο κρίκος αναρτήσεως της θήκης να είναι στραμμέ¬ 
νος προς το έδαφος. 

(2) Ο άξονας του ξίφους να σχηματίζει με την κατακό¬ 
ρυφο γωνία 30° περίπου. 

(3) Η ακμή του ξίφους να είναι στραμμένη κατευθείαν 
εμπρός. 

δ. Κατά το βηματισμό, το αριστερό χέρι που υποβαστά¬ 
ζει το ξίφος είναι τεντωμένο και εφάπτεται συνέχεια στο 
πλευρό ενώ το δεξί χέρι αιωρείται κανονικά όπως και στον 
απλό στρατιωτικό βηματισμό. 

2. Περίπτωση κατά την οποία ο Αξιωματικός δεν φέρει 
ξίφος και δεν φορά πηλήκιο 

α. Η κίνηση, το παράστημα, το ύφος και ο ρυθμός, είναι 
όπως ο κανονικός βηματισμός αόπλου στρατιωτικού, εκτός 
απάτη θέση του αριστερού χεριού που κρατά το πηλήκιο. 

β. Το πηλήκιο τοποθετείται κάτω από τη μασχάλη (υπό 
μάλης) με τέτοιο τρόπο, ώστε να είναι στραμμένο το γεί¬ 
σο κατευθείαν εμπρός και το επάνω κάλυ μμα προς τα αρι¬ 
στερά. Το επίπεδο του πρέπει να είναι κατακόρυφο. 

γ. Κατά το βηματισμό το αριστερό χέρι είναι συνέχεια 
τεντωμένο και κατακόρυφο, εφάπτεται και υποβαστάζει 
το πηλήκιο, ενώ το δεξί χέρι αιωρείται κανονικά όπως και 
στον απλό στρατιωτικό βηματισμό. 

δ. Σε περίπτωση που επιβάλλεται να αφαιρεθούντα γά¬ 
ντια, αναδιπλώνονται κατά μήκος με τις άκρες των δαχτύ- 
λων στραμμένες προς τα εμπρός και κρατιούνται μέσα 
στην παλάμη του αριστερού χεριού. 

3. Μακέτες απεικονίζουσεςτα αναφερόμενα στα άρθρα 
35 και 36, ακολουθούν: 

Βάδην Αξιωματικού 

ΚΕΦΑΛΑΙΟ Λ' 

ΠΕΡΙΓΡΑΦΗ ΕΙΔΩΝ ΙΜΑΤΙΣΜΟΥ - ΕΞΑΡΤΗΜΑΤΩΝ 
ΣΤΟΛΩΝ ΑΝΔΡΩΝ 

Άρθρο 37 

ΑΔΙΑΒΡΟΧΟΣ ΕΠΕΝΔΥΤΗΣ (ΚΑΜΠΑΡΝΤΙΝΑ) 

1. Κατασκευάζεται από ύφασμα 100% βαμβακερό, 
αδιάβροχο χρώματος γκρι-λαδί και εσωτερικά επενδύε¬ 
ται με φόδρα καρό σε χρωματισμό σκούρο πράσινο 

2. Φέρει φαρδιά πέτα, τα οποία κλείνουν και κουμπώ¬ 
νουν σε περίπτωση δυσμενών καιρικών συνθηκών. 

3. Εξωτερικά και εσωτερικά επί των ώμων φέρει επι¬ 
πρόσθετα φύλλα από το ίδιο ύφασμα. 

4. Κουμπώνει με ένα εσωτερικό και τρία εξωτερικά κου¬ 
μπιά, ενώ διαθέτει και άλλα τρία διακοσμητικά κουμπιά. 
Στη μέση έχει ζώνη με πόρπη και στα μανίκια ταινίες για 
σύσφιξη. 

5. Φέρει δύο λοξές τσέπες με κουμπιά και επωμίδες 
αφαιρούμενες επί των οποίων τοποθετούνται μεταλλικά 
διακριτικά βαθμού. 

Άρθρο 38 
ΜΠΟΥΦΑΝ 

1. Κατασκευάζεται από ύφασμα 100% βαμβακερό, 
αδιάβροχο χρώματος μαύρου και εσωτερικά φέρει επι¬ 
πρόσθετη ελαφριά επένδυση, η οποία στερεώνεται στο 
μπουφάν με ταινίες νΕΙΧΒΟ, ώστε να μπορεί εύκολα να 
αφαιρείται. 

2. Στο κάτω μέρος του μπουφάν και στα άκρα των μανι- 
κιών υπάρχουν ελαστικά μέρη. 

3. Κλείνει με φερμουάρ και διαθέτει γιακά, τα άκρα του 
οποίου ενώνονται με ταινία από το ίδιο ύφασμα. 

4. Φέρει δύο λοξές τσέπες και επωμίδες, στις οποίες το¬ 
ποθετούνται τα διακριτικά βαθμού κεντητά επί μαύρων 
διεμβολών. 

Άρθρο 39 

ΕΠΕΝΔΥΤΗΣ ΕΚΣΤΡΑΤΕΙΑΣ (ΤΖΑΚΕΤ) 

1. Κατασκευάζεται από βαμβακερό αδιάβροχο ύφασμα 
παραλλαγής και αποτελείται από τα παρακάτω τεμάχια: 

- Ένα οπίσθιο φύλλο 

- Δύο εμπρόσθια φύλλα 

- Δύο επάνω τσέπες 

- Δύο κάτω τσέπες 

- Δύο μανίκια 

-Το γιακά 

- Δύο επωμίδες 

-Τη φόδρα 

- Την εσωτερική και εξωτερική κουκούλα 

- Την εσωτερική επένδυση. 

2. Τα εμπρόσθια φύλλα συνδέονται μεταξύ τους με έξι 
(6) σούστες μπουτόν απλές, αρσενικές στο δεξιό και αντί¬ 
στοιχες θηλυκές στο αριστερό φύλλο. Επίσης συνδέονται 
με τη βοήθεια φερμουάρ μήκους 50-56 εκ. αναλόγως με¬ 
γέθους. Διαμέσου της λαβής του φερμουάρ διέρχεται 
ταινία βαμβακερή, με δεμένατα ελεύθερα άκραςτης, μή¬ 
κους (διπλωμένη) 30 εκ. Το πάνω άκροτου φερμουάρ βρί¬ 
σκεται 0,5 εκ από το κάτω άκροτου γιακά. Η ανώτατη σού¬ 
στα μπουτόν βρίσκεται σε απόσταση 4 εκ. κάτω από τη 
βάση του γιακά και οι υπόλοιπες σε ίσες διαδοχικές απο¬ 
στάσεις των 13 εκ. περίπου. Οι σούστες (αρσε-νικές και 
θηλυκές) μετάτο κούμπωματου επενδύτη, δεν είναι ορα¬ 
τές. Στο μπροστινό μέρος του δεξιού και αριστερού φύλ¬ 


λου της μόστρας, συρράπτεται εσωτερικά φορτέτσα για 
ενίσχυσή της. 

3. Οι πάνω τσέπες είναι εξωτερικές και έχουν σχήμα ορ¬ 
θογωνίου παραλληλογράμμου. Οι κάτω και οιπροςτα μα¬ 
νίκια πλευρές τωντσεπών δεν επιρράπτονται αμέσως στα 
μπροστινά φύλλα, αλλά σχηματίζουν πιέτες από το ίδιο 
ύφασμα, πλάτους 6 εκ. Οι τσέπες καλύπτονται από καπά¬ 
κια με μέγιστο ύψος στο μέσο 9 εκ. και ελάχιστο στις πλευ¬ 
ρές 6 εκ. που κουμπώνουν με τις τσέπες με σούστες μη 
ορατές μετά το κούμπωμα. Οι συνολικές διαστάσεις των 
πάνω τσεπών μετά καπάκια είναι πλάτους 15,5-16 εκ. και 
μήκους 21-22 εκ. 

4. Οι κάτω τσέπες σχηματίζονται εσωτερικά με κατάλ¬ 
ληλο ύφασμα υπορραμμάτων και καλύπτονται με καπάκια 
που κουμπώνουν με σούστες όπως στις πάνω τσέπες. Το 
πλάτος των τσεπών με τα καπάκια είναι 19-20 εκ. ανάλο¬ 
γα με το μέγεθος του επενδύτη. 

5. Στο οπίσθιο φύλλο και σε απόσταση 3 εκ. από το άκρο 
κάθε ώμου, σχηματίζεται πιέτα, η οποία αρχίζει από το 
ύψος του ώμου, έχει μήκος 42 εκ. περίπου και καταλήγει 
στην πλαϊνή ραφή ένωσης εμπρόσθιου και οπίσθιου φύλ¬ 
λου. Το βάθος της πιέτας είναι 5-6 εκ. και είναι ενσωμα¬ 
τωμένη με το οπίσθιο φύλλο κατά την κοπή του. 

6. Ο γιακάς κατασκευάζεται από δύο φύλλα υφάσμα¬ 
τος, που περικλείουν φύλλο φορτέτσας. Στο πίσω φύλλο 
του γιακά και σε απόσταση 3 εκ. από το πάνω άκρο του 
συρράπτεται φερμουάρ μήκους 40-42 εκ. ανάλογα με το 
μέγεθος του επενδύτη. Εσωτερικά στο γιακά, εντός του 
ανοίγματος του φερμουάρ τοποθετείται κουκούλα (εσω¬ 
τερική). Ο γιακάς κάτω από το φερμουάρ και σε απόστα¬ 
ση 8,5 εκ. δεξιά - αριστερά από το μέσο, φέρει δύο κου¬ 
μπότρυπες, στις οποίες κουμπώνουντα κουμπιά της εξω¬ 
τερικής κουκούλας. 

7. Τα μανίκια σχηματίζονται με τη συρραφή δύο φύλ¬ 
λων. Το κάτω φύλλο στον αγκώνα φέρει δύο πιέτες βά¬ 
θους 1 εκ και σε απόσταση μεταξύ τους 12 εκ. περίπου. Το 
πάνω φύλλο, στο κάτω άκρο φέρει πτερύγιο πλάτους 5- 
5,5 εκ. που μπορεί να ενώνεται με το κάτω φύλλο με αυ¬ 
τοκόλλητη ταινία «νΕΙΧΒΟ» με σκοπό την αυξομείωση 
του πλάτους του μανικιού. 

8. Οι επωμίδες κατασκευάζονται από δύο φύλλα υφά¬ 
σματος πλάτους 5-5,5 εκ. Καταλήγουν σε τριγωνικά άκρα 
με επιμήκεις κουμπότρυπες, που κουμπώνουν σε πλαστι¬ 
κά κουμπιά φαιοπράσινα διαμέτρου 22 χιλ. 

9. Όλη η επιφάνεια του επενδύτη καλύπτεται εσωτερι¬ 
κά με φόδρα από ύφασμα φαιοπράσινο βαμβακερό πο¬ 
πλίνα. Στο ύψος της μέσης και στο άκροτου επενδύτη, μέ¬ 
σα σε κατάλληλα αυλάκια, φέρεται κορδόνι για σύσφιξη. 

10. Η εξωτερική κουκούλα κατασκευάζεται από το ίδιο 
ύφασμα παραλλαγής όπως ο επενδύτης και φέρει στο 
εμπρόσθιο μέρος κορδόνι για περιορισμό του ανοίγμα¬ 
τος. Επίσης στο εμπρόσθιο δεξιό μέρος, 7-8 εκ. από το κά¬ 
τω μέρος αυτής υπάρχει κουμπί πλαστικό που κουμπώνει 
σε αντίστοιχη κουμπότρυπα του αριστερού μέρους. 

11. Η εσωτερική κουκούλα κατασκευάζεται από ύφα¬ 
σμα βαμβακερό ποπλίνα αδιάβροχο φαιοπράσινο και 
ενώνεται με τον κυρίως επενδύτη (εσωτερικά εντός του 
γιακά) με ύφασμα πλεκτό ΝΥΙ_ΟΝ «στοκινέτ». Κατά την 
περίμετρο που αντιστοιχεί στο πρόσωπο, η κουκούλα συ- 
σφίγγεται με κορδόνι μήκους 1 μ. 

12. Η εσωτερική επένδυση κατασκευάζεται από πολυε- 
στερική βάτα λευκή, που περιβάλλεται από ύφασμα 
ΝΥΙ_ΟΝ «τουάλ» Ν° 65. Τα δύο εμπρόσθια μέρη της επέν- 

δύσης φέρουν και στις δυο πλευρές από τρεις κουμπό¬ 
τρυπες που κουμπώνουν σε αντίστοιχα κουμπιά στο εσω¬ 
τερικό του κυρίως επενδύτη. Ομοίως στο οπίσθιο και πά¬ 
νω μέρος, φέρει δυο κουμπότρυπες για τη στερέωσή 
τους επί του επενδύτη. Κάθε μανίκι σχηματίζεται με τη 
συρραφή ενός φύλλου. Στα άκρα τους και εσωτερικά ρά¬ 
βονται από δυο ταινίες μήκους 12 εκ. που φέρουν κου¬ 
μπότρυπες που κουμπώνουν σε αντίστοιχα κουμπιά του 
εσωτερικού των μανικιώντου κυρίως επενδύτη. 

Άρθρο 40 
ΠΟΥΛΟΒΕΡ 

1. Κατασκευάζεται από 100% αγνό παρθένο μαλλί και η 
πλέξη του έχει πυκνότητα 4 θηλιές ανά εκατοστό. 

2. Στο περιλαίμιο, στη μέση και στα άκρα των μανικιών 
υπάρχουν ελαστικά πλεκτά μέρη, η δε συνένωσή τους με 
το σώμα του πλεκτού είναι συνεχής. Το περιλαίμιο, σχή¬ 
ματος «V» έχει πλάτος 24-28 χιλ. 

3. Το πουλόβερ, καλύπτεται για ενίσχυση, στους ώμους 
και στους αγκώνες με ύφασμα σύμμικτο. Για τη συνένω¬ 
σή του με το κυρίως πλεκτό, γαζώνεται με δίγαζες ραφές, 
που έχουν απόσταση μεταξύ τους, 5-9 χιλ. Μετο ίδιο ύφα¬ 
σμα (διπλό) κατασκευάζονται επωμίδες. Τα δύο κομμάτια 
υφάσματος κάθε επωμίδας συρράπτονται με απλή ραφή. 
Κάθε επωμίδα ράβεται από τη ραφή του ώμου και το άλ¬ 
λο άκρο κουμπώνεται με αυτοκόλλητο «νΕΙΧΗΟ». 

Άρθρο 41 

ΙΜΑΤΙΔΙΑ 

1. Ιματίδιο Χειμερινό 

α. Κατασκευάζεται από σκούρο μπλε ύφασμα και απο- 
τελείται από δύο (2) εμπρόσθια και τρία (3) οπίσθια φύλ¬ 
λα, το περιλαίμιο (γιακάς) και τα μανίκια. Το περιλαίμιο εί¬ 
ναι ανοιχτό, ελλειψοειδές και καλύπτεται με επίρραμμα 
χρώματος αναλόγου μετο διακριτικό χρώμα κάθε Όπλου 
- Σώματος, πλην αυτού των Αξιωματικών Πυροβολικού, 
που δεν καλύπτεται με επίρραμμα, αλλά φέρει σε όλη την 
περίμετρο υφασμάτινη ταινία (παράρραμμα) χρώματος 
βυσσινί ανοιχτού. 

β. Τα πέτα του περιλαίμιου των Ανωτάτων Αξιωματικών 
όλων των Όπλων και των Σωμάτων, Τεχνικού, Εφοδια¬ 
σμού - Μεταφορών Υλικού Πολέμου, Γεωγραφικού και 
Έρευνας και Πληροφορικής επικαλύπτονται από κόκκινο 
ύφασμα τσόχας, ενώ τα αντίστοιχα των υπολοίπων Ανω¬ 
τάτων Αξιωματικών Σωμάτων επικαλύπτονται από ύφα¬ 
σμα χρώματος αντίστοιχο με το διακριτικό του Σώματος 
αυτών. 

γ. Στο σημείο επαφής, κάθε πλευρά του ιματιδίου φέρει 
αντίστοιχα από μία κουμπότρυπα, όπου κουμπώνουν δύο 
επίχρυσα μικρά κουμπιά συνδεδεμένα μεταξύ τους με 
επίχρυση αλυσίδα. Μετά το σημείο επαφής, κάθε πλευρά 
του ιματιδίου συνεχίζει λοξά προς τα κάτω και φτάνει λίγο 
χαμηλότερα από τη μέση. 

δ. Σε κάθε πλευρά του ιματιδίου υπάρχει μια σειρά από 
τρία επίχρυσα μεγάλα κουμπιά τοποθετημένα λοξά από 
τα κάτω προς τα πάνω. 

ε. Στη μέση του πίσω μέρους της περιφερειακής άκρης 
του ιματιδίου, σχηματίζεται, ελαφράπροςτα κάτω, γωνία. 

στ. Τα μανίκια είναι όμοια στην κοπή με τα αντίστοιχα 
της στολής υπ’ αριθ. 8, στα άκρα τους υπάρχει μανσέτα 
πλάτους 6 εκ. που καταλήγει προς τα πάνω σε γωνία κα¬ 
μπύλων πλευρών. Για τους Ανωτάτους Αξιωματικούς πε- 


ριφερειακάτης μανσέτας επιρράπτεται χρυσόπλεκτη ται¬ 
νία πλάτους 3 εκ. Φέρουν δύο (2) επίχρυσα μικρά κουμπιά 
στο κάτω άκρο της ραφής. 

ζ. Στο ιματίδιο ράβονται σμικρογραφίες διεμβολώντων 
Παρασήμων - Μεταλλίων, ή φέρονται σμικρογραφίες δια- 
σήμων αυτών. 

2. Ιματίδιο Θερινό 

α. Κατασκευάζεται από άσπρο λινό ύφασμα και είναι 
όμοιο στην κοπή και το σχήμα με το χειμερινό, χωρίς ιδι¬ 
αίτερη επικάλυψη των πέτων και χωρίς χρυσόπλεκτες ται¬ 
νίες στα άκρα των μανικιών των Ανωτάτων Αξιωματικών. 

β. Φέρουν δύο (2) επίχρυσα μικρά κουμπιά στο κάτω 
άκρο της ραφής των μανικών. 

Άρθρο 42 
ΧΙΤΩΝΙΑ 

1. Χιτώνιο Στολής Αξιωματικών υπ’ αριθ. Ι¬ 
α. Ανωτέρων - Κατωτέρων Αξιωματικών (χειμερινό) 

(1) Κατασκευάζεται από σκούρο μπλε ύφασμα και απο- 
τελείται από τα μπροστινά φύλλα (προστέρνια), το ραχι¬ 
αίο τμήμα, τις πτέρυγες (ποδιές), τα μανίκια και το περι¬ 
λαίμιο (γιακάς). 

(2) Τα προστέρνια με το ραχιαίο τμήμα συνιστούν τον 
κορμό. Οι πτέρυγες αποτελούνται από τέσσερα φύλλα, 
δύο μπροστά και δύο πίσω, ραμμένα στον κορμό και με¬ 
ταξύ τους, οι διαστάσεις τους είναι ανάλογες με τη σω¬ 
ματική διάπλαση του καθενός, ώστε το κάτω μέρος των 
πτερύγων να βρίσκεται στο ύψος του αντίχειρα των χε¬ 
ριών. Τα αριστερά φύλλα, μπροστινό και πίσω, επικαλύ¬ 
πτουν τα αντίστοιχα δεξιά, κατά 3 εκ. και φέρουν εξωτε¬ 
ρικά κόκκινη υφασμάτινη ταινία (παράρραμμα). 

(3) Εσωτερικά των δύο πίσω φύλλων των πτερύγων, 
υπάρχει εσοχή καλυμμένη με κάλυμμα από το ίδιο σκού¬ 
ρο μπλε ύφασμα, πλάτους 4 εκ. και μήκους ανάλογου με 
αυτό των πτερύγων. Στην περίμετρο των δύο παραπάνω 
καλυμμάτων, υπάρχει κόκκινη υφασμάτινη ταινία (παράρ¬ 
ραμμα) και τρία μεγάλα επίχρυσα κουμπιά, από ένα στο 
κάτω και πάνω άκρο και το τρίτο ανάμεσά τους. 

(4) Τα μανίκια ράβονται στον κορμό. Στα άκρατους φέ¬ 
ρονται μανσέτες (ακροχειρίδες) πλάτους 10 εκ. Από τη 
μέση του μπροστινού μέρους και στο κάτω άκρο των μα- 
νικιών, παράλληλα στη ραφή, ράβονται επιμανσέτες (επι- 
χειρίδες) από το ίδιο σκούρο μπλε ύφασμα μήκους 20 εκ. 
και πλάτους 6 εκ., με τρία μεγάλα επίχρυσα κουμπιά πά¬ 
νω σ’ αυτές. 

(5) Σε όλη την περίμετρο των επιμανσετών, καθώς και 
στη συρραφή των μανσετών, ράβεται κόκκινη ταινία (πα¬ 
ράρραμμα). 

(6) Τα προστέρνια κουμπώνουν με εννέα (9) μεγάλα επί¬ 
χρυσα κουμπιά που απέχουν 3,5 εκ. από το χείλος του δε¬ 
ξιού προστερνίου. 

(7) Στα άκρα των προστερνίων και των μπροστινών πτε¬ 
ρύγων ράβεται κόκκινη υφασμάτινη ταινία (παράρραμ¬ 
μα). 

(8) Το περιλαίμιο (γιακάς) κατασκευάζεται από κόκκινο 
ύφασμα και εσωτερικά φέρει κανάβινη ενίσχυση. Στο άνω 
μέρος του, καθώς και στα μπροστινά μέρη της ραφής, 
υπάρχει επίχρυση ταινία πλάτους 2 εκ. Στα άκρα του ρά¬ 
βεται το έμβλημα του Πεζικού ανεξάρτητα από το Όπλο - 
Σώμα στο οποίο ανήκει ο Αξιωματικός που το φέρει. 

(9) Και στους δύο ώμους φέρονται επωμίδες από χρυ¬ 
σόπλεκτες ταινίες, όπως περιγράφονται σε ιδιαίτερο κε¬ 
φάλαιο. 

β. Ανωτάτων Αξιωματικών (χειμερινό) 

Είναι όμοιο στην κοπή και το σχήμα με το χιτώνιο Ανώ¬ 
τερων - Κατωτέρων Αξιωματικών με τις εξής διαφορές : 

(1) Το περιλαίμιο (γιακάς) είναι χρυσοποίκιλτο, πάνω σε 
κόκκινη υφασμάτινη βάση. Φέρει στα επάνω και μπροστι¬ 
νά άκρα του επίχρυση ακιδωτή ταινία και στην υπόλοιπη 
επιφάνεια χρυσόπλεκτο κλάδο με φύλλα δάφνης, ελισσό- 
μενα ομοιόμορφα σε όλο το πλάτος του. 

(2) Οι μανσέτες και οι επιμανσέτες κατασκευάζονται 
από κόκκινο ύφασμα και φέρουν χρυσοποίκιλτα κοσμή¬ 
ματα από κλάδο με φύλλα δάφνης. 

γ. Ανωτάτων - Ανωτέρων - Κατωτέρων Αξιωματικών (θε¬ 
ρινό) 

(1) Κατασκευάζεται από άσπρο ύφασμα σύμμικτο Ν° 
275 και αποτελείται από τα μπροστινά (προστέρνια) και 
δύο (2) πίσω φύλλα, τα μανίκια και το περιλαίμιο (γιακά). 

(2) Το χιτώνιο έχει σχήμα σάκου προσαρμοσμένο στη 
μέση. Τα μπροστινά φύλλα ράβονται πλάγια και πάνω με 
τα πίσω φύλλα. Εμπρός κουμπώνουν με εννέα (9) επίχρυ¬ 
σα μεγάλα κουμπιά. 

(3) Το πίσω μέροςτου χιτωνίου είναι κλειστό, και δεν φέ¬ 
ρει ανοίγματα. 

(4) Τα μανίκια ράβονται στα μπροστινά και πίσω φύλλα. 
Φέρουν μανσέτες και δύο επίχρυσα μεγάλα κουμπιά στο 
κάτω άκρο της ραφής τους. 

(5) Σε κάθε προστέρνιο υπάρχουν δύο καλύμματα, ένα 
πάνω, πλάτους 16 εκ. και ένα κάτω, πλάτους 18 εκ., από 
τα οποία μόνο το πάνω φέρει μικρό επίχρυσο κουμπί. 

(6) Το περιλαίμιο (γιακάς) κατασκευάζεται επίσης από 
λινό άσπρο ύφασμα, χωρίς επιρράμματα ή παραρράμμα- 
τα πάνω σ’ αυτό. 

2. Χιτώνιο Στολών Αξιωματικών υπ’ αριθ. 2 και 6. 

α. Ανωτέρων - Κατωτέρων Αξιωματικών, Μον. και ΕΜΘ 
Υπαξιωματικών (χειμερινό) 

(1) Κατασκευάζεται από σκούρο μπλε ύφασμα ολόμαλ¬ 
λο 100% «ΝΤΡΑ» και αποτελείται από τα δύο μπροστινά 
(προστέρνια) και τρία πίσω φύλλα, τα μανίκια και το περι¬ 
λαίμιο (γιακά). 

(2) Έχει σχήμα σάκου προσαρμοσμένου στη μέση. 

(3) Τα προστέρνια ράβονται πλάγια και πάνω με τα πίσω 
φύλλα και κουμπώνουν με πέντε (5) επίχρυσα μεγάλα 
κουμπιά, από τα οποία το κατώτερο βρίσκεται στο ύψος 
της τσέπης. 

(4) Τα μανίκια ράβονται στα μπροστινά και πίσω φύλλα, 
και φέρουν δύο επίχρυσα μεγάλα κουμπιά στο κάτω άκρο 
της ραφής. 

(5) Σε κάθε προστέρνιο υπάρχουν δύο καλύμματα, ένα 
πάνω, πλάτους 16 εκ. και ένα κάτω, πλάτους 18 εκ., από 
τα οποία μόνο το επάνω φέρει μικρό επίχρυσο κουμπί. 

(6) Εκατέρωθεν του περιλαίμιου και στα άκρατου, ρά¬ 
βεται ανάλογο επίρραμμα με το διακριτικό έμβλημα 
Όπλου - Σώματος στο οποίο ανήκει ο Αξιωματικός που το 
φέρει. Οι Μον. και ΕΜΘ Υπαξιωματικοί φέρουν μόνο το 
μεταλλικό διακριτικό έμβλημα Όπλου - Σώματος, χωρίς 
επίρραμμα. 

(7) Το περιλαίμιο φέρει επίσης στα επάνω και μπροστι¬ 
νά κάθετα άκρα του υφασμάτινη ταινία (παράρραμμα) 
χρώματος ανάλογου με το διακριτικό χρώμα του Όπλου - 
Σώματος στο οποίο ανήκει ο Αξιωματικός - Υπαξιωματι- 
κός που το φέρει, πλην αυτού των Αξιωματικών Πυροβο¬ 
λικού, που είναι χρώματος βυσσινί ανοιχτού. 

β. Ανωτάτων Αξιωματικών (χειμερινό) 

(1) Είναι όμοιο στην κοπή καιτο σχήμα με το χιτώνιο των 
Ανωτέρων - Κατωτέρων Αξιωματικών, με τη διαφορά ότι 


τα παραρράμματα του περιλαίμιου και η βάση των επιρ- 
ραμμάτων τους είναι από κόκκινο ύφασμα για τους Ανω- 
τάτους Αξιωματικούς των Οπλών και των Σωμάτων, Τε¬ 
χνικού, Εφοδιασμού - Μεταφορών, Υλικού Πολέμου, Γεω- 
γραφικού και Έρευνας και Πληροφορικής και από 
ύφασμα ανάλογο με το διακριτικό χρώμα για τους Ανω- 
τάτους Αξιωματικούς των λοιπών Σωμάτων. 

(2) Τα επιρράμματα του περιλαίμιου (γιακά) είναι χρυ¬ 
σόπλεκτα πλάτους 35 χιλ. 

γ. Ανωτάτων - Ανωτέρων - Κατωτέρων Αξιωματικών, 
Μον. και ΕΜΘ Υπαξιωματικών (θερινό) 

(1) Κατασκευάζεται από άσπρο ύφασμα σύμμικτο Ν° 
275 και αποτελείται από τα μπροστινά (προστέρνια) και 
δύο (2) πίσω φύλλα, τα μανίκια καιτο περιλαίμιο (γιακά). 

(2) Το χιτώνιο έχει σχήμα σάκου προσαρμοσμένο στη 
μέση. Τα μπροστινά φύλλα ράβονται πλάγια και πάνω με 
τα πίσω φύλλα. Εμπρός κουμπώνουν με πέντε (5) επίχρυ¬ 
σα μεγάλα κουμπιά. 

(3) Το πίσω μέρος του χιτωνίου είναι κλειστό, δεξιά και 
αριστερά φέρει άνοιγμα 10 εκ. 

(4) Τα μανίκια ράβονται στα μπροστινά και πίσω φύλλα 
και φέρουν δύο επίχρυσα μεγάλα κουμπιά στο κάτω άκρο 
της ραφής τους. 

(5) Σε κάθε προστέρνιο υπάρχουν δύο καλύμματα, ένα 
πάνω, πλάτους 16 εκ. και ένα κάτω, πλάτους 18 εκ., από 
τα οποία μόνο το πάνω φέρει μικρό επίχρυσο κουμπί. 

(6) Το περιλαίμιο (γιακάς) κατασκευάζεται επίσης από 
λινό άσπρο ύφασμα, όμοιο στην κοπή και τις διαστάσεις 
με αυτό της χειμερινής στολής υπ’ αριθ. 2 χωρίς επίρ¬ 
ραμμα ή παράρραμμα πάνω σ’ αυτό. 

3. Χιτώνιο Στολών υπ’ αριθ. 3, 3α και 8 

α. Χειμερινό 

(1) Κατασκευάζεται από φαιοπράσινο ύφασμα ολόμαλ¬ 
λο 100% «ΝΤΡΑ» και αποτελείται από τα μπροστινά (προ- 
στέρνια) και πίσω φύλλα, τα μανίκια, το ανοιχτό περιλαί¬ 
μιο (γιακά) και τις επωμίδες. 

(2) Το χιτώνιο έχει σχήμα σάκου προσαρμοσμένου σε 
σώμα με μέτρια περιφέρεια και ανάλογα με τη σωματική 
διάπλαση του φέροντος. 

(3) Τ α μπροστινά φύλλα ράβονται πλάγια και πάνω με τα 
πίσω, εμπρός κουμπώνουν με τέσσερα (4) επίχρυσα με¬ 
γάλα κουμπιά, που ράβονται σε ίσες αποστάσεις μεταξύ 
τους, ώστε το πρώτο επάνω κουμπί να βρίσκεται στο κά¬ 
τω άκροτου πάνω καλύμματος και το τελευταίο κάτω, στο 
ύψος της αρχής του κάτω καλύμματος. Τα πίσω φύλλα 
ενώνονται μεταξύ τους με ραφή στο κέντρο και στο κάτω 
μέρος υπάρχει άνοιγμα. 

(4) Τα μανίκια αποτελούνται από τη συρραφή δύο (2) 
φύλλων και στο κάτω μέρος ράβεται μανσέτα μονοκόμ¬ 
ματη, που γυρίζει προς το εσωτερικό. Εξωτερικά η μαν¬ 
σέτα έχει μήκος 9,5-10 εκ. και περιφέρεια ανάλογη του με¬ 
γέθους. Φέρει δύο (2) επίχρυσα κουμπιά (διακοσμητικά) 
διαμέτρου 16χιλ. 

(5) Σε κάθε προστέρνιο υπάρχουν ανά δύο (2) τσέπες 
που καλύπτονται με κάλυμμα (πτερύγιο), πλάτους 7-7,5 
εκ. στο κέντρο και 4-4,5 εκ. στα άκρα, που κουμπώνει με 
επίχρυσο μικρό κουμπί. Οι δύο επάνω τσέπες, διαστάσε¬ 
ων 14-14,4 X 18-18,5 εκ., ράβονται στα μπροστινά φύλλα. 
Τα κάτω άκρατους είναι ελαφρώς κυκλικά, στη μέση, δε, 
φέρουν διπλή πτυχή πλάτους 3,5-4 εκ. Οι δύο κάτω τσέ¬ 
πες είναι εσωτερικές και καλύπτονται με κάλυμμα (πτε¬ 
ρύγιο) 8,5-9 X 18-18,5, όπου κουμπώνει επίχρυσο μικρό 
κουμπί. 

(6) Οι επωμίδες έχουν πλάτος 5-5,5 εκ., καταλήγουν σε 
τριγωνική γωνία πλάτους 4-4,5 εκ. και καλύπτουν όλο το 
μήκος του ώμου. Πάνω σ’ αυτές τοποθετούνται τα μεταλ¬ 
λικά διακριτικά βαθμών Αξιωματικών και Ανθυπασπιστών. 
Κουμπώνουν στους ώμους με επίχρυσο μικρό κουμπί. 

(7) Το περιλαίμιο (γιακάς) είναι ανοιχτό και αναδιπλω¬ 
μένο, πλάτους ανάλογου με τη σωματική διάπλαση του 
φέροντος, αλλά μικρότερου των 9 εκ., εφάπτεται στην 
άκρη του κολάρου και εξέχει απ’ αυτό 2-2,5 εκ. 

(8) Το χιτώνιο είναι εξολοκλήρου φοδραρισμένο και φέ¬ 
ρει βάτες για τη διαμόρφωση των ώμων. Από τη μέση και 
κάτω στο πίσω μέρος, φέρει άνοιγμα, ανάλογου μήκους, 
ώστε να καλύπτονται οι γλουτοί. 

β. Θερινό 

Κατασκευάζεται από λεπτότατο φαιοπράσινο ύφασμα 
(σύμμικτο φρεσκώ) και είναι όμοιο στην κοπή και το σχή¬ 
μα με το αντίστοιχο χειμερινό χιτώνιο. 

4. Χιτώνιο Επίσημης Στολής Μουσικών 
α. Χειμερινό 

(1) Είναι όμοιο με αυτό της υπ’ αριθ. 1 στολής με τη δια¬ 
φορά ότι: 

(α)Στογιακάράβεταιτοέμβληματου Μουσικού (άρπα), 
(β) Στους ώμους φέρονται επωμίδες της υπ’ αριθ. 2 στο¬ 
λής. 

(γ) Στα μανίκια των Υπαξιωματικών φέρονται επιπλέον 
τα αντίστοιχα διακριτικά του βαθμού τους. 

(2) Φέρεται με ζώνη δερμάτινη λευκή, 
β. Θερινό 

(1) Κατασκευάζεται από άσπρο ύφασμα σύμμικτο Ν° 
275, χωρίς επίρραμμα ή παράρραμμα. 

(2) Είναι όμοιο στην κοπή και το σχήμα με το αντίστοιχο 
χειμερινό χιτώνιο. 

(3) Φέρεται με ζώνη δερμάτινη λευκή. 

5. Χιτώνιο Στολής υπ’ αριθ. 8β (Μπατλ - Ντρες) 

α. Κατασκευάζεται από ύφασμα μπαραθέα, σύμμικτο, 
φαιοπράσινο Ν° 330 και απαρτίζεται από δύο μπροστινά 
και δύο πίσω φύλλα, τις τσέπες, το γιακά, τη ζώνη και τις 
επωμίδες, συρραμμένα μεταξύ τους. 

β. Τα μπροστινά φύλλα ενώνονται μεταξύ τους με τέσ¬ 
σερα (4) πλαστικά κουμπιά. Οι αντίστοιχες κουμπότρυπές 
τους βρίσκονται σε εσωτερική πατιλέτα. 

γ. Στο κάτω μέρος του χιτωνίου συρράπτεται ζώνη πλά¬ 
τους 7 εκ. Στο πίσω μέρος υπάρχουν έξι (6) πιέτες και στο 
εμπρόσθιο τέσσερις (4) βάθους 0,75 χιλ. για τη δημιουρ¬ 
γία του μπουφάν. Η ζώνη έχει προεξοχή μήκους 20-22 εκ. 
και στερεώνεται σε μεταλλική πόρπη. Στο εσωτερικό της 
ζώνης και κάτω από την πατιλέτα ράβεται κουμπί και στι- 
λάκι από ύφασμα του χιτωνίου. Στο εσωτερικό και πίσω 
μέρος της ζώνης τοποθετείται πατιλέτα 20-22 εκ. με δύο 
κουμπότρυπες στις οποίες κουμπώνουν αντίστοιχα κου¬ 
μπιά του παντελονιού. 

δ. Οι τσέπες ράβονται στα μπροστινά φύλλα, έχουν 
πλάτος 14-14,5 εκ. και βάθος 18-18,5 εκ. Στη μέση φέρουν 
πιέτα πλάτους 3,5-4 εκ. Στο επάνω μέρος τους ράβεται 
κάλυμμα πλάτους 14-14,5 εκ. και βάθους, στα άκρα 4-4,5 
και στο μέσο 7-7.5 εκ. Στο κάτω όρκο του καπακιού τοπο¬ 
θετείται εσωτερικά ταινία «νΕΙΧΒΟ». 

ε. Τα μανίκια σχηματίζονται από δύο φύλλα. Στα άκρα 
τους συρράπτονται μανσέτες πλάτους 7-7,5 εκ., οι οποί¬ 
ες κουμπώνουν με πλαστικό κουμπί σε κουμπότρυπα που 
βρίσκεται στο άκρο του εσωτερικού πτερυγίου του επάνω 
φύλλου του μανικιού. 

στ. Ο γιακάς κατασκευάζεται από δύο φύλλα που περι¬ 


κλείουν ενίσχυση καναβάτσου κολάρου, έχει σχήμα ισο¬ 
σκελούς τραπεζίου με τη μικρή πλευρά του ραμμένη στο 
χιτώνιο. Στο μέσο της συρραφής ράβεται θηλιά για την 
ανάρτησή του. 

ζ. Οι επωμίδες κατασκευάζονται από δύο φύλλα πλά¬ 
τους 5-5,5 εκ. και καταλήγουν σε τριγωνικά άκρα πλάτους 
4,5-5 εκ. Εσωτερικά φέρουν ενίσχυση από ένα φύλλο 
φορτέτσας. Κουμπώνουν με κοινά κουμπιά, ραμμένα 
έτσι, ώστε να καλύπτουν τις ραφές του χιτωνίου στους 
ώμους. 

η. Το χιτώνιο καλύπτεται εσωτερικά με φόδρα από ύφα¬ 
σμα «ραιγιόν». Στα μπροστινά εσωτερικά μέρη της φό¬ 
δρας, κατασκευάζονται δύο τσέπες ανοίγματος 12-13 εκ. 

6. Χιτώνιο Στολών υπ’ αριθ. 7 και 9 (Παραλλαγής) 

α. Κατασκευάζεται από ύφασμα σύμμικτο Ν° 240 (πα¬ 
ραλλαγής) και αποτελείται από τρία βασικά φύλλα (δύο 
μπροστά και ένα πίσω), τα μανίκια και το γιακά. 

β. Τα δύο μπροστινά φύλλα ενώνονται μεταξύ τους με 
πέντε πλαστικά κουμπιά, ραμμένα στο δεξιό φύλλο. Οι 
κουμπότρυπές τους βρίσκονται στο αριστερό φύλλο. 
Τέσσερις από αυτές, βρίσκονται σε εσωτερική πατιλέτα, 
έτσι ώστε μετά το κούμπωμα, τόσο οι κουμπότρυπες όσο 
και τα κουμπιά, να μην είναι ορατά. Τα μπροστινά φύλλα 
φέρουν δύο τσέπες με κάλυμμα, όπου κουμπώνουν δύο 
κουμπιά. Η επάνω αριστερή τσέπη φέρει επιπλέον εσωτε¬ 
ρικό τσεπάκι για τη φύλαξη μολυβιών. 

γ. Το πίσω φύλλο είναι μονοκόμματο, συρραμμένο στα 
πλαϊνά του με τα δύο μπροστινά φύλλα και το γιακά. 

δ. Το κάθε μανίκι σχηματίζεται με τη συρραφή δύο φύλ¬ 
λων, με επιπλέον επιαγκώνιο στο μέσο τους. Στο κάτω 
άκρο του ράβεται τριγωνικό ύφασμα στο οποίο κουμπώ¬ 
νει κουμπί ραμμένο στο πίσω φύλλο του. Στα άκρα τους 
υπάρχουν επίσης δύο κουμπιά που χρησιμεύουν για αυ¬ 
ξομείωση του πλάτους τους. 

ε. Ο γιακάς κατασκευάζεται από δύο φύλλα. Έχει σχή¬ 
μα ισοσκελούςτραπεζίου και ράβεται στο χιτώνιο με τη μι¬ 
κρή πλευράτου. 

7. Χιτώνιο Χειμερινής Στολής Εξόδου Οπλιτών Υποχρε¬ 
ωτικής Θητείας 

Είναι όμοιο στην κοπή και ραφή με αυτό της υπ’ αριθ. 8β 
στολής Αξιωματικών ανδρών, με τις παρακάτω διαφορές: 

α. Κατασκευάζεται από ύφασμα σύμμικτο ”ΣΑΓΙΑ” Ν° 230 
(75% μαλλί, 25% πολυεστέρας) χρώματος φαιοπράσινου. 

β. Η φόδρα που φέρει εσωτερικά είναι από "ραιγιόν”. 

Άρθρο 43 
ΠΑΝΤΕΛΟΝΙΑ 

1. Παντελόνι Στολών υπ’ αριθ. 1 (χειμερινής - θερινής), 
2 και 6 (χειμερινών) 

α. Ανωτέρων - Κατωτέρων Αξιωματικών, Ανθυπασπι- 
στών, Μον. και ΕΜΘ Υπαξιωματικών 

(1) Κατασκευάζεται από μαύρο ύφασμα μάλλινο (100%) 
«ΤΡΙΚΟ» Ν° 290 και αποτελείται από τέσσερα φύλλα, συρ¬ 
ραμμένα μεταξύ τους. Τα μπροστινά φύλλα είναι ανοιχτά 
κατά 30 εκ., κουμπώνουν με διπλή πόρπη και με κοινά κου¬ 
μπιά. 

(2) Στο επάνω μέρος του παντελονιού υπάρχει ζώνη, με 
επτά (7) στιλάκια για τη συγκράτηση του ζωστήρα καθώς 
και δύο πλαϊνές τσέπες, που έχουν άνοιγμα 16 εκ. και αρ¬ 
χίζουν 2 εκ. κάτω από τη ραφή της ζώνης. Δεν φέρεται και 
πίσω τσέπη. 

(3) Σε όλο το μήκος της εξωτερικής ραφής των σκελών 
ράβεται απλή ταινία (επίρραμμα), πλάτους 4 εκ., κόκκινου 

χρώματος για την στολή υπ’ αριθ. 1 και για τις υπόλοιπες 
απότις παραπάνω στολές, χρώματος αναλόγου με το δια¬ 
κριτικό χρώμα του Όπλου - Σώματος στο οποίο ανήκει ο 
Αξιωματικός που τις φέρει, πλην των παντελονιών των 
Αξιωματικών Πυροβολικού, που ράβονται δυο (2) ταινίες 
χρώματος βυσσινί ανοιχτού, συνολικού πλάτους 4 εκ. που 
απέχουν μεταξύ τους 2 χιλ. 

(4) Το παντελόνι των Ανθυπασπιστών - Υπαξιωματικών, 
δεν φέρει επιρράμματα στα σκέλη και είναι ίδιο και για τις 
θερινές στολές. 

(5) Το πλάτος των κάτω άκρων τους (ρεβέρ) είναι 24 εκ. 

β. Ανωτάτων Αξιωματικών 

Όπως των Ανωτέρων - Κατωτέρων Αξιωματικών με τη 
διαφορά ότι στην εξωτερική ραφή των σκελών ράβεται 
λεπτή ταινία (παράρραμμα) πλάτους 3 χιλ. και δεξιά και 
αριστερά της, δύο ταινίες (επιρράμματα) πλάτους 3 εκ. η 
κάθε μία. Το χρώμα των παραπάνω τριών ταινιών είναι 
κόκκινο για τη στολή υπ’ αριθ. 1 όλωντων Ανωτάτων Αξιω¬ 
ματικών καθώς και για τις χειμερινές στολές υπ’ αριθ. 2 
και 6 των Ανωτάτων Αξιωματικών Οπλών και των Σωμά¬ 
των, Τεχνικού, Εφοδιασμού - Μεταφορών, Υλικού Πολέ¬ 
μου, Γεωγραφικού και Έρευνας και Πληροφορικής, ενώ 
για τις αντίστοιχες στολές των Ανωτάτων Αξιωματικών 
των υπολοίπων Σωμάτων, είναι ανάλογο με το διακριτικό 
χρώμα του Σώματος αυτών. 

2. Παντελόνι Στολών υπ’ αριθ. 2,6 (θερινών), 4 και 5 (χει¬ 
μερινών - θερινών) 

Κατασκευάζεται όπως το αντίστοιχο των σκούρων μπλε 
χειμερινών στολών υπ’ αριθ. 1,2 και 6 με τη διαφορά ότι 
σε όλο το μήκος της ραφής των σκελών ράβονται οι ακό¬ 
λουθες επίχρυσες ταινίες (επιρράμματα): 

α. Ανώτατοι Αξιωματικοί: Δύο ταινίες πλάτους 14 χιλ. η 
κάθε μία, που απέχουν μεταξύ τους 5 χιλ. 

β. Ανώτεροι Αξιωματικοί: Μία ταινία πλάτους 14 χιλ. 

γ. Κατώτεροι Αξιωματικοί: Μία ταινία πλάτους 10 χιλ. 

3. Παντελόνι Επίσημης Στολής Μουσικών (Χειμερινό - 
Θερινό) 

Είναι όμοιο στην κοπή και ραφή με το παντελόνι της υπ’ 
αριθ. 1 στολής με τη διαφορά ότι κατασκευάζεται από 
ύφασμα χρώματος ουρανί. 

4. Παντελόνι Στολών υπ’ αριθ. 3,3α, 8, 8α, 8β και 8γ 

α. Κατασκευάζεται από ύφασμα (χειμερινό ή θερινό) 
ίδιο με αυτό του αντίστοιχου χιτωνίου και απαρτίζεται από 
δύο μπροστινά και δύο πίσω φύλλα, τις τσέπες και τη ζώ¬ 
νη, συρραμμένα μεταξύ τους. 

β. Στα πλαϊνά και πάνω σημεία των μπροστινών φύλλων 
σχηματίζονται λοξές τσέπες με ανάλογο άνοιγμα. Τα 
μπροστινά φύλλα ενώνονται μεταξύ τους με πέντε (5) 
πλαστικά κουμπιά και οι αντίστοιχες κουμπότρυπες αυ¬ 
τών βρίσκονται στο αριστερό φύλλο. Τέσσερις απ’ αυτές 
βρίσκονται σε εσωτερική πατιλέτα, έτσι ώστε μετά το κού- 
μπωμα να μην είναι ορατές τόσο οι ίδιες όσο και τα κου¬ 
μπιά. 

γ. Στο δεξιό πίσω φύλλο και σε απόσταση 4,5-5 εκ. από 
το κάτω σημείο της ζώνης, κατασκευάζεται τσέπη ανοίγ¬ 
ματος 14-14,5 εκ. που φέρει κάλυμμα με μια κουμπότρυ¬ 
πα, κάτω από την οποία ράβεται κουμπί. Ειδικότερα στο 
πίσω φύλλο του παντελονιού της υπ’ αριθ. 8β χειμερινής 
στολής και κάτω από τη ζώνη υπάρχουν δύο κουμπιά που 
κουμπώνουν σε αντίστοιχες κουμπότρυπες του χιτωνίου. 

δ. Η ζώνη ενώνει τα πάνω σημεία των τεσσάρων φύλ¬ 
λων, έχει πλάτος 4-4,5 εκ. και φέρει επτά (7) στιλάκια για 
τη συγκράτηση του ζωστήρα, που είναι πλάτους 4 εκ.. 


ε. Τα κάτω άκρα του παντελονιού έχουν πλάτος 24 εκ. 
για άλατα μεγέθη. 

5. Παντελόνι Στολών υπ’ αριθ. 7 και 9 (Παραλλαγής) 

α. Κατασκευάζεται από ύφασμα σύμμικτο Ν° 240 (πα¬ 
ραλλαγής) και αποτελείται από τέσσερα βασικά φύλλα 
(δύο μπροστά και δύο πίσω), τη ζώνη και το κορδόνι. 

β. Τα δύο μπροστινά φύλλα ενώνονται μεταξύ τους με 
πέντε πλαστικά κουμπιά, ραμμένα στο δεξιό φύλλο. Οι 
κουμπότρυπές τους βρίσκονται στο αριστερό φύλλο. 
Τέσσερις από αυτές, βρίσκονται σε εσωτερική πατιλέτα, 
έτσι ώστε μετά το κούμπωμα, τόσο οι κουμπότρυπες όσο 
και τα κουμπιά, να μην είναι ορατά. Το πέμπτο κουμπί εί¬ 
ναι ορατό. Σε κάθε φύλλο ράβεται επιγονάτιο, μήκους 30 
περίπου εκ. με εσωτερική πιέτα. Στα πλαϊνά και επάνω ση¬ 
μεία των δύο φύλλων σχηματίζονται λοξές τσέπες. 

γ. Στα δύο πίσω φύλλα και σε απόσταση 8-9 εκ. από τη 
ζώνη κατασκευάζονται τσέπες ανοίγματος 16-16,5 εκ. με 
καλύμματα, όπου κουμπώνουν δύο κουμπιά. Στις δύο (2) 
συρραφές των μπροστινών με τα πίσω φύλλα και σε από¬ 
σταση 5 περίπου εκ. απάτην κάθε πλαϊνή τσέπη, ράβονται 
τσέπες με τρεις πιέτες με κάλυμμα η κάθε μια και με εσω¬ 
τερική πατιλέτα στην οποία κουμπώνουν δύο κουμπιά. 

δ. Στο κάτω άκρο των σκελών, το ύφασμα αναδιπλώνε¬ 
ται κατά 2,5-3 εκ. και δημιουργείται αυλάκι απ’ όπου περ¬ 
νάει κορδόνι για συστολή και σύσφιξη των άκρων. 

ε. Η ζώνη γαζώνεται με ορατή ραφή στο επάνω μέρος 
των φύλλων. Έχει πλάτος 4-4,5 εκ., φέρει επτά (7) στενά 
στιλάκια και τρία (3) φαρδιά. Σε κάθε πλαϊνό μέρος της 
ζώνης τοποθετείται βαμβακερή ταινία με πόρπη για αυ¬ 
ξομείωση της μέσης. 

6. Παντελόνι Στολών υπ’ αριθ 9α και 9β 
Κατασκευάζεται από άσπρο ύφασμα σύμμικτο «κα- 

μπαρντινέ «. Ως προς τη ραφή είναι ίδιο με τα αντίστοιχα 
των στολών υπ’ αριθ 3,3α, 8, 8α, 8β και 8γ. 

7. Παντελόνι Στολής Εξόδου Οπλιτών Υποχρεωτικής 
Θητείας (Χειμερινής - Θερινής) 

α. Κατασκευάζεται από ύφασμα ίδιο με του χιτωνίου της 
χειμερινής στολής και αποτελείται από δύο φύλλα μπρο¬ 
στινά, δύο πίσω και τη ζώνη. 

β. Στα πλαϊνά και πάνω σημεία των μπροστινών φύλλων 
σχηματίζονται λοξές τσέπες με άνοιγμα αναλόγου μεγέ¬ 
θους. Τα μπροστινά φύλλα ενώνονται μεταξύ τους με πέ¬ 
ντε πλαστικά κουμπιά, ραμμένα στο δεξιό φύλλο. Οι κου¬ 
μπότρυπες σχηματίζονται στο αριστερό φύλλο. Τέσσερις 
από αυτές βρίσκονται σε εσωτερική πατιλέτα, έτσι ώστε 
μετά το κούμπωμα τόσο οι κουμπότρυπες όσο και τα κου¬ 
μπιά να μην είναι ορατά. 

γ. Στο πίσω δεξιό φύλλο κατασκευάζεται τσέπη με κά¬ 
λυμμα ανοίγματος 14-14,5 εκ. Τα κάτω άκρατου παντε¬ 
λονιού έχουν πλάτος 24 εκ. σε όλα τα μεγέθη. 

δ. Η ζώνη γαζώνεται στο πάνω μέρος των τεσσάρων 
φύλλων με ορατή ραφή. Έχει πλάτος 4,5-5 εκ. και φέρει 
επτά (7) στιλάκια. 

Άρθρο 44 
ΠΗΛΗΚΙΑ 

1. Πηλίκιο Στολής υπ’ αριθ. 1 
α. Ανωτέρων - Κατωτέρων Αξιωματικών 
(1) Είναι γαλλικού τύπου και κατασκευάζεται από σκού¬ 
ρο μπλε ύφασμα, αποτελείται από τον κύκλο, το στεφάνι 
και από τέσσερα μέρη ραμμένα μεταξύ κύκλου και στε¬ 
φανιού. 

(2) Το στεφάνι έχει ύψος 5 εκ. Εσωτερικά φέρει, σκελε¬ 
τό από χαρτί ή δέρμα, άσπρη δερμάτινη επένδυση και φό¬ 
δρα. Η περίμετρός του είναι ανάλογη με τις διαστάσεις 
της κεφαλής. 

(3) Η διάμετρος του κύκλου είναι μεγαλύτερη από αυτή 
του στεφανιού κατά 3 εκ. και στην περιφέρειά του προ¬ 
σαρμόζεται συρμάτινη στεφάνη, πάχους 2 χιλ. 

(4) Τα τέσσερα μέρη πάνω από το κεφάλι είναι ανυψω¬ 
μένα εξωτερικά κατά 6 εκ. και αναδιπλώνονται εσωτερικά 
προς τον κύκλο κατά 8 χιλ. Συνεπώς, το όλο εξωτερικό 
ύψος του πηληκίου είναι 11 εκ., έχει κυλινδρικό σχήμα και 
κλίνει προς τα εμπρός. 

(5) Στις τέσσερις ραφές των τεσσάρων πάνω από το κε¬ 
φάλι μερών καθώς και πάνω από το στεφάνι, υπάρχει επί¬ 
χρυση ταινία πλάτους 4 χιλ. 

(6) Κάτω από το επάνω άκρο του στεφανιού του πηληκί¬ 
ου των κατωτέρων Αξιωματικών και σε απόσταση 6 χιλ., 
υπάρχουν επίχρυσες ταινίες πλάτους 6 χιλ. Τρεις ταινίες 
για το πηλήκιο του Λοχαγού, δύογιατου Υπολοχαγού και 
μία για του Ανθυπολοχαγού. Ανάμεσα στιςπαραπάνω ται¬ 
νίες υπάρχουν κόκκινες μεταξωτές ραβδώσεις πλάτους 
1,5 χιλ. 

(7) Στο κάτω χείλος του στεφανιού του πηληκίου των 
Ανωτέρων Αξιωματικών, επιρράπτεται επίχρυση ταινία 
πλάτους 2 εκ. και πάνω σ’ αυτή, επίχρυσες ταινίες πλά¬ 
τους 6 χιλ., τρεις για το πηλήκιο του Συνταγματάρχη, δύο 
για το πηλήκιο του Αντισυνταγματάρχη και μία για το πη¬ 
λήκιο του Ταγματάρχη. Ανάμεσα στις παραπάνω ταινίες 
υπάρχουν κόκκινες μεταξωτές ραβδώσεις, πλάτους 1,5 
χιλ. 

(8) Στο μπροστινό μέρος του πηληκίου ράβεται το εθνό¬ 
σημο, κοινό για όλα τα πηλήκια, κεντημένο πάνω σε κομ¬ 
μάτι ύφασμα, όμοιο στην ποιότητα και το χρωματισμό με 
το ύφασμα που κατασκευάζεται το πηλήκιο. Στην περιφέ¬ 
ρεια του κύκλου και στο μέσο του κύκλου της κορυφής, 
ράβονται αντίστοιχα σαν στόλισμα επίχρυση ταινία πλά¬ 
τους 4 χιλ. και δύο διασταυρούμενα οκτώ. 

(9) Το γείσο του πηληκίου είναι κυρτό, κλίνει προς τα κά¬ 
τω και φέρει παράρραμμα από σκύτος. Κατασκευάζεται 
από στιλπνό μαύρο σκύτος. Το υποσιάγωνο κατασκευά¬ 
ζεται επίσης από στιλπνό μαύρο σκύτος και κουμπώνει σε 
δύο μικρά επίχρυσα κουμπιά, ραμμένα στα άκρατου γεί¬ 
σου και του στεφανιού. 

β. Ανωτάτων Αξιωματικών 

Είναι όμοιο στο σχήμα καιτην κοπή μετο αντίστοιχο των 
Ανωτέρων - Κατωτέρων Αξιωματικών, με τις παρακάτω 
διαφορές: 

(1) Οι επίχρυσες ταινίες που ράβονται, στις ραφές των 
τεσσάρων πάνω από το κεφάλι μερών, στην περιφέρεια 
καθώς και στο μέσο του κύκλου της κορυφής, είναι δι¬ 
πλές. 

(2) Στη στεφάνη το πηλήκιο περιβάλλεται από χρυσή 
πλεκτή ταινία πλάτους 3 εκ. Πάνω από την ταινία, υπάρ¬ 
χουν σαν διακριτικά βαθμού επίχρυσες ταινίες πλάτους 6 
χιλ., μία για τον Ταξίαρχο, δύο για τον Υποστράτηγο και 
τρεις για τον Αντιστράτηγο. 

(3) Το υποσιάγωνο είναι χρυσόπλεκτο πλάτους 2 εκ. Το 
γείσο φέρει επίσης χρυσόπλεκτη ταινία πλάτους 3 εκ. 

2. Πηλήκιο Στολών υπ’ αριθ. 3 και 3α 

α. Κατασκευάζεται από ύφασμα μπαραθέα φαιοπράσι¬ 
νο και αποτελείται από το κάλυμμα, το διάζωμα, το γείσο 
και το υποσιάγωνο. 


β. Το κάλυμμα αποτελείται από το επάνω οριζόντιο επι¬ 
κάλυμμα, ελαφρά ελλειψοειδές και από τον κάτω κολου- 
ροκωνικό δακτύλιο, πλάτους 6 εκ. στο μπροστινό και 5 εκ. 
στο πίσω μέρος του. Κατά τη ραφή καλύμματος και δα¬ 
κτυλίου, ανάμεσά τους επικολλάται φιλέτο από το ίδιο 
ύφασμα (μπαραθέα). 

γ. Το διάζωμα έχει ύψος 4,5 εκ., αποτελείται από ύφα¬ 
σμα της ίδιας απόχρωσης και εσωτερικά καλύπτεται με 
μαύρη δερμάτινη ταινία. Το ολικό ύψος του μπροστινού 
μέρους του πηληκίου από τη βάση του διαζώματος, είναι 
ανάλογο με τη σωματική διάπλαση αυτού που το φέρει και 
όχι μεγαλύτερο από 10,5 εκ. 

δ. Το γείσο έχει μέτρια κλίση, κατασκευάζεται από δέρ¬ 
μα επενδεδυμένο στην επάνω επιφάνεια από το ίδιο ύφα¬ 
σμα μπαραθέας και στην κάτω επιφάνεια από μαύρο πλα¬ 
στικό ”γκοφρέ” πλάτους 5,5 εκ. στο κέντρο και μήκους, 
στην εξωτερική καμπύλη επιφάνεια, 35-37 εκ. περίπου. 
Έχει μέτρια κλίση και σχηματίζει με το διάζωμα γωνία 130 
°. Περιφερειακά του γείσου ράβεται στενή μαύρη δερμά¬ 
τινη λωρίδα (φιλέτο) που επικαλύπτει το επάνω και το κά¬ 
τω μέρος του, κατά 5 χιλ. 

ε. Το υποσιάγωνο είναι δερμάτινο μαύρο (ματ) πλάτους 
12 χιλ. και στηρίζεται στο διάζωμα με δύο επίχρυσα μικρά 
κουμπιά πλάτους 10 χιλ. 

στ. Στο γείσο των Ανωτάτων και Ανωτέρων Αξιωματικών 
υπάρχουν αντίστοιχα δύο (2) και μία (1) σειρές χρυσοκέ¬ 
ντητων φύλλων δάφνης πλάτους δώδεκα (12) χιλ. η κάθε 
μία. 

ζ. Το εθνόσημο του πηληκίου έχει πλάτος 7,5 εκ. και 
ύψος 6,6 εκ. Στο μέσο του φέρεται χρυσοκέντητη φλογο- 
φόρος ροιά, που περιβάλλεται από χρυσοκέντητα φύλλα 
δάφνης και πάνω από αυτή τοποθετείται χρυσοκέντητο 
το έμβλημα του Κράτους. Κεντάται με μηχανή ή μετο χέ¬ 
ρι πάνω σε κομμάτι ύφασμα, όμοιο στην ποιότητα και το 
χρωματισμό με το ύφασμα που κατασκευάζεται το πηλή¬ 
κιο. 

η. Το διάζωματου πηληκίου, των μεν Ανωτάτων και Ανω¬ 
τέρων Αξιωματικών περιβάλλεται αντίστοιχα από ταινία 
μεταξωτή γκρο (ραιγιόν) ή πλεκτή (ψαθωτή), πλάτους 4 
εκ. της ίδιας απόχρωσης με το πηλήκιο, των δε Κατωτέ¬ 
ρων Αξιωματικών, από ταινία γκρο κυματοειδή (ΜΟνΑΩΕ) 
βαθυπράσινης απόχρωσης πλάτους 4 εκ. Πάνω στη με¬ 
ταξωτή ταινία του διαζώματος του πηληκίου των Ανωτά¬ 
των Αξιωματικών, είναι κεντημένες σε δύο σειρές φύλλα 
δάφνης των ίδιων διαστάσεων με τα φύλλα δάφνης του 
γείσου, αλλά από μεταξωτή κλωστή βαθύτερης απόχρω¬ 
σης από αυτή της ταινίας. 

3. Πηλήκιο Στολών υπ’ αριθ. 2, 4, 5 και 6. 

Κατασκευάζεται από σκούρο μπλε ύφασμα όμοιο με αυ¬ 
τό του χιτωνίου. Έχει μορφή και κατασκευή όπως το πη¬ 
λήκιο των φαιοπράσινων στολών. Ειδικότερα: 

α. Η επάνω επιφάνεια του γείσου κατασκευάζεται από 
σκούρο μπλε ύφασμα. 

β. Η μεταξωτή, πλεκτή ή γκρο ταινία του διαζώματος 
των πηληκίων των Ανωτέρων και Ανωτάτων Αξιωματικών, 
έχει σκούρα μπλε απόχρωση. 

γ. Το υποσιάγωνο και το φιλέτο του γείσου είναι στιλπνά 
(λουστρίνι). 

4. Πηλήκιο Στολής υπ’ αριθ. 9 (τζόκεϋ) 

α. Κατασκευάζεται από ύφασμα σύμμικτο Ν° 240 πα¬ 
ραλλαγής και αποτελείται από το κάλυμμα κεφαλιού και 
το γείσο. 

β. Το κάλυμμα αποτελείται από το πάνω κυκλικό επικά¬ 
λυμμα σχήματος οβάλ, το οποίο συρράπτεται στο πλαϊνό 
κάλυμμα κυλινδρικής μορφής. Το πλαϊνό κάλυμμα αποτε- 
λείται από δύο (2) τεμάχια του ίδιου υφάσματος, ένα (1) 
εσωτερικό και ένα (1) εξωτερικό, που ενώνονται μπροστά 
με μονή ραφή. Στο κάτω μέρος συρράπτεται ταινία πλά¬ 
τους 2,5 εκ. του ίδιου υφάσματος, που τα άκρα της ενώ¬ 
νονται στο εμπρός μέρος. Εσωτερικά του κάτω μέρους 
της περιμέτρου του πηληκίου, συρράπτεται βαμβακερή 
ταινία πλάτους 2,5 εκ. που τα άκρα της ενώνονται στο πί¬ 
σω μέρος του πηληκίου. 

γ. Στη μέση της μπροστινής ραφής του πλαϊνού καλύμ¬ 
ματος, ράβεται κεντητό εθνόσημο διαμέτρου 38 χιλ. επί 
στρογγυλής βάσεως χρώματος φαιοπράσινου, διαμέ¬ 
τρου 50 χιλ.. Για τους Ανώτατους Αξιωματικούς το περί¬ 
γραμμα του εθνόσημου είναι κίτρινο. 

δ. Το πηλήκιο έχει δυο (2) τρύπες διαμέτρου 5 χιλ. σε κά¬ 
θε πλευρά του πλαϊνού καλύμματος, που απέχουν 1,5 εκ. 
από την πάνω ραφή. 

ε. Το γείσο έχει σχήμα ελλειψοειδές και σχηματίζεται 
από δυο (2) φύλλα υφάσματος (πάνω - κάτω) που περι¬ 
κλείουν φύλλο ελαστικού, πάχους 1,8 χιλ. Το κάτω φύλλο 
του υφάσματος αναδιπλώνεται στο μπροστινό μέρος σχη¬ 
ματίζοντας ρέλι 0,5 εκ. και φέρει εξωτερική ραφή. Στη συ¬ 
νέχεια περιμετρικά στο γείσο, δημιουργούνται σε ίσες 
αποστάσεις από το ρέλι (ανά 1,5 εκ.) τρία (3) επιπλέον γα¬ 
ζιά. 

5. Πηλήκιο Οπλιτών Στρατονομίας 

Είναι όμοιο με το πηλήκιο των στολών υπ’ αριθ 3 και 3α 
των Αξιωματικών, χωρίς ποικίλματα στο γείσο και ταινία 
στο διάζωμα. Επιπλέον, διαφέρουν στα εξής: 

α. Το εθνόσημο είναι κεντητό, ίδιο με το φερόμενο στο 
πηλήκιο της στολής ασκήσεων (τζόκεϋ). 

β. Ο πηλόγυρος και το διάζωμα του πηληκίου, καλύπτο¬ 
νται με γαλάζιο κάλυμμα, που στερεώνεται με ελαστική 
ταινία ή κορδόνι. 

Άρθρο 45 
ΜΠΕΡΕΔΕΣ 

1. Οι μπερέδες είναι ενός τύπου με τα εξής χρώματα: 

- Πράσινο : Ειδικών Δυνάμεων (Καταδρομών - 

Πεζοναυτών - ΤΕΝΕΦ) 

- Μαύρο : Τεθωρακισμένων 

- Βυσσινί : Αεροπορίας Στρατού 

- Μπλε ανοιχτό : Προεδρικής Φρουράς 

- Κόκκινο : 71 Αερομεταφερόμενης Ταξιαρχίας 

- Μπλε σκούρο : Λοιπού στρατιωτικού προσωπικού 

2. Απαρτίζονται από το πίλημα, την ταινία προστασίας 
χείλους, το φιογκάκι και το εθνόσημο. Πλέκονται με νήμα 
από μαλλί “καρμπονιζέ”. Το πλεκτό μέρος κλείνεται με 
ενωτική ραφή από μαλλί, λεπτότητας, τουλάχιστο 64 3. Η 
κορυφή και η ενωτική ραφή δεν πρέπει να διακρίνονται 
στην εξωτερική επιφάνεια. 

3. Η ταινία προστασίας χείλους είναι μαύρου χρώματος, 
μαλακή, εύκαμπτη, ώστε να μην αποκολλάται ή να κολλά¬ 
ει το νήμα. Στο σημείο που ενώνονται τα άκρα της ταινίας 
προστασίας χείλους, μαζί με την ταινία συρράπτεται το 
φιογκάκι, από μαύρη ψαθωτή ταινία ”ραιγιόν” μήκους 13 
εκ. και πλάτους 8-10 χιλ. Στο αριστερό επάνω μπροστινό 
μέρος τοποθετείται κεντητό εθνόσημο διαμέτρου 38 χιλ. 
επί στρογγυλής βάσεως διαμέτρου 50 χιλ., που έχει χρώ¬ 
μα ίδιο με αυτό του μπερέ. 


Άρθρο 46 
ΠΟΥΚΑΜΙΣΑ 

1. Πουκάμισο Άσπρο Δεξιώσεων (Στολών υπ’ αριθ 2 και 6) 
α. Αποτελείται από δύο μπροστινά και ένα πίσω φύλλα, 

τον ωμίτη και τα μανίκια. 

β. Κατασκευάζεται από ύφασμα 100% βαμβακερό πο¬ 
πλίνα Ν ° 120 και δεν έχει γιακά. Οι μανσέτες συνδέονται 
στα μανίκια με κουμπιά. 

2. Πουκάμισο Άσπρο «Μαλακό» Εσπερίδων (Στολών υπ’ 
αριθ 4 και 5) 

α. Αποτελείται από δύο μπροστινά και ένα πίσω φύλλα, 
τον ωμίτη (πλατάκι), το γιακά και τα μανίκια. 

β. Τα μπροστινά φύλλα κατασκευάζονται από ύφασμα 
«βουάλ» άσπρο, πάνω σ’ αυτό ράβονται δύο τεμάχια υφά¬ 
σματος «πικέ» πλάτους 16-17 εκ. Στο δεξιό φύλλο ράβο¬ 
νται πέντε (5) άσπρα κουμπιά και οι αντίστοιχες κουμπό¬ 
τρυπές τους σχηματίζονται στο αριστερό φύλλο. Τέσσε¬ 
ρις από αυτές, βρίσκονται σε εσωτερική πατιλέτα, έτσι 
ώστε μετά το κούμπωμα, τόσο οι κουμπότρυπες όσο και 
τα κουμπιά να μην είναι ορατά. 

γ. Το πίσω φύλλο και ο ωμίτης (πλατάκι) κατασκευάζο¬ 
νται από ύφασμα «βουάλ». 

δ. Ο γιακάς κατασκευάζεται από δύο φύλλα υφάσματος 
«πικέ». Ανάμεσα στα δύο φύλλα υπάρχει ενίσχυση από 
δύο φύλλα φορτέτσα και δύο μπανέλες. 

ε. Τα μανίκια κατασκευάζονται από ύφασμα «βουάλ». Οι 
μανσέτες τους είναι συνεχείς, μη αναδιπλούμενες, από 
δύο φύλλα υφάσματος «πικέ» και κουμπώνουν με μεταλ¬ 
λικά κουμπιά. 

3. Πουκάμισο Αξιωματικών - Υπαξιωματικών - Οπλιτών 
με Μακριά Μανίκια 

α. Κατασκευάζεται από ύφασμα σύμμικτο Ν° 120 και 
αποτελείται από δύο μπροστινά και ένα πίσω φύλλα, το 
γιακά, τα μανίκια, τον ωμίτη, τις δύο μπροστινές τσέπες 
και τις επωμίδες. 

β. Τα μπροστινά φύλλα φέρουν διπλή αναδίπλωση πλά¬ 
τους 3 εκ. Στην αριστερή αναδίπλωση σχηματίζονται 
εφτά (7) κουμπότρυπες και στη δεξιά ράβονται ισάριθμα 
μικρά πλαστικά κουμπιά. 

γ. Ο ωμίτης σχηματίζεται από διπλό ύφασμα. Κατά τη 
ραφή, το πίσω φύλλο του πουκαμίσου μπαίνει μέσα στα 
δύο φύλλα του. 

δ. Ο γιακάς σχηματίζεται από δύο κομμάτια. Στη βάση 
ενώνεται με υφασμάτινη ζώνη ενισχυμένη με ένα φύλλο 
καρίνα. Εσωτερικά φέρει δύο φύλλα φορτέτσα καρίνα, οι 
άκρες του ενισχύονται με μπανέλες και σχηματίζουν με 
την υφασμάτινη ζώνη, γωνία 80 °. 

ε. Σε κάθε εξωτερικό φύλλο και στο ύψος του στήθους, 
ράβονται εξωτερικές τσέπες με ενισχυμένο κάλυμμα που 
κουμπώνει με μικρό πλαστικό κουμπί. 

στ. Οι επωμίδες είναι μόνιμα ραμμένες στα επάνω άκρα 
των μανικιών και κουμπώνουν προς την πλευρά του γιακά 
με μικρό πλαστικό κουμπί. Έχουν πλάτος 5 εκ. στη βάση 
και 4,5 εκ. στο ύψος του κουμπιού. 

ζ. Στα άκρα των μανικιών σχηματίζονται μανσέτες πλά¬ 
τους 7 εκ. ενισχυμένες με ένα φύλλο καρίνα φορτέτσα. 
Στο μέσο της μανσέτας υπάρχει κουμπί και κουμπότρυπα, 
στο πλάι, δε, το μανίκι φέρει άνοιγμα 17-18 εκ. 

4. Πουκάμισο Αξιωματικών - Υπαξιωματικών - Οπλιτών 
με Κοντά Μανίκια 

Είναι όμοιο στην κοπή και ραφή με αυτό που έχει μακριά 
μανίκια, με τη διαφορά ότι τα μανίκια φτάνουν μέχρι το 
ύψος του αγκώνα περίπου και το μήκος τους είναι ανάλο¬ 
γο με τη σωματική διάπλαση του καθενός. Οι άκρες των 
μανικιών έχουν αναδίπλωση 3 εκ. 

Άρθρο 47 

ΦΟΡΜΑ ΙΠΤΑΜΕΝΟΥ ΠΡΟΣΩΠΙΚΟΥ 

Το ύφασμά της αποτελείται από κλωστές «ΟϋΡΟΝΤ’δ 
ΝΟΜΕΧ ΝΥΕΟΝ» που παρέχουν στον φέροντα προστασία 
από φωτιά, το δε χρώμα της είναι σκούρο πράσινο. Φέρει 
δύο (2) τσέπες στο στήθος, τέσσερις (4) τσέπες στα σκέ¬ 
λη και μία (1) τσέπη στο αριστερό μανίκι. Το μπροστινό μέ¬ 
ρος ανοίγει με φερμουάρ, από πάνω προς τα κάτω και 
αντίστροφα. Στη μέση των μανικών, υπάρχουν ζώνες ρυθ- 
μιζόμενες αυτοκόλλητου υφάσματος «Ν/ΕίΟΒΟ» για κα¬ 
λύτερη εφαρμογή. 

Άρθρο 48 
ΠΕΡΙΛΑΙΜΙΑ 

ΦΟΥΛΑΡΙΑ 

1. Φουλάρι Παρατάξεων - Παρελάσεων 

α. Κατασκευάζεται από το ίδιο ύφασμα με αυτό των στο¬ 
λών παραλλαγής. 

β. Είναι ορθογώνιο, μήκους 42 και πλάτους 20 εκ. Το πά¬ 
νω άκρο του είναι σχήματος ημικυκλίου, διαμέτρου 20 εκ. 

γ. Προσαρμόζεται στο λαιμό με δύο κορδόνια μήκους 
35 εκ. 

δ. Φέρεται κατά τις παρατάξεις - παρελάσεις με το ανά¬ 
λογο έμβλημα του οικείου Σχηματισμού, ραμμένο στο 
μπροστινό πάνω μέρος του. 

2. Φουλάρι Ιπταμένων Αεροπορίας Στρατού 

Είναι χρώματος βυσσινί, μεταξωτής υφής, σχήματος 
ορθογώνιου παραλληλόγραμμου διαστάσεων 25 X 70 εκ. 
και φέρεται με την Ειδική Στολή Ιπταμένου. 

ΚΑΣΚΟΛ 

3. Είναι μάλλινο πλεκτό, φαιοπράσινου χρώματος, δια¬ 
στάσεων 1,20 μ. μήκους και 20 εκ. πλάτους. Φέρεται προ¬ 
αιρετικά με τον αδιάβροχο επενδύτη, τη βραχεία χλαίνη 
και τον επενδύτη εκστρατείας (τζάκετ). 

Άρθρο 49 

ΚΑΛΤΣΕΣ 

Κατασκευάζονται από εριονήματα φαιοπράσινου χρώ¬ 
ματος, τα οποία έχουν υποστεί αντισκωρική και δΨΡΕΒ 
\Λ/ΑδΗ επεξεργασία, ώστε να μην προσβάλλονται από 
σκώρο και να μην συστέλλονται κατά την πλύση. Ο κορ¬ 
μός και η περιοχή πάνω από το πέλμα κατασκευάζονται 
σε πλέξη «ΝΤΕΡΜΠΥ»3/1, ενώ το τμήμα που καλύπτει τη 
φτέρνα, το πέλμα και το τμήμα των δαχτύλων, κατασκευ¬ 
άζεται σε πλέξη «ΤΕΡΡΥ». 

Άρθρο 50 
ΠΑΠΟΥΤΣΙΑ 

1. Σκαρπίνια Κοινά 

α. Απαρτίζονται από το πάνω μέρος (ψίδι, πτερύγια, 
γλώσσα και κορδόνια) και από το κάτω μέρος (πάτος, σό¬ 
λα και τακούνι). 

β. Το πάνω μέρος κατασκευάζεται από μαύρο αδιάβρο¬ 
χο επανώδερμα φυσικού προσώπου, δέψεως χρωμίου, 
πάχους 1,4-1,8 χιλ., χωρίς εξωτερικά σχέδια ή ραφές και 


φέρει τέσσερα (4) ζεύγη τρύπες που διέρχονται τα κορ¬ 
δόνια. Εσωτερικά επενδύεται με φόδρα αιγός ή κάμποτ. 

γ. Ο πάτος είναι μονοκόμματος από δέρμα βοός φυτι¬ 
κής δέψεως, πάχους 2,3 χιλ.και εσωτερικά επενδύεται με 
φόδρα αιγός. 

δ. Η σόλα είναι από βουλκανισμένο ελαστικό πάχους 10 
χιλ. Το τακούνι είναι ελαστικό και μαζί με το ψευδοβάρ- 
δουλο, έχει πάχος 24-26 χιλ. 

ε. Φέρονται με τις στολές υπ’ αριθ. 8α, 8β και 8γ Αξιω¬ 
ματικών, Μονίμων και Εθελοντών Υπαξιωματικών. Ακόμα, 
με τη στολή υπ’ αριθ 8 των ΔΕΑ, Μονίμων και Εθελοντών 
Υπαξιωματικών και με τις στολές Εξόδου των οπλιτών. 

2. Σκαρπίνια Λουστρίνια 

α. Η κατασκευή τους είναι ίδια μετά κοινά σκαρπίνια, με 
μόνες διαφορές ότι, το επανώδερμα κατασκευής τους εί¬ 
ναι λουστρίνι, πάχους 1,3-1,5 χιλ. και η σόλα δερμάτινη. 

β. Φέρονται με τις στολές υπ’ αριθ. 1,2,3,3α, 4, 5, 6 και 
με τη στολή υπ’ αριθ. 8 Αξιωματικών και Ανθυπασπιστών. 

3. Άρβυλα 

α. Έχουν μαύρο χρώμα. Κατασκευάζονται από επανώ¬ 
δερμα βοοειδών, δέψεως χρωμίου, εμποτισμένο, αδιάβρο¬ 
χο. Το ύψος τους στο Ν° 43 είναι 267 χιλ. και αυξομειώνε- 
ταικατά3χιλ. ανά νούμερο. Τοτακούνι καιη σόλα τους εί¬ 
ναι από ελαστικό. Τα κορδόνια δένονται σταυρωτά. 

β. Φέρονται με τις στολές παραλλαγής. 

4. Σκαρπίνια Άσπρα 

Είναι όπως τα κοινά σκαρπίνια και φέρονται με τη στολή 
υπ’ αριθ. 9α. 

5. Νοσοκομειακού Τύπου 

Είναι δερμάτινα, άσπρα, δετά με ελαστική σόλα πάχους 
5 χιλ. και φέρονται με τη στολή υπ’ αριθ. 9β. 

Άρθρο 51 
ΓΑΝΤΙΑ 

1. Μαύρα Δερμάτινα 

α. Κατασκευάζονται από μαύρο μαλακό δέρμα προβά¬ 
του, χωρίς εξωτερικές ραφές ή σχέδια. 

β. Στην περίμετρο του ανοιχτού τμήματος δημιουργού- 
νται, αναδίπλωση πλάτους 13 χιλ. καθώς και σχισμή μή¬ 
κους 3 εκ. για διευκόλυνση του χεριού. Κουμπώνουν με 
μεταλλική σούστα, ραμμένη στο άνοιγμα που σχηματίζε¬ 
ται στο ύψος του καρπού. 

2. Άσπρα Υφασμάτινα 

Κατασκευάζονται από λεπτό βαμβακερό ύφασμα «ΤΡΙ¬ 
ΚΟ», αναλογών διαστάσεων με τα παραπάνω. 

3. Σουετίνας 

Είναι υφασμάτινα ανοιχτού πράσινου χρώματος, όμοια 
κατά το μέγεθος και το σχήμα με τα άσπρα γάντια. 

4. Μάλλινα 

Είναι πλεκτά φαιοπράσινου χρώματος. 

Άρθρο 52 
ΓΙΛΕΚΟ 

Κατασκευάζεται από μάλλινο σκούρο μπλε ύφασμα, 
ίδιο με αυτό του ιματιδίου, είναι ανοιχτό στο στήθος με 
δύο μικρές τσέπες, χωρίς γιακά. Κουμπώνει με τέσσερα 
(4) κουμπιά. Το άνοιγμά του είναι τέτοιο, ώστε η αλυσίδα 
που κουμπώνει το ιματίδιο να βρίσκεται στο ύψος μεταξύ 
του δεύτερου και τρίτου κουμπιού του. Το πίσω μέρος 
αποτελείται από δύο (2) φύλλα μαύρης φόδρας «ραι- 
γιόν». Το εσωτερικό του γιλέκου καλύπτεται με ριγωτή 
λευκή φόδρα. 

Άρθρο 53 

ΛΟΙΠΑ ΕΞΑΡΤΗΜΑΤΑ 

1. Καρφίτσα 

α. Είναι μεταλλική, επίχρυση, λείας και στιλπνής επιφά¬ 
νειας και φέρει στο μέσο της εμπρόσθιας όψης επί σχή¬ 
ματος τραπεζίου (μεγάλη παράλληλη πλευρά επάνω) 
ανάγλυφη την παράσταση, της φλογοφόρου ροιάς για 
τους Ανώτατους Αξιωματικούς, ή το διακριτικό έμβλημα 
Όπλου - Σώματος για τα λοιπά στελέχη. 

β. Συγκρατεί τα δύο φύλλα της γραβάτας. 

γ. Φέρεται προαιρετικά με την υπ’ αριθ. 8α στολή. 

2. Κουμπιά 

α. Τα κουμπιά που χρησιμοποιούνται στις στολές του 
Στρατού Ξηράς είναι: 

(1) Επίχρυσα, στιλπνά και ημίκυρτα διαμέτρου 23,16και 
10 χιλ. 

(2) Πλαστικά φαιοπράσινου χρώματος. 

β. Τα επίχρυσα κουμπιά έχουν περιφερειακά στιλπνή 
στεφάνη και λεπτό κορδόνι, στη μέση του μπροστινού μέ¬ 
ρους φέρουν ανάγλυφη παράσταση της φλογοφόρου 
ροιάς. Η πίσω πλευρά τους έχει θηλιά, σταθερά προσαρ- 
τημένη, για την ευχερή ραφή τους στο ύφασμα. Φέρονται 
στα χιτώνια των στολών υπ’ αριθ. 1,2,3, 3α, 4, 5, 6 και 8, 
καθώς επίσης με την προσθήκη ειδικών ελασμάτων, στα 
επιρράμματα και στα πηλήκια των στολών. 

γ. Τα πλαστικά κουμπιά είναι φαιοπράσινου χρώματος 
αναλογών κατά περίπτωση διαστάσεων και κατασκευάζο¬ 
νται από πολυεστέρα ή πολυαμίδη για να είναι ανθεκτικά. 
Φέρονται στα χιτώνια των στολών υπ’ αριθ. 7, 8β, 8γ και 9, 
στις στολές των Οπλιτών, στα παντελόνια και πουκάμισα 
όλων των στολών του στρατιωτικού προσωπικού καθώς 
και στον αδιάβροχο επενδύτη εκστρατείας (τζάκετ). 

3. Μανικετόκουμπα 

Είναι ελλειψοειδούς μορφής, με μεγάλη διάμετρο 20 
και μικρή 13 χιλ., μεταλλικά όπως και η καρφίτσα, με τη 
φλογοφόρο ροιά (για τους Ανώτατους Αξιωματικούς), ή 
με το διακριτικό Όπλου - Σώματος (για τα λοιπά στελέχη). 
Φέρονται προαιρετικά με τις στολές υπ’ αριθ. 2, 3, 3α, 4, 
5, 6, 8 και 8α. 

4. Λαιμοδέτες 

α. Γραβάτα Αξιωματικών- - Υπαξιωματικών - Οπλιτών 

Είναι από μαύρο ύφασμα τύπου «φρεσκώ», μήκους 140 
εκ. 

β. Παπιγιόν 

Είναι κλασσικού τύπου και κατασκευάζεται από μαύρο 
ακρυλικό ύφασμα. 

5. Ζώνες 

α. Ζώνη Αργυροΰφαντη 

(1) Είναι πλάτους 4,8 εκ. με εσωτερική ενίσχυση. Φέρει 
τρεις (3) μεταξωτές γαλάζιες ταινίες πλάτους 0,6 εκ. που 
απέχουν εξίσου, τόσο μεταξύ τους όσο και από τα άκρα 
της. 

(2) Φέρεται με τη στολή υπ’ αριθ. 1 των Αξιωματικών της 
ΣΣΕ και της ΣΣΑΣ. Ομοίως φέρεται με τη στολή υπ’ αριθ. 
2 των Ανωτάτων Αξιωματικών, εφόσον αυτοί έχουν τιμη¬ 
θεί και φέρουν ταινία Μεγαλόσταυρου. 

β. Ζώνη Μεταξωτή 

(1) Είναι μεταξωτή μαύρη, με τρεις (3) πιέτες, πλάτους 
12 εκ. Καταλήγει σε ελαστικό κορδόνι που φέρει ειδική 
αγκράφα για τη σύσφιξή της γύρω από τη μέση. 

(2) Φέρεται με τις στολές υπ’ αριθ. 4 θερινή και 5 χειμε¬ 
ρινή - θερινή. 


γ. Ζώνη Αξιωματικών - Υπαξιωματικών - Οπλιτών 

(1) Αποτελείται από τον ιμάντα, την πόρπη και το προ¬ 
στατευτικό περίβλημα άκρου. 

(2) Ο ιμάντας είναι φαιοπράσινος, πλάτους 38 χιλ. και 
μήκους 130 εκ. 

(3) Η πόρπη αποτελείται από το μπροστινό μέρος, το πί¬ 
σω μέρος, την περιστρεφόμενη οδοντωτή ουρά και το 
οδοντωτό στέλεχος. 

(4) Στο μπροστινό μέρος της πόρπης των Ανωτάτων 
Αξιωματικών απεικονίζεται, ανάγλυφο, σύμπλεγμα σκή¬ 
πτρου και σπάθης, των δε λοιπών Αξιωματικών-ΔΕΑ- Μο¬ 
νίμων και Εθελοντών Υπαξιωματικών απεικονίζεται το 
ανάλογο διακριτικό έμβλημα του Όπλου - Σώματος αυ¬ 
τών. 

(5) Η ζώνη των Οπλιτών είναι όπως των Αξιωματικών, 
χωρίς αναπαράσταση στη πόρπη της. 

6. Ξίφος Αξιωματικών 

α. Απαρτίζεται από τη λεπίδα, τη λαβή με το φυλακτήρα, 
τη θήκη, το θύσανο και τον ιμάντα αναρτήσεως. 

β. Η λεπίδα είναι χαλύβδινη, επιχαλκωμένη και επινικε- 
λωμένη. 

γ. Η λαβή, ο φυλακτήρας,το σύρμα ποικίλματος λαβής, 
το κάλυμμα λαβής, το εθνόσημο και οι διακοσμήσεις τους 
κατασκευάζονται από ορείχαλκο. Οι επιχρυσώσεις της 
κεφαλής της λαβής και του εθνόσημου είναι από καθαρό 
χρυσό 22-24 καρατίων, πάχους 0,3 μικρών. Η προσαρμο¬ 
γή της λαβής και της λεπίδας πρέπει να είναι τέλεια και 
σταθερή χωρίς ταλαντώσεις. 

δ. Η θήκη είναιχαλύβδινη, μονοκόμματη, επινικελωμένη 
και στιλβωμένη. Εσωτερικά φέρει επένδυση από λεπτό 
ξύλινο πήχη. 

ε. Ο θύσανος είναι χρυσόπλεκτος και αποτελείται από 
την ταινία, τη βάλανο και τη διεμβολή (κινητή). 

στ. Ο ιμάντας αναρτήσεως αποτελείται από τα εξής επι- 
μέρουςτμήματα: 

(1) Πλαστική ταινία μαύρου χρώματος με μεταλλικό ημι¬ 
κύκλιο και κρίκο στο ένα άκρο και δύο οπές με καψύλλιο 
στο άλλο άκρο. 

(2) Μεταλλική πόρπη, προσαρμοσμένη πάνω σε μικρή 
αναδιπλωμένη ταινία με μεταλλικό ημικύκλιο και κρίκο. 

(3) Αναδιπλωμένη πλαστική ταινία με μεταλλικό ημικύ¬ 
κλιο. 

7. Απάρτια Ευζωνικών Στολών 

α. Επίσημη Στολή 

Αποτελείται από τα παρακάτω μέρη: 

(1) Φάριο (Καπέλο) 

Κατασκευάζεται από κόκκινη τσόχα. Έχει μαύρη φού¬ 
ντα από μετάξι. 

(2) Πουκάμισο 

Είναι λευκό από «χασέ» ύφασμα με μεγάλο άνοιγμα μα- 
νικιών. 

(3) Φέρμελη (Γιλέκο) 

Φέρει σπάνιο χειροποίητο κέντημα από σχέδια και ποι¬ 
κίλματα λαογραφικής σημασίας. Η φέρμελη των Ευζώ- 
νων κεντάται με λευκά νήματα, ενώ η αντίστοιχη των Αξιω¬ 
ματικών κεντάται με επίχρυσα νήματα. 

(4) Φουστανέλα 

Κατασκευάζεται από άσπρο ύφασμα μήκους 30 περί¬ 
που μέτρων. Φέρει αριθμό πιετών (διπλές) περίπου 400. 

(5) Παντελόνι 

Είναι μακρύ κόκκινο για τους Αξιωματικούς και κοντό 
λευκό για τους Εύζωνες (Οπλίτες). 

(6) Κνημιοδέτες (Καλτσοδέτες) 

Είναι μπλε χρώματος για τους Αξιωματικούς και μαύρου 
για τους Εύζωνες. 

(7) Τουζλούκια (Περικνημίδες) 

Φέρονται με την ευζωνική στολή Αξιωματικών. 

(8) Στιβάλια 

Είναι μαύρου χρώματος και χρησιμοποιούνται στην ευ¬ 
ζωνική στολή Αξιωματικών. 

(9) Σπάθα του 1821 

Φέρεται με την ευζωνική στολή Αξιωματικών. 

(10) Κάλτσες 

Είναι λευκές μάλλινες και φέρονται από τους Εύζωνες 
με τη βοήθεια ανασπάστου (εσωτερική ζώνη που κρατά 
σταθερά τις κάλτσες στη θέση τους). 

(11) Κρόσσια 

Είναι κορδόνια μπλε και άσπρου χρώματος. 

(12) Τσαρούχια 

Είναι χειροποίητα από σκληρό κόκκινο δέρμα και σόλα 
οπλισμένη με 60 καρφιά. Το ζευγάρι ζυγίζει τρία κιλά πε¬ 
ρίπου. Η μύτη του τσαρουχιού στο επάνω της μέρος κα¬ 
ταλήγει σε αιχμηρή προεξοχή με μαύρη φούντα, 
β. Καθημερινή Στολή (Χειμερινή - Θερινή) 

Σύνθεση, όπως στο άρθρο 5. 
γ. Στολή Κρητών 
Σύνθεση, όπως στο άρθρο 5. 

δ. Στις ευζωνικές στολές των φρουρών συνόρων, το πε¬ 
ριλαίμιο (κολλάρο) ή τα επιρράμματα, καθώς και η βάση 
των διακριτικών βαθμού, είναι χρώματος κόκκινου (επει¬ 
δή οι φέροντες τις στολές, ανήκουν στο Όπλο του Πεζι¬ 
κού). 

ΚΕΦΑΛΑΙΟ Μ' 

ΠΕΡΙΓΡΑΦΗ ΔΙΑΚΡΙΤΙΚΩΝ ΣΗΜΑΤΩΝ 
Άρθρο 54 

ΔΙΑΚΡΙΤΙΚΑ ΣΗΜΑΤΑ ΣΧΟΛΩΝ 

1. Αποφοίτων Σχολής Εθνικής Αμύνης (ΣΕΘΑ) 
α. Μεγάλο πολυγωνικό μεταλλικό σήμα: 

Έχει μήκος 43 χιλ. και πλάτος 56 χιλ. Φέρει παράσταση 
της Θεάς Αθηνάς πάνω σε άσπρο σμάλτο και περιβάλλε¬ 
ται από μπλε ελλειψοειδές πλαίσιο, στο οποίο αναγράφο¬ 
νται οι λέξεις «ΣΧΟΛΗ ΕΘΝΙΚΗΣ ΑΜΥΝΗΣ». Φέρεται με 
τις στολές υπ’ αριθ 1,2,3, 3α, 4, και 7. 
β. Μικρό ορθογωνικό μεταλλικό σήμα: 

Έχει μήκος 40 χιλ.. και πλάτος 13 χιλ. Φέρει, πάνω σε 
κόκκινο πλαίσιο με επιχρυσωμένη την περίμετρο, παρά¬ 
σταση που αποτελείται από επιχρυσωμένο σύμπλεγμα ξί¬ 
φους, άγκυρας, πυροβόλων και δύο φτερών. Φέρεται με 
όλες τις στολές (πληντων υπ’ αριθ. 8α, 9 και 9β), στο δε¬ 
ξιό στήθος ακριβώς πάνω από την τσέπη. 

2. Αποφοίτων Ανωτάτης Διακλαδικής Σχολής Πολέμου 
(ΑΔΙΣΠΟ) 

α. Μεγάλο πολυγωνικό μεταλλικό σήμα: 

Έχει τις ίδιες διαστάσεις με το αντίστοιχο σήμα της ΣΕ¬ 
ΘΑ. Φέρει πάνω σε κίτρινο πλαίσιο, σύμπλεγμα ξίφους, 
περικεφαλαίας, βιβλίου, ζεύγους πτερύγων και άγκυρας. 
Περιβάλλεται από μπλέ ελλειψοειδές πλαίσιο, στο οποίο 
αναγράφονται οι λέξεις "ΑΝΩΤΑΤΗ ΔΙΑΚΛΑΔΙΚΗ ΣΧΟΛΗ 
ΠΟΛΕΜΟΥ”.. Φέρεται όπως το αντίστοιχο της ΣΕΘΑ. 
β. Μικρό ορθογωνικό μεταλλικό σήμα: 

Έχει τις ίδιες διαστάσεις με το αντίστοιχο σήμα της ΣΕ¬ 
ΘΑ. Φέρει πάνω σε κίτρινο πλαίσιο με μπλέ περίμετρο, την 
ίδια παράσταση όπως το πολυγωνικό σήμα, ενω στην πά¬ 
νω δεξιά και κάτω αριστερή γωνία αυτού φέρει κλάδο 


δάφνης χρώματος μπλέ. Φέρεται όπως το αντίστοιχο της 
ΣΕΘΑ. 

3. Αποφοίτων Ανωτάτης Σχολής Πολέμου (ΑΣΠ) 
α. Μεγάλο πολυγωνικό μεταλλικό σήμα: 

Έχει τις ίδιες διαστάσεις, την παράσταση και το χρω¬ 
ματισμό με το αντίστοιχο της ΣΕΘΑ, αλλά στο ελλειψωει- 
δές πλαίσιο αναγράφονται οι λέξεις «ΑΝΩΤΑΤΗ ΣΧΟΛΗ 
ΠΟΛΕΜΟΥ». Φέρεται όπως το αντίστοιχο της ΣΕΘΑ. 
β. Μικρό ορθογωνικό μεταλλικό σήμα: 

Έχει τις ίδιες διαστάσεις με το αντίστοιχο της ΣΕΘΑ. 
Φέρει πάνω σε μπλε πλαίσιο με επιχρυσωμένη την περί¬ 
μετρο, παράσταση που αποτελείται από επιχρυσωμένο 
σύμπλεγμα ξίφους και κουκουβάγιας, ενώ στην πάνω δε¬ 
ξιά και κάτω αριστερή γωνία του φέρει επιχρυσωμένα 
φύλλα δάφνης. Φέρεται όπως το αντίστοιχο της ΣΕΘΑ. 

4. Αποφοίτων Σχολής Διοίκησης και Επιτελών (ΣΔΙΕΠ) 
α. Μεγάλο πολυγωνικό μεταλλικό σήμα: 

Έχει τις ίδιες διαστάσεις με τα αντίστοιχα σήματα της 
ΣΕΘΑ και ΑΔΙΣΠΟ. Φέρει την κεφαλή του Μ. Αλεξάνδρου, 
μακεδονικό ξίφος και φτερό (καλαμάρι) πάνω σε γαλάζιο 
σμάλτο, περιβαλλόμενα από μπλε ελλειψοειδές πλαίσιο, 
στο οποίο αναγράφεται «ΣΧΟΛΗ ΔΙΟΙΚΗΣΗΣ - ΕΠΙΤΕ¬ 
ΛΩΝ». Φέρεται όπως τα αντίστοιχα των ΣΕΘΑ - ΑΔΙΣΠΟ. 
β. Μικρό ορθογωνικό μεταλλικό σήμα: 

Έχει τις ίδιες διαστάσεις με τα αντίστοιχα σήματα της 
ΣΕΘΑ και ΑΔΙΣΠΟ. Φέρει πάνω σε γαλάζιο πλαίσιο με επι¬ 
χρυσωμένη την περίμετρο την ίδια παράσταση όπως το 
πολυγωνικό σήμα. Φέρεται όπως τα αντίστοιχα των ΣΕΘΑ 
-ΑΔΙΣΠΟ. 

Άρθρο 55 

ΔΙΑΚΡΙΤΙΚΑ ΣΗΜΑΤΑ ΕΙΔΙΚΩΝ ΔΥΝΑΜΕΩΝ 

1. Καταδρομέα 

α. Παριστά αετό σε πτήση πάνω από βουνό κρατώντας 
στα πόδια του τυφέκιο, περιβαλλόμενο από κλάδους 
δάφνης και έχει διαστάσεις 3,5 X 3 εκ. 

β. Το μεταλλικό σήμα είναι ορειχάλκινο και φέρεται στις 
στολές υπ’ αριθ. 1,2,3, 3α, 6, 8, 8β, το δε κεντητό, είναι 
μαύρο με φαιοπράσινα φύλλα δάφνης και φέρεται στις 
στολές παραλλαγής. 

γ. Φέρεται από τους ευδοκίμως αποφοιτήσαντες από το 
Σχολείο Καταδρομών του Κέντρου Εκπαιδεύσεως Ανορ- 
θοδόξου Πολέμου (ΚΕΑΠ), στο δεξιό στήθος πάνω από τη 
τσέπη του χιτωνίου. 

2. Αλεξιπτωτιστή 

α. Είναι μεταλλικό και κεντητό σε μαύρο ύφασμα, αργυ¬ 
ρόχρωμο ή χρυσόχρωμο (στατικού ιμάντα ή ελευθέρας 
πτώσεως αντίστοιχα) ή με μαύρη κλωστή πάνω σε ύφα¬ 
σμα φαιοπράσινο αναλογών διαστάσεων. 

β. Φέρεται από τους δικαιούμενους μετά από την απο¬ 
νομή πτυχίου, με διαταγή, δε, του ΓΕΣ/ ΔΕΔ καθορίζεται 
το δικαιούμενο διακριτικό. 

γ. Ανάλογα με το είδος και τον αριθμό πτώσεων διακρί- 
νονται σε: 

(1) Στατικού ιμάντα 

Παριστάνει θόλο αλεξιπτώτου με πτέρυγες, μήκους 70 
χιλ. και πλάτους 24 χιλ. Απονέμεται μετά την εκτέλεση της 
πέμπτης πτώσεως από αεροσκάφος. Μετά τη συμπλήρω¬ 
ση 30 και 65 πτώσεων, προσαρτώνται αντίστοιχα στην κο¬ 
ρυφή του θόλου, απλός Αστέρας ή Αστέρας μέσα σε κύ¬ 
κλο δάφνης. 

(2) Ελευθέρας πτώσεως 

Παριστάνει θόλο αλεξιπτώτου και αλεξιπτωτιστή, με 
πτέρυγες, βαθύ γαλάζιου χρώματος. Μετά τη συμπλήρω¬ 
ση 30,65,200 και 500 αλμάτων ελεύθερος πτώσεως προ- 
σαρτώνται, αντίστοιχα, στην κορυφή του θόλου, απλός 
Αστέρας, Αστέρας μέσα σε κύκλο δάφνης, απλός Αστέ¬ 
ρας γαλάζιου χρώματος, Αστέρας μέσα σε κύκλο δάφνης 
γαλάζιου χρώματος. 

δ. Τα μεταλλικά διακριτικά φέρονται με τις στολές υπ’ 
αριθ. 1,2,3,3α, 6,8 και 8β, καθώς και με τη χειμερινή στο¬ 
λή εξόδου των Οπλιτών. Ομοίως στο ιματίδιο (στολή υπ’ 
αριθ. 4 ή 5) φέρεται μεταλλικό διακριτικό σε μέγεθος μισό 
του κανονικού (μινιατούρα). 

ε. Τα κεντητά διακριτικά φέρονται με τις στολές παραλ¬ 
λαγής, με τη στολή υπ’ αριθ. 8γ θερινή Αξιωματικών - Υπα- 
ξιωματικών και με τη θερινή στολή εξόδου των Οπλιτών. 

3. Υποβρύχιου Καταστροφέα (Βατραχανθρώπου) 

α. Είναι μεταλλικό και κεντητό επίχρυσο (πλην στολών 
παραλλαγής που είναι κεντητό με μαύρη κλωστή) και πα¬ 
ριστάνει σύμπλεγμα βατραχανθρώπου και άγκυρας που 
περιβάλλονται στο κάτω μέρος από δύο (2) κλαδιά δάφ¬ 
νης, μήκους 64 χιλ. και πλάτους 34 χιλ. 

β. Απονέμεται από το αντίστοιχο σχολείο του Πολεμικού 
Ναυτικού. 

γ. Φέρεται με τις στολές που φέρεται και το αντίστοιχο 
του αλεξιπτωτιστή. 

Άρθρο 56 

ΔΙΑΚΡΙΤΙΚΑ ΣΗΜΑΤΑ ΑΕΡΟΠΟΡΙΑΣ ΣΤΡΑΤΟΥ 

1. Χειριστή Αεροπορίας Στρατού 

α. Είναι κεντητό και παριστάνει αετό με ανοιχτές πτέρυ¬ 
γες και την κεφαλή στραμμένη προς τα δεξιά. Πάνω από 
τον αετό τοποθετείται η φλογοφόρος ροιά. 

β. Φέρεται: 

(1) Στις στολές υπ’ αριθ. 1, 2, 3, 3α, 4, 5, 6 και 8, κεντη¬ 
μένο με μεταλλική επίχρυση κλωστή πάνω σε τσόχα μαύ¬ 
ρου χρώματος και έχει διαστάσεις: 

(α) Στις στολές υπ’ αριθ. 1,2,3,3α, 6 και 8, ολικό μήκος 
11 εκ., μέγιστο πλάτος 33 χιλ. και ύψος κάθε πτέρυγας 2 
εκ. 

(β) Στις στολές υπ’ αριθ. 4 και, 5, ολικό μήκος 6 εκ., μέ¬ 
γιστο ύψος 2 εκ. και πλάτος κάθε πτέρυγας 11 χιλ. 

(2) Στις στολές υπ’ αριθ. 8β καιδγ (θερινή) κεντημένο με 
κίτρινη κλωστή πάνω σε τσόχα μαύρου χρώματος και έχει 
διαστάσεις, για μεν την υπ’ αριθ. 8β όπως αυτό της υπ’ 
αριθ. 8, για δετήν υπ’ αριθ. 8γ όπως αυτό της υπ’ αριθ. 4. 

(3) Στις στολές υπ’ αριθ. 7 και 9 κεντημένο με μαύρη 
κλωστή πάνω σε ύφασμα φαιοπράσινο και έχει τις ίδιες 
διαστάσεις με αυτό της στολής υπ αριθ. 8. 

(4) Στη φόρμα του χειριστή, τυπωμένο με χρυσό χρώμα, 
πάνω σε δέρμα μαύρο διαστάσεων 10 X 5 εκ. στο οποίο 
αναγράφεται το ονοματεπώνυμο, ο βαθμός και το Όπλο 
με χρώμα χρυσό. Οι διαστάσεις του αετού είναι ίδιες με 
αυτές του διακριτικού της στολής υπ’ αριθ. 4. 

2. Ιπτάμενου Μηχανικού 

Είναι ίδια ως προς τις λεπτομέρειες κατασκευής και φέ¬ 
ρονται όπως τα αντίστοιχα σήματα των χειριστών Αερο¬ 
πορίας Στρατού, με τη διαφορά ότι, στο μέσο των δύο (2) 
πτερύγων, αντίτης κεφαλής του αετού, υπάρχει κεντημέ¬ 
νο με κίτρινη κλωστή εξάρτημα αεροσκάφους (γρανάζι) 
σε κύκλο διαμέτρου 25 χιλ. Οι συνολικές διαστάσεις του 
μεγάλου σήματος είναι 11 εκ. χ 33 χιλ. καιτου μικρού 7 εκ. 
χ 30 χιλ. 


3. Αεροφωτοναυτίλου 

Είναι ίδια ως προς τις λεπτομέρειες κατασκευής και φέ¬ 
ρονται όπως τα αντίστοιχα σήματα των χειριστών Αερο¬ 
πορίας Στρατού, με τη διαφορά ότι, αντί αετού εικονίζεται 
πτέρυγα αετού και φλογοφόρος ροιά, συνολικού μήκους 
62 χιλ. και ύψους 20 χιλ., για τις στολές υπ’ αριθ. 1, 2, 3, 
3α, 6, 7, 8 και συνολικού μήκους 40 χιλ. και ύψους 15 χιλ. 
για τις στολές υπ’ αριθ. 4, 5, 8γ. 

Άρθρο 57 

ΛΟΙΠΑ ΔΙΑΚΡΙΤΙΚΑ ΣΗΜΑΤΑ 

1. Αυτοδύτη 

α. Είναι μεταλλικό μήκους 80 χιλ. και πλάτους 12 χιλ. και 
κεντητό με επίχρυση κλωστή πάνω σε τσόχα μαύρου χρώ¬ 
ματος ορθογωνίου σχήματος, διαστάσεων 92 X 24 χιλ. 
(πλην στολών παραλλαγής που είναι κεντητό με μαύρη 
κλωστή πάνω σε τσόχα φαιοπράσινη) και παριστάνει 
ομοίωμα αυτοδύτη σε οριζόντια θέση. 

β. Απονέμεται από το αντίστοιχο σχολείο του Πολεμικού 
Ναυτικού και φέρεται με τις στολές που φέρεται και το 
αντίστοιχο του αλεξιπτωτιστή. 

2. Ρίπτη 

α. Είναι μεταλλικό και κεντητό μαύρου χρώματος, δια¬ 
στάσεων 70 χιλ. X 40 χιλ. Τα γράμματα της λέξης «ΡΙ- 
ΠΤΗΣ» είναι αργυρόχρωμα. 

β. Στις στολές παραλλαγής, είναι κεντητό με μαύρη 
κλωστή σε ύφασμα φαιοπράσινο, ίδιων διαστάσεων και 
τα γράμματα της λέξης «ΡΙΠΤΗΣ» έχουν χρώμα φαιοπρά¬ 
σινο. 

γ. Φέρεται με τις στολές που φέρεται και το διακριτικό 
του αλεξιπτωτιστή. 

3. Ναρκαλιευτή 

α. Είναι μεταλλικό ή κεντητό, διαστάσεων 55 χιλ. X 33 
χιλ. Παριστά αντιαρματική νάρκη και ξίφη χιαστί, περι¬ 
βαλλόμενα από κλάδους δάφνης. 

β. Απονέμεται στους μετέχοντες ενεργά στην άρση 
ναρκοπεδίων επί έξι (6) μήνες. Μετά τη συμπλήρωση πε- 
ντακοσίων (500) ημερών εργασίας εντός ναρκοπεδίων ή 
υπόπτων χώρων, προσαρτάται αστέρας στην κορυφή 
του. Μετά δε τη συμπλήρωση χιλίων (1000) ημερών ερ¬ 
γασίας, προσαρτάται αστέρας εντός δάφνης. 

β. Το μεταλλικό σήμα είναι επίχρυσο και φέρεται στις 
στολές υπ’ αριθ. 1,2,3, 3α, 6, 8, 8β και χειμερινή εξόδου 
οπλιτών, το δε κεντητό, κεντάται με επάργυρη κλωστή πά¬ 
νω σε μαύρη τσόχα για τη στολή υπ’ αριθ. 8γ θερινή και τη 
θερινή εξόδου οπλιτών και με μαύρη κλωστή πάνω σε φαι¬ 
οπράσινη τσόχα για τις στολές παραλλαγής. 

4. Διακεκριμένου Οπλίτη 

α. Απονέμεται στους οπλίτες (υποχρεωτικής θητείας) 
για εξαιρετική επίδοση στην εκπαίδευση και μετά από επι¬ 
τυχή αποτελέσματα σε ασκήσεις - αξιολογήσεις (βολές, 
δοκιμασίες κ.λπ.) και αφού έχουν συμπληρώσει εξάμηνη 
θητεία στη Μονάδα. 

β. Είναι μεταλλικό επίχρυσο για τη στολή εξόδου και κε¬ 
ντητό με μαύρη κλωστή σε φαιοπράσινη βάση για τις στο¬ 
λές παραλλαγής. Έχει τις ίδιες διαστάσεις μετά ορθογω- 
νικά σήματα των Σχολών και φέρεται στο δεξιό στήθος 
πάνω από τη τσέπη του χιτωνίου. 

γ. Παριστά φύλλο δάφνης μήκους 35 χιλ. και πλάτους 6χιλ. 
και φύλλα δάφνης στις τέσσερις γωνίες του ορθογωνίου. 

5. Στρατιωτικών που Υπηρετούν ή Εκπαιδεύονται στο 
Εξωτερικό 

Απουπώνεται κεντητά πάνω σε μεταξωτό ύφασμα ενι- 
σχυμένο και παριστάνει μικρή ελληνική σημαία μήκους 57 
χιλ. και πλάτους 44 χιλ. Η σημαία έχει πέντε (5) μπλε και 
τέσσερις (4) άσπρες ταινίες, πλάτους 3,5 χιλ και μήκους 
53 χιλ. Ο σταυρός της είναι άσπρος και οι κεραίες του 
έχουν μήκος 7 χιλ. και πλάτος 3,5 χιλ. Στο πάνω μέρος της 
σημαίας υπάρχει λευκή ταινία πλάτους 8 χιλ. με τη λέξη 
«ΗΕΙΈΑ3», τα δε γράμματα είναι χρώματος μπλε. Το πε¬ 
ρίγραμμα της σημαίας είναι μπλε, πλάτους 2 χιλ. 

ΚΕΦΑΛΑΙΟ Ν' 

-ΠΕΡΙΓΡΑΦΗ ΕΙΔΩΝ ΙΜΑΤΙΣΜΟΥ - ΕΞΑΡΤΗΜΑΤΩΝ- 
ΣΤΟΛΩΝ ΓΥΝΑΙΚΩΝ 

Άρθρο 58 

ΕΙΔΗ ΙΜΑΤΙΣΜΟΥ - ΕΞΑΡΤΗΜΑΤΑ ΟΜΟΙΑ 
ΜΕ ΤΩΝ ΑΝΔΡΩΝ 

Τα παρακάτω είδη ιματισμού - εξαρτήματα, που φέρο¬ 
νται με τις στολές των γυναικών, είναι όμοια με τα αντί¬ 
στοιχα φερόμενα με τις στολές των ανδρών: 
α. Γάντια 

β. Διακριτικά Σήματα 
γ. Επωμίδες 
δ. Κουμπιά 
ε. Πουλόβερ 

στ. Ιματίδια (το χειμερινό είναι μαύρου χρώματος) 
ζ. Παράσημα - Μετάλλια - Διαμνημονεύσεις 
η. Μπερές - Πηλήκιο στολής ασκήσεων (τζόκεϋ) 
θ. Αδιάβροχος επενδύτης (καμπαρντίνα) 
ι. Μπουφάν 

ια. Επενδύτης εκστρατείας (τζάκετ) 
ιβ. Κασκόλ 
ιγ. Καρφίτσα 
ιδ. Ξίφος 

Άρθρο 59 

ΧΙΤΩΝΙΑ 

1. Χιτώνιο Στολής υπ’ αριθ. 1 (Χειμερινό - Θερινό) 

Είναι όμοιο με το αντίστοιχο των Αξιωματικών ανδρών, 

με τις παρακάτω διαφορές: 

α. Στα προστέρνια φύλλα φέρει ραφή από το ύψος της 
επωμίδας μέχρι τη μέση, 
β. Κουμπώνει αντίθετα. 

2. Χιτώνια Στολών υπ’ αριθ. 2,3,3α, 6 και 8 (Χειμερινών) 
Κατασκευάζονται όπως αυτό της στολής υπ’ αριθ. 8 των 

Αξιωματικών ανδρών, με τις παρακάτω διαφορές: 
α. Δε φέρουν τσέπες στο στήθος, 
β. Δε φέρουν κουμπιά στις πλαϊνές τσέπες, 
γ. Δε φέρουν μανσέτες στα μανίκια, 
δ. Κουμπώνουν αριστερά. 

ε. Έχουν δύο κατακόρυφες σειρές από τρία (3) κου¬ 
μπιά, που κουμπώνουν μόνο τα δύο (2). 
στ. Είναι σταυρωτά. 

3. Χιτώνια Στολών υπ’ αριθ. 2,3, 3α, 6 και 8 (Θερινών) 
Κατασκευάζονται όπως τα χιτώνια των αντιστοίχων χει¬ 
μερινών στολών, με διαφορά στην ποιότητα και στο χρω¬ 
ματισμό του υφάσματος. 

4. Χιτώνια Στολών υπ’ αριθ. 4 και 5 (Χειμερινών - Θερι¬ 
νών) 

Κατασκευάζεται όπως τα αντίστοιχα των Αξιωματικών 
ανδρών και είναι χρώματος μαύρου ή άσπρου αντίστοιχα. 

5. Χιτώνιο Στολής υπ’ αριθ. 8β (Μπάτλ - Ντρες) 


Είναι όμοιο με το αντίστοιχο των ανδρών, με τις παρα¬ 
κάτω διαφορές: 
α. Δε φέρει τσέπες στο στήθος, 
β. Κουμπώνει αριστερά. 

γ. Η ζώνη αποτελείται από τρία (3) τεμάχια. Στα πλάγια 
κουμπώνει σε δύο κουμπιά και στο μέσο εμπρόσθιο τμή¬ 
μα της στερεώνεται σε μη ορατή κόπιτσα. 

Άρθρο 60 
ΠΑΝΤΕΛΟΝΙΑ 

Είναι ίδια με τα αντίστοιχα των ανδρών, με τη διαφορά 
ότι τα κάτω άκρα έχουν άνοιγμα 20 εκ. για όλα τα μεγέθη 
και επιπλέον: 

α. Παντελόνι Στολών υπ’ αριθ. 1, 8α, 8β, 8γ (Χειμερινών 
- Θερινών) 

Φέρεται σε κλασσική γραμμή με δυο πιέτες και λοξές 
κοφτές τσέπες. Οι πιέτες έχουν φορά αντίθετη από αυτή 
των ανδρικών παντελονιών (βλέπουν προς τα έξω). Ακό¬ 
μα, δε φέρει πίσω τσέπη. 

β. Παντελόνι Στολής υπ’ αριθ. 9β (Άσπρο, Υπηρεσίας 
Νοσοκομείου) 

Κατασκευάζεται από άσπρο ύφασμα σύμμικτο «καπαρ- 
τινέ». Ως προς την ραφή είναι όμοιο μετά αντίστοιχα φαι¬ 
οπράσινα των γυναικών. 

Άρθρο 61 

ΠΗΛΗΚΙΑ 

1. Πηλήκιο Κατωτέρων Αξιωματικών - Υπαξιωματικών 
Κατασκευάζεται από ύφασμα φαιοπράσινο, σκούρο 

μπλε, άσπρο ή μαύρο ανάλογα με τη στολή που φέρεται. 
Αποτελείται από την πάνω επιφάνεια, το περιφερειακό 
διάζωμα και το γείσο. Πάνω στο γείσο προσαρμόζεται η 
ταινία, το υποσιάγωνο και το εθνόσημο. Ειδικότερα: 
α. Το σχήμα της πάνω επιφάνειας είναι κυκλικό, 
β. Το περιφερειακό διάζωμα είναι όρθιο και έχει ύψος 10 
εκ. στο κέντρο του αυχένα και 8,5 εκ. στο κέντρο του με¬ 
τώπου. Στο κάτω μέρος της εσωτερικής του επιφάνειας 
φέρει περιμετρική λωρίδα, που έχει μαύρο χρώμα και 
πλάτος 3 εκ. Το εσωτερικό μέρος του περιφερειακού δια¬ 
ζώματος και της πάνω επιφάνειας καλύπτεται από μαύρο 
γυαλιστερό ύφασμα. Στο πηλήκιο των Αξιωματικών, το 
διάζωμα περιβάλλεται από ταινία ανάλογη του πηληκίου 
των Κατωτέρων Αξιωματικών ανδρών. 

γ. Το γείσο κατασκευάζεται από δύο σχεδόν στρογγυλά 
κομμάτια υφάσματος αναλόγου χρώματος, τα οποία είναι 
ραμμένα το ένα πάνω στο άλλο με εξωτερικές ραφές που 
εκτείνονται παράλληλα σε όλο το μήκος της περιφέρειάς 
τους. Η μπροστινή επιφάνεια του γείσου έχει μικρή κλίση 
προς τα κάτω και το σχήμα της είναι ελλειψοειδές με με¬ 
γαλύτερο πλάτος 5,5 εκ. Προςτο μέρος των κροτάφωντο 
γείσο καταλήγει σε αναδίπλωση, το ύψος της οποίας με¬ 
γαλώνει, καθώς συνεχίζεται προς τα πίσω. Το μεγαλύτε¬ 
ρο ύψος της αναδίπλωσης στο κέντρο του αυχένα, όπου 
ενώνονται τα δύο κομμάτια υφάσματος, είναι 7,5 εκ. και 
στα πλάγια 5,5 εκ. 

δ. Το υποσιάγωνο κατασκευάζεται από στιλπνό μαύρο 
πλαστικό πλάτους 1 εκ. και στερεώνεται στο πηλήκιο με 
δύο μεταλλικά επίχρυσα κουμπιά των 10 χιλ. ακριβώς πί¬ 
σω από την αρχή του γείσου. 

ε. Το εθνόσημο είναι ίδιο με αυτό των Αξιωματικών αν¬ 
δρών. 

2. Πηλήκιο Ανωτέρων - Ανωτάτων Αξιωματικών 

Κατασκευάζεται όπως το πηλήκιο των Κατωτέρων Αξιω¬ 
ματικών με τη διαφορά ότι στο γείσο φέρει έναν ή δύο 
κλάδους δάφνης χρυσοκέντητους όπως τα αντίστοιχα 
των Αξιωματικών ανδρών και το διάζωμα περιβάλλεται 
από ταινία ανάλογη του πηληκίου των Ανωτέρων - Ανωτά- 
των Αξιωματικών ανδρών. 

Άρθρο 62 
ΠΟΥΚΑΜΙΣΑ 

1. Πουκάμισο Στολών υπ’ αριθ. 4 και 5 (Χειμερινών - Θε¬ 
ρινών) 

Είναι ίδιο με αυτό των Αξιωματικών ανδρών. 

2. Πουκάμισο Στολών υπ’ αριθ. 2 και 6 (Χειμερινών - Θε¬ 
ρινών) 

Κατασκευάζεται από λευκό ύφασμα τύπου ποπλίνας. 
Ως προς τη ραφή είναι όμοιο με αυτό των άλλων στολών 
με τη διαφορά ότι τα μπροστινά φύλλα κουμπώνουν αφα- 
νώς επί του αριστερού προστερνίου σε εσωτερική πατι- 
λέτα. 

3. Πουκάμισο Στολών υπ’ αριθ. 3, 3α, 8, 8α, 8β και 8γ 
(Χειμερινών - Θερινών) 

Είναι ίδιο με αυτό των ανδρών. 

4. Πουκάμισο Στολών υπ’αριθ. 9α και9β (Νοσοκομείου) 

Κατασκευάζεται από λευκό ύφασμα σύμμικτο «καμπαρ- 

ντινέ» ή τύπου ποπλίνας. Ως προς τη ραφή είναι ίδιο με αυ¬ 
τό των φαιοπράσινων στολών. Φέρεται με μακρύ μανίκι 
στη στολή υπ’ αριθ. 9α και με κοντό στη στολή υπ’ αριθ. 
9β. 

Άρθρο 63 

ΚΑΛΤΣΕΣ 

1. Κάλτσες «Ντέρμπυ - Τέρρυ» 

Όπως των ανδρών. 

2. Καλσόν 

Είναι από λεπτό νάιλον και έχει ανοιχτό φιμέ χρώμα για 
όλες τις στολές, εκτός από τις Νοσοκομειακές που έχει 
χρώμα περλέ. 

Άρθρο 64 
ΠΑΠΟΥΤΣΙΑ 

1. Γόβες 

α. Είναι κλασσικού τύπου με τακούνι ύψους 4 - 6 εκ. και 
κατασκευάζονται από: 

(1) Μαύρο γυαλιστερό δέρμα (λουστρίνι) 

(2) Μαύρο δέρμα αδιάβροχο κοινό. 

(3) Άσπρο δέρμα (στολή υπ’ αριθ. 9α). 

β. Οι πάσχουσες από οσφυαλγία - οσφυοϊσχυαλγία, 
μπορούν να φέρουν παπούτσια με ευρεία βάση τακουνι¬ 
ού ύψους 4 - 6 εκ. και κατόπιν γνωματεύσεως ιατρού ορ¬ 
θοπεδικού. 

2. Μπότες 

Κατασκευάζονται από μαύρο κοινό μαλακό δέρμα. Η 
εξωτερική τους επιφάνεια είναι χωρίς σχέδια ή ραφές. Το 
τακούνι τους είναι από δέρμα ίδιου χρώματος και έχει 
ύψος 4-6 εκ. 

3. Πέδιλα 

Κατασκευάζονται από άσπρο μαλακό δέρμα και φέρο¬ 
νται με τη στολή υπ’ αριθ. 9β υπηρεσίας Νοσοκομείου κα¬ 
τά τους θερινούς μήνες. Το τακούνι είναι τύπου «πλατ- 
φόρμ» και η σόλα από αφρώδες ελαστικό ίδιου χρώμα¬ 
τος. 

4. Νοσοκομειακού Τύπου 


Κατασκευάζονται από άσπρο μαλακό δέρμα και είναι 
κλειστά. Τα τακούνια είναι τύπου «πλατφόρμ» ύψους 4 εκ. 
και φέρουν επένδυση από το ίδιο δέρμα. Η σόλα είναι από 
αφρώδες ελαστικό και έχει πάχος 5 χιλ. 

5. Σαμπώ 

Είναι άσπρου χρώματος με ξύλινη σόλα και φέρονται με 
τις Νοσοκομειακές στολές υπ’ αριθ. 9β και 9γ. 

Άρθρο 65 
ΛΑΙΜΟΔΕΤΕΣ 

1. Γραβάτα 

Όπως των Αξιωματικών ανδρών. 

2. Παπιγιόν 

Είναι από μαύρο μεταξωτό ύφασμα και αποτελείται από 
δύο ταινίες που ενώνονται χιαστί, σχηματίζοντας οξεία 
γωνία. Στο σημείο ενώσεως υπάρχει άσπρη πέρλα διαμέ¬ 
τρου 5 χιλ. Η στερέωση του παπιγιόν γίνεται με μαύρη ται¬ 
νία ή λάστιχο. 

Άρθρο 66 
ΖΩΝΕΣ 

1. Ζώνη Μεταξωτή 

Κατασκευάζεται από μαύρο μεταξωτό ύφασμα. Έχει 
πλάτος 8 εκ. και φέρει στην εξωτερική επιφάνεια τέσσε¬ 
ρις οριζόντιες πιέτες, πλάτους 15 χιλ. η καθεμιά. Κου¬ 
μπώνει πίσω με έξι μεταλλικές κόπιτσες. 

2. Ζώνη Φαιοπράσινη 

Όπως των Αξιωματικών ανδρών. Η πόρπη απεικονίζει 
ανάγλυφη παράσταση του διακριτικού του αντίστοιχου 
Όπλου - Σώματος που ανήκουν. 

Άρθρο 67 

ΦΟΥΣΤΕΣ 

1. Φούστες Στολών υπ’ αριθ. 2, 5 και 6 (Χειμερινών - Θε¬ 
ρινών) 

Κατασκευάζονται από ύφασμα μάλλινο 100% «ΤΡΙΚΟ» 
Ν° 290, χρώματος μαύρου (όπως και το χειμερινό ιματί- 
διο). Αποτελείται από τρία (3) φύλλα, ένα εμπρόσθιο και 
δύο οπίσθια, που ενώνονται μεταξύ τους με απλές ραφές. 
Στην άκρη της περιφέρειας της μέσης ράβεται ζώνη από 
το ίδιο ύφασμα, πλάτους 2 εκ. Στο πίσω μέρος της μέσης 
υπάρχει άνοιγμα 20 εκ. που κλείνει με φερμουάρ και κου¬ 
μπώνει με κουμπί, το οποίο ράβεται στη ζώνη. Έχει εσω¬ 
τερική επένδυση από μαύρο «ραιγιόν» ύφασμα και το μή¬ 
κος της φτάνει ακριβώς κάτω από τα γόνατα. 

2. Φούστες Στολών υπ’ αριθ. 3, 3α, 8, 8α, 8β και 8γ (Χει¬ 
μερινών - Θερινών) 

Κατασκευάζονται από το ίδιο ύφασμα με τα αντίστοιχα 
χιτώνια, όπου υπάρχουν, χειμερινό ή θερινό. Αποτελού¬ 
νται από τρία (3) φύλλα, ένα εμπρόσθιο και δύο οπίσθια 
που ενώνονται μεταξύ τους με απλές ραφές. Στην άκρη 
της περιφέρειας της μέσης ράβεται ζώνη από το ίδιο ύφα¬ 
σμα, πλάτους 2 εκ. Στο πίσω μέρος της περιφέρειας της 
μέσης σχηματίζεται άνοιγμα 20 εκ. που κλείνει με φερ¬ 
μουάρ και κουμπώνει με κουμπί, το οποίο ράβεται στη ζώ¬ 
νη. Έχουν εσωτερική επένδυση από ύφασμα μεταξωτό 
ίδιας αποχρώσεως με τη φούστα και το μήκος τους είναι 
τόσο, όσο απαιτείται για να καλύπτονται τα γόνατα. Στις 
φούστες των στολών υπ’ αριθ. 8α, 8β και 8γ στην περιφέ¬ 
ρεια της μέσης ράβονται στιλάκια από το ίδιο ύφασμα, 
στα οποία περνά η ζώνη. 

3. Φούστα Στολής υπ’ αριθ. 4 (Χειμερινής - Θερινής) 

Κατασκευάζεται από ύφασμα μάλλινο 100% «ΤΡΙΚΟ» 
Ν° 290, χρώματος ίδιου με το χειμερινό ιματίδιο. Αποτε- 
λείται από τρία (1) φύλλα (ένα εμπρόσθιο, δύο οπίσθια), 
τα οποία ενώνονται μεταξύ τους με απλές ραφές. Στην 
άκρη της περιφέρειας της μέσης, ράβεται ζώνη από το 
ίδιο ύφασμα πλάτος 2 εκ. Στο πίσω μέρος της μέσης 
υπάρχει άνοιγμα 20 εκ. που κλείνει με φερμουάρ και κου¬ 
μπώνει με κουμπί, το οποίο ράβεται στη ζώνη. Έχει εσω¬ 
τερική επένδυση από μαύρο «ραιγιόν» ύφασμα και το μή¬ 
κος της φτάνει μέχρι τον αστράγαλο σε ίσια γραμμή. 

4. Φούστες Στολών υπ’ αριθ. 9α και 9β 

Κατασκευάζονται από άσπρο ύφασμα σύμμικτο «κα- 
παρντινέ». Ως προς την κατασκευή είναι ίδιες με αυτές 
των στολών υπ’ αριθ. 8α, 8β, και 8γ. 

Άρθρο 68 
ΤΣΑΝΤΕΣ 

1. Φάκελος 

Κατασκευάζεται από μαύρο γυαλιστερό δέρμα (λου¬ 
στρίνι). Η μπροστινή πλευρά έχει μήκος 23 εκ. και ύψος 15 
εκ. Η πίσω πλευρά έχει ύψος 34 εκ. και στο πάνω μέρος 
της σχηματίζεται αναδίπλωση, η οποία κατεβαίνει μπρο¬ 
στά και καταλήγει στο κάλυμμα του φακέλου. Κουμπώνει 
στη μέση της μπροστινής πλευράς με κρυφή μεταλλική 
σούστα. Εσωτερικά φέρει επένδυση από μαύρο μεταξω¬ 
τό ύφασμα. 

2. Κρεμαστή (Δέρμα Κοινό ή Λουστρίνι) 

Κατασκευάζεται από μαύρο δέρμα. Η μπροστινή πλευ¬ 
ρά έχει μήκος 28 εκ. και ύψος 18 εκ. Η πίσω πλευρά έχει 


ύψος 35 εκ. και στο πάνω μέρος της σχηματίζεται αναδί¬ 
πλωση, η οποία κατεβαίνει μπροστά και καταλήγει στο ελ¬ 
λειψοειδές κάλυμμα της τσάντας. Κουμπώνει στη μέση 
της μπροστινής πλευράς με κρυφή επιχρυσωμένη μεταλ¬ 
λική σούστα. Στις άκρες των πλάγιων μερών στερεώνο¬ 
νται δύο επιχρυσωμένοι μεταλλικοί κρίκοι, από τους οποί¬ 
ους διέρχονται δύο λουρίδες από το ίδιο δέρμα, πλάτους 
2 εκ. που ενώνονται μεταξύ τους με επιχρυσωμένη με¬ 
ταλλική πόρπη. Η τσάντα όταν κρεμιέται από τον αριστε¬ 
ρό ώμο, φτάνει στο ύψος της κλειστής παλάμης. Εσωτε¬ 
ρικά φέρει επένδυση από μαύρο λεπτό δέρμα. 

Άρθρο 69 

ΜΠΕΡΤΑ ΑΞΙΩΜΑΤΙΚΩΝ (ΥΝ) 

Κατασκευάζεται από ύφασμα (τσόχα) φαιοπράσινου 
χρώματος και είναι αρκετά ευρύχωρη. Αποτελείται από 
τρία (3) φύλλα, δύο εμπρόσθια, ένα οπίσθιο, το γιακά, τις 
ταινίες και τα κουμπιά. Ο γιακάς είναι όρθιος πλάτους 4 
εκ. Η μπέρτα κλείνει μπροστά με δύο οριζόντιες λουρίδες 
από το ίδιο ύφασμα, πλάτους 4 εκ. και μήκους 15 εκ., οι 
οποίες έχουν τριγωνικές άκρες και κουμπώνουν με δύο 
ζευγάρια κουμπιά ραμμένα σε κάθε πλευρά των φύλλων 
του στήθους. Το μήκος της φτάνει μέχρι τη μέση της κνή¬ 
μης· 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,22 Ιανουάριου 2004 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουίΌ, προσαυξανόμενη κατά 0,20 θυιο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ίαχ : 210-9472556 ϊηΙθΓΠΘΐ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΙΎΙβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































